STANOVISKO   
najvyššieho kontrolného úradu sr k návrhu štátneho záverečného účtu sr za rok 2023

**Jún 2024**

**Obsah**

[Zhrnutie 4](#_Toc168567176)

[1 Ekonomický rámec rozpočtového hospodárenia SR 7](#_Toc168567177)

[2 Hospodárenie verejnej správy v metodike ESA 2010 8](#_Toc168567178)

[2.1 Saldo verejnej správy 9](#_Toc168567179)

[2.2 Príjmy verejnej správy 10](#_Toc168567180)

[2.3 Výdavky verejnej správy 12](#_Toc168567181)

[2.4 Dlh verejnej správy 14](#_Toc168567182)

[3 Hospodárenie verejnej správy na hotovostnej báze 17](#_Toc168567183)

[3.1 Základné rozpočtové ukazovatele 17](#_Toc168567184)

[3.2 Príjmy štátneho rozpočtu 18](#_Toc168567185)

[3.3 Výdavky štátneho rozpočtu 19](#_Toc168567186)

[3.3.1 Rozpočtové opatrenia 20](#_Toc168567187)

[3.3.2 Investície 21](#_Toc168567188)

[3.4 Rozpočtové rezervy 22](#_Toc168567189)

[3.5 Príjmy zo sociálneho poistenia 24](#_Toc168567190)

[3.6 Príjmy verejného zdravotného poistenia 25](#_Toc168567191)

[3.7 Štátne finančné aktíva 26](#_Toc168567192)

[4 Vzťah štátneho rozpočtu k EÚ 29](#_Toc168567193)

[4.1 PO 2014 – 2020 29](#_Toc168567194)

[4.2 PO 2021 – 2027 30](#_Toc168567195)

[4.3 Plán obnovy a odolnosti 31](#_Toc168567196)

[5 Stanovisko k vybraným verejným politikám 34](#_Toc168567197)

[5.1 Zdravotníctvo 34](#_Toc168567198)

[5.1.1 Plnenie cieľov v programoch kapitoly MZ SR 34](#_Toc168567199)

[5.1.2 Výdavky verejného zdravotného poistenia 36](#_Toc168567200)

[5.1.3 Plnenie úsporných opatrení 37](#_Toc168567201)

[5.1.4 Zadlženosť zdravotníckych zariadení 39](#_Toc168567202)

[5.2 Sociálne politiky 41](#_Toc168567203)

[5.2.1 Výdavky na predčasné starobné dôchodky 42](#_Toc168567204)

[5.2.2 Výdavky na energopomoc 44](#_Toc168567205)

[5.3 Vzdelávanie, veda a výskum 46](#_Toc168567206)

[5.3.1 Zhodnotenie čerpania a adresnosti výzvy na zvýšenie kapacít MŠ 47](#_Toc168567207)

[5.3.2 Nečerpanie prostriedkov POO na rekonštrukcie a modernizácie budov vysokých škôl 49](#_Toc168567208)

[5.3.3 Využívanie možnosti open access publikovania 50](#_Toc168567209)

[6 Hospodárenie územnej samosprávy 53](#_Toc168567210)

[6.1 Hospodárenie obcí 53](#_Toc168567211)

[6.2 Hospodárenie VÚC 54](#_Toc168567212)

[Tabuľková príloha 56](#_Toc168567213)

**Zoznam skratiek**

|  |  |  |  |
| --- | --- | --- | --- |
| ARDAL | Agentúra pre riadenie dlhu a likvidity | NDS, a. s. | Národná diaľničná spoločnosť, a. s. |
| BI | Business Intelligence | NFP | nenávratný finančný príspevok |
| CO | Certifikačný orgán | NFV | návratná finančná výpomoc |
| COVID-19 | infekčné ochorenie vyvolané koronavírusom  SARS-CoV-2 | NKÚ SR | Najvyšší kontrolný úrad Slovenskej republiky |
| CVTI | Centrum vedecko-technických informácií | NR SR | Národná rada Slovenskej republiky |
| ČOV | čističky odpadových vôd | NTS | Národná transfúzna služba |
| DPFO | daň z príjmov fyzických osôb | PO | programové obdobie |
| DPPO | daň z príjmov právnických osôb | POO | Plán obnovy a odolnosti |
| DPH | daň z pridanej hodnoty | PSD | predčasný starobný dôchodok |
| EAO | ekonomicky aktívne obyvateľstvo | PSD40+ | predčasný starobný dôchodok po odpracovaní 40 rokov |
| EFSF | Európsky nástroj finančnej stability | R | rozpočet |
| EK | Európska komisia | RIS | Rozpočtový informačný systém |
| EŠIF | Európske štrukturálne a investičné fondy | RO | rozpočtové opatrenie |
| EÚ | Európska únia | RRZ | Rada pre rozpočtovú zodpovednosť |
| EZ | Environmentálna záťaž | RVS | rozpočet verejnej správy |
| FNM | Fond národného majetku | S | skutočnosť |
| HDP | hrubý domáci produkt | SD | starobný dôchodok |
| IROP | Integrovaný regionálny operačný program | SP | Sociálna poisťovňa |
| LFA | likvidné finančné aktíva | SR | Slovenská republika |
| LVV | limit verejných výdavkov | SZČO | samostatne zárobkovo činná osoba |
| MD SR | Ministerstvo dopravy Slovenskej republiky | ŠFA | štátne finančné aktíva |
| MF SR | Ministerstvo financií Slovenskej republiky | ŠFRB | Štátny fond rozvoja bývania |
| MH SR | Ministerstvo hospodárstva Slovenskej republiky | ŠR | štátny rozpočet |
| MIRRI SR | Ministerstvo investícií, regionálneho rozvoja a informatizácie Slovenskej republiky | ŠÚ SR | Štatistický úrad Slovenskej republiky |
| MK SR | Ministerstvo kultúry Slovenskej repliky | ŠZÚ | štátny záverečný účet |
| MMF | Medzinárodný menový fond | ÚDZS | Úrad pre dohľad nad zdravotnou starostlivosťou |
| MO SR | Ministerstvo obrany Slovenskej republiky | ÚHP | Útvar hodnoty za peniaze |
| MPRV SR | Ministerstvo pôdohospodárstva a rozvoja vidieka Slovenskej republiky | VpDP | Výbor pre daňové prognózy |
| MPSVR SR | Ministerstvo práce, sociálnych vecí a rodiny Slovenskej republiky | VpMP | Výbor pre makroekonomické prognózy |
| MS SR | Ministerstvo spravodlivosti Slovenskej republiky | VPS | Všeobecná pokladničná správa |
|  |  | VS | verejná správa |
| MŠ | materské školy | VŠ | vysoké školy |
| MŠVVaM SR | Ministerstvo školstva, vedy, výskumu a mládeže Slovenskej republiky | VšZP | Všeobecná zdravotná poisťovňa |
| MŠVVaŠ SR | Ministerstvo školstva, vedy, výskumu a športu Slovenskej republiky | VZP | verejné zdravotné poistenie |
| MV SR | Ministerstvo vnútra Slovenskej republiky | V4 | Vyšehradská skupina |
| MZ SR | Ministerstvo zdravotníctva Slovenskej republiky | ZP | zdravotná poisťovňa |
| MŽP SR | Ministerstvo životného prostredia Slovenskej republiky | ZZ | zdravotnícke zariadenia |
| NATO | Organizácia Severoatlantickej zmluvy |  |  |

Zhrnutie

*Stanovisko NKÚ SR k návrhu ŠZÚ SR za rok 2023 je vypracované v súlade s ustanovením § 5 ods. 1 zákona o NKÚ SR a vychádza z kontrol a analýz vykonaných v rokoch 2023 a 2024 v kapitolách štátneho rozpočtu a v ostatných subjektoch verejnej správy. Pri príprave stanoviska boli k dispozícii pracovné verzie návrhov záverečných účtov kapitol za rok 2023, a to z dôvodu termínu na ich spracovanie, ktorý bol 31. 5. 2024.*

**V roku 2023 čelila slovenská ekonomika viacerým výzvam, ktoré sa prejavili aj v ekonomickom vývoji a ovplyvnili plnenie rozpočtu.** Rastúca cenová hladina, pretrvávajúci konflikt na Ukrajine a politické zmeny zmenili predpoklady aj čerpanie prostriedkov schválených v návrhu rozpočtu.

**Oproti očakávaniam sa SR v roku 2023 darilo lepšie.** Reálny HDP vzrástol o 1,6 %, čo bol narýchlejší rast v rámci krajín V4. Inflácia počas roka klesala, najviac klesli ceny potravín a rast cien energií bol tlmený najmä vládnymi opatreniami. Rastu HDP (a poklesu inflácie) pomohlo aj zaúčtovanie celej energopomoci do roku 2023. Vďaka dočerpávaniu fondov EÚ z končiaceho programového obdobia 2014 – 2020, ako aj čerpaniu z plánu obnovy, zahŕňal rozpočet väčšie množstvo prostriedkov určených na investície. Aj napriek tomu, že investície rástli pomalšie oproti očakávaniam rozpočtu, potiahli slovenskú ekonomiku najmä v 2. polovici minulého roka. Zamestnávatelia čelili v roku 2023 problémom s obsadením voľných pracovných miest a predčasným odchodom do dôchodku, a tak zamestnanosť potiahli cudzinci.

**Štedré a necielené opatrenia na zmiernenie dopadov rastúcich cien energií a na zlepšenie sociálneho štandardu si vyžiadali vyššiu potrebu financovania a rast dlhu.** Deficit verejnej správy sa medziročne výrazne zvýšil, keď v roku 2023 presiahol hranicu 6 mld. eur a ako podiel na HDP stúpol z 1,7 % v roku 2022 na 4,9 % v roku 2023. Z hľadiska medzinárodného porovnania hospodárenia verejnej správy bolo v roku 2023 Slovensko pod priemerom EÚ a len päť krajín dosiahlo horší výsledok. Dlh verejnej správy v roku 2023 dosiahol 68,83 mld. eur, čo predstavuje 56 % HDP a medziročne sa zvýšil o 5,45 mld. eur. Zvýšenie maastrichtského dlhu oproti roku 2022 negatívne ovplyvnil najmä schodok štátneho rozpočtu vo výške 7,68 mld. eur a ďalšie požiadavky na cudzie zdroje, vyplývajúce z riadenia dlhu a likvidity, ktoré vyvolali potrebu emitovať štátne dlhopisy. Medziročne vzrástli aj výdavky na obsluhu štátneho dlhu a postupne rastúce úrokové náklady majú vplyv na vyššie náklady riadenia dlhu v budúcnosti. **NKÚ SR dlhodobo upozorňuje na potrebné zlepšenie udržateľnosti verejných financií. V tejto súvislosti považuje za významný nástroj riadenia verejných financií limit verejných výdavkov, pričom návrh ŠZÚ SR za rok 2023 neobsahuje zmienku o jeho plnení.**

**Rozpočtové hospodárenie SR bolo na výdavkovej strane výrazne ovplyvnené okrem energopomoci aj viacerými legislatívnymi zmenami bez jasného rozpočtového krytia a s dopadom aj na ďalšie roky.** Celkové hotovostné výdavky ŠR vzrástli medziročne o 7,8 mld. eur. Na schémy pomoci súvisiace s nárastom cien energií išlo 2,92 mld. eur (9,3 % výdavkov štátneho rozpočtu). Na financovanie takýchto a ďalších výziev boli v rozpočte pripravené rezervy vo výške 2,4 mld. eur, ktorých skutočné čerpanie dosiahlo 4,3 mld. eur, čo zodpovedá 13,7 % celkových výdavkov štátneho rozpočtu vo výške 31,4 mld. eur. Najväčšou položkou financovanou z rezerv bolo, pôvodne nerozpočtované, dofinancovanie Sociálnej poisťovne v historicky najvyššej sume 1,16 mld. eur a tiež pokrytie 13. dôchodkov vo výške 439 mil. eur. Približne polovica z finančne významnejších programov jednotlivých ministerstiev mala skutočné výdavky väčšie ako boli pôvodne rozpočtované. Najväčší rozdiel v čerpaní oproti rozpočtu bol na MPSVR SR, ktorý sa prejavil výrazným čerpaním výdavkov aj na podporu rodiny (2 mld. eur).

**Nezanedbateľný vplyv na trh práce aj hospodárenie Sociálnej poisťovne mali zmeny pri predčasných starobných dôchodkoch, keď sa z prispievateľov stali poberatelia.** Celkové výdavky na starobné dôchodky vzrástli v roku 2023 medziročne o 21,3 % (o 1,4 mld. eur), čo bolo najviac za posledných desať rokov. Prispela k tomu mimoriadna valorizácia dôchodkových dávok, rodičovský dôchodok a rozmrazenie minimálnych dôchodkov. Možnosť získať predčasné starobné dôchodky po odpracovaní 40 rokov zvýhodnila týchto žiadateľov a spôsobila veľký záujem zo strany poistencov. Počet novopriznaných predčasných starobných dôchodkov v roku 2023 stúpol medziročneo 41,2 %, pričom sa zmenila aj priemerná výška dôchodkových dávok. Predčasný starobný dôchodok začína od roku 2023 presahovať priemernú výšku starobných dôchodkov o 29,3 eur/mesiac.


**Výdavky podporili výraznou mierou aj príjmy z EÚ, ktoré boli v roku 2023 medziročne dvakrát vyššie a predstavovali 4,5 mld. eur.** Zásadnú časť z toho tvorilo dočerpávanie prostriedkov z programového obdobia 2014 – 2020 (3,5 mld. eur), pričom ku koncu roka 2023 sa vyčerpalo 85,4 % celkovej alokácie. Dočerpávaniu výrazne pomohlo aj presmerovanie na energopomoc. Čerpanie z nového programového obdobia 2021 – 2027 bolo stále zanedbateľné, s 0,02 % celkovej alokácie ku koncu roka a aj čerpanie z plánu obnovy sa zatiaľ dostatočne nenaštartovalo, keď nedosiahlo ani pätinu plánovaného čerpania ku koncu roka (6,7 % z celkovej alokácie). Plán obnovy má riešiť aj nedostatočnú kapacitu materských škôl či odliv mozgov. **NKÚ SR zdôrazňuje, že ak nedôjde k výraznému zvýšeniu tempa čerpania prostriedkov plánu obnovy, SR stratí možnosť riešiť týmto spôsobom svoj modernizačný dlh.**

**Zadlžovanie zdravotníckych zariadení sa nedarí systematicky uchopiť vyše 20 rokov. Riešením roku 2023 je zvýšenie platby za poistencov štátu, ktorej výška však stále predstavuje len tretinu platby za ekonomicky aktívne obyvateľstvo.** Zadlženosť 13 najväčších nemocníc v pôsobností MZ SR je obzvlášť vážna, pretože tieto nemocnice poskytujú najširší rozsah finančne náročných výkonov. Celková zadlženosť najväčších nemocníc dosiahla v roku 2023 úroveň 1,02 mld. eur a vďaka dobiehajúcemu oddlžovaniu sa medziročne zvýšila len o 13,8 mil. eur. V poslednom období rastie aj celkový objem výdavkov verejného zdravotného poistenia. Kým v roku 2015 pretieklo cez verejné zdravotné poistenie celkovo 4,2 mld. eur, v roku 2023 to bolo 7,2 mld. eur. Z hodnotených plánovaných úspor vo výdavkoch na lieky vo výške 60 mil. eur sa v roku 2023 skutočne usporilo len 22,3 mil. eur. Podľa návrhu rozpočtu však mali byť v roku 2023 realizované úsporné opatrenia vo výške 127 mil. eur.

**Podiel dlhu samosprávy na nekonsolidovanom dlhu verejnej správy dosiahol 3,6 % a predstavuje tak malú časť v porovnaní s dlhom štátneho rozpočtu.** Územná samospráva dosiahla v roku 2023 v metodike ESA 2010 prebytok 97,7 mil. eur, čo je oproti rozpočtu viac o 420,3 mil. eur. Bola dofinancovaná transferom v objeme 2,6 mld. eur, predovšetkým na prenesený výkon štátnej správy, a tiež obciam a VÚC boli odpustené aj splátky návratných finančných výpomocí vo výške 152 mil. eur. **NKÚ SR opakovane apeluje na potrebu reformy miestnej samosprávy a zvýšenie jej celkovej efektívnosti.**

*NKÚ SR poznamenáva, že návrh ŠZÚ za rok 2022 nebol schválený v NR SR. Údaje zo ŠZÚ k 31. 12. 2022 však tvoria východiskový stav hospodárenia SR k 1. 1. 2023. Pre porovnanie údajov súvisiacich so skutočným vývojom rozpočtu v rokoch 2022 a 2023 tak musel NKÚ SR zobrať do úvahy aj údaje z  neschváleného návrhu ŠZÚ SR za rok 2022.*

*NKÚ SR upozorňuje na nejasnosti v texte Návrhu ŠZÚ za rok 2023, ktoré sú výsledkom aplikovania dvoch rôznych postupov. Kapitola 2.2 Saldo verejnej správy uvádza tabuľku a komentár ku konsolidovaným príjmom a výdavkom verejnej správy v metodike ESA 2010 podľa ŠÚ SR. Úvod kapitoly používa hodnoty z  jarnej notifikácie len na prvej strane a ďalší text a tabuľky uvádzajú hodnoty podľa postupu MF SR.*

****

# Ekonomický rámec rozpočtového hospodárenia SR

**Investície potiahli slovenskú ekonomiku najmä v závere minulého roka, vďaka čomu vzrástol reálny HDP o 1,6 %** (graf 1). Pôvodný medziročný rast HDP za rok 2023 zverejnený v marci 2024 dosahoval 1,1 % HDP v stálych cenách, ale aprílová revízia ho upravila smerom nahor. HDP rástol najmä vďaka povinnému dočerpaniu fondov EÚ z predošlého PO v 2. polroku 2023. Konečná spotreba domácností a VS síce tlmila rast HDP, ale saldo zahraničného obchodu ho podporilo. A to aj napriek poklesu exportu, keďže dovoz medziročne výraznejšie poklesol. Rast spotrebiteľských cien dosiahol svoj vrchol vo februári 2023 na úrovni 15,4 % a odvtedy medziročná inflácia postupne klesala až k 5,9 % na konci roka. Počas roka klesali všetky zložky inflácie, no najviac spomalil rast cien potravín, a to z viac ako 28 % na 6,5 %. Rast regulovaných cien energií bol tlmený najmä vládnymi opatreniami.

Graf 1: Porovnanie prognózy VpMP a skutočnosti za rok 2023 (medziročná zmena v %)

|  |
| --- |
|  |

Zdroj: Návrh RVS 2023 – 2025 – prognóza VpMP zo septembra 2022, Návrh ŠZÚ 2023, MF SR, ŠÚ SR.

**V porovnaní s rozpočtom bol rast reálnej ekonomiky vyšší, pričom nižšia než očakávaná inflácia zobrala z rastu reálnej spotreby menej** (graf 1). Vďaka nižšej inflácii klesla aj reálna mzda o menej ako sa predpokladalo (medziročne o 0,8 %) a výrazne pomalšie rástli aj fixné investície. Zamestnanosť stúpla v roku 2023 len mierne (o 0,3 %), pričom zamestnávatelia čelili problémom s obsadením voľných pracovných miest a predčasným odchodom do dôchodku. K nárastu zamestnanosti výrazne prispeli zahraniční pracovníci, ktorých bolo viac ako 100-tisíc, z čoho pätinu tvorili odídenci z Ukrajiny.

**V rámci medzinárodného porovnania rastu reálneho HDP v roku 2023 bolo Slovensko nad priemerom EÚ** (graf 2). Slovenská ekonomika rástla v porovnaní s ostatnými krajinami V4 najvýraznejšie.

Graf 2: Medzinárodné porovnanie temp rastu reálneho HDP v roku 2023 (medziročná zmena v %)

|  |
| --- |
|  |

Zdroj: Eurostat.

# Hospodárenie verejnej správy v metodike ESA 2010

V stanovisku k návrhu ŠZÚ hodnotil NKÚ SR hospodárenie VS na základe predbežných výsledkov, ktoré v čase tvorby tohto stanoviska boli k dispozícii.[[1]](#footnote-1) Pre definitívne výsledky hospodárenia VS za predchádzajúci rok bude však rozhodujúce stanovisko a notifikácia Eurostatu k výsledkom predloženým do 1. októbra 2024.

**NKÚ SR upozorňuje, že návrh ŠZÚ za rok 2023 v kapitole *2.2 Saldo verejnej správy* nekonzistentne prezentuje informácie spracované dvoma rôznymi postupmi a môže tak uviesť čitateľa, užívateľa uvedených informácií, do omylu** (box 1).

|  |
| --- |
| **BOX 1: Neprehľadný a metodicky nejasný text kapitoly 2.2 Saldo verejnej správy**  **MF SR pri spracovávaní návrhu ŠZÚ 2023 zmenilo prístup k uvádzaniu konsolidovaných príjmov a výdavkov VS, ktorý považuje NKÚ SR za menej prehľadný.** Prvá strana kapitoly *2.2 Saldo verejnej správy* (s. 10 návrhu ŠZÚ) uvádza údaje podľa metodiky ESA 2010 spracovávané ŠÚ SR a komentuje ich vo viacerých odsekoch. Nasledujúci text na šiestich stranách (od s. 11 po s. 16) bez uvedenia spresňuje a ďalej vysvetľuje odlišné hodnoty spracovávané MF SR. Sumy salda podľa ESA 2010 sú totožné, no ostatné hodnoty, vrátane celkových príjmov a výdavkov sa líšia.  Obrázok 1: Tabuľka 6 z návrhu ŠZÚ za rok 2023 schváleného vládou  *Zdroj: Návrh ŠZÚ 2023.*  **Neprehľadnosť kapitoly *2.2 Saldo verejnej správy* môžeme ilustrovať na príklade textu ku grantom a transferom.** Posledný odsek ŠZÚ na s. 10 uvádza, že v metodike ESA 2010 oproti rozpočtu na rok 2023 *granty a transfery poklesli o 444 387 tis. eur.* Ďalej na s. 15 je v prvom odseku uvedené, že *v porovnaní s rozpočtom bola hodnota konsolidovaných grantov a transferov v súlade s metodikou ESA 2010 vyššia o 2 765 776 tis. eur*. Z textu ŠZÚ nie je zrejmé, či granty a transfery oproti rozpočtu poklesli o 444 mil. eur alebo stúpli o 2 766 mil. eur.  **Použitie údajov podľa dvoch rôznych metodík, metodiky ŠÚ SR a metodiky MF SR, malo byť v návrhu ŠZÚ za rok 2023 uvedené jasnejšie.** Pre úplnosť a zrozumiteľnosť uvádzame obe tabuľky, údaje ktorých sú nekonzistentne interpretované v návrhu ŠZÚ 2023. Prvá tabuľka (obrázok 1) je súčasťou predloženého návrhu ŠZÚ 2023 ako tabuľka 6 na strane 10. Druhá tabuľka (obrázok 2) je zostavená rovnakým spôsobom ako po minulé roky[[2]](#footnote-2) a zodpovedá údajom a informáciám uvedeným od druhého odseku na strane 11 predloženého návrhu ŠZÚ 2023.  Príjmy podľa prvej tabuľky, ktorá je súčasťou ŠZÚ 2023 a uvádza údaje v metodike ESA 2010 spracované ŠÚ SR, dosiahli 52,8 mld. eur. Príjmy podľa druhej tabuľky, ktorá je v rovnakej štruktúre a metodike MF SR ako v predchádzajúcich rokoch, dosiahli 55,6 mld. eur. Rovnako je rozdiel v celkových výdavkoch, keď podľa tabuľky ŠÚ SR boli 58,9 mld. eur a podľa MF SR dosiahli 61,6 mld. eur. Saldo 6,0 mld. eur je v oboch prípadoch rovnaké.  **Finančne najvýznamnejšie rozdiely medzi tabuľkami sú pri nedaňových príjmoch a bežných výdavkoch.** Pri porovnaní rozpočtovaných a skutočných hodnôt sa k nim pridávajú aj granty a transfery. Bežné výdavky podľa prvej tabuľky (ŠÚ SR) klesli oproti rozpočtu o 0,7 mld. eur a podľa druhej tabuľky (MF SR) stúpli o 2,5 mld. eur. Obdobne granty a transfery podľa prvej tabuľky klesli o 0,4 mld. eur a podľa druhej stúpli o 2,8 mld. eur.  **Rozdiely medzi tabuľkami sú zapríčinené použitou metodikou, spôsobom výpočtu a obe sú v princípe správne.** Odlišnosti sú napríklad v prístupe ku akrualizácii ako časovo posunutom hotovostnom plnení príjmov, vykazovaní zmeny stavu pohľadávok, zaznamenávaní výdavkov spojených s výskumom a vývojom alebo v konsolidácii v rámci VS. Počas roka 2023 sa to prejavilo napríklad pri energopomoci a vykazovaní jej financovania aj napríklad pomocou dvoch nových daní alebo pri transferoch do systémov sociálneho poistenia a dofinancovaní VZP cez zvýšené platby za poistencov štátu, či ďalšie oddlžovanie.  Obrázok 2: Tabuľka 6 z pracovnej verzie návrhu ŠZÚ za rok 2023 predloženej NKÚ SR    *Zdroj: MF SR*  **NKÚ SR konštatuje, že touto zmenou bola narušená medziročná kontinuita a porovnateľnosť údajov a informácií uvádzaných v jednotlivých návrhoch ŠZÚ.** Zároveň je text menej zrozumiteľný až zmätočný pre nepoučeného čitateľa. **NKÚ SR odporúča MF SR používať jednotný finančný rámce pre zostavovanie ŠZÚ a konzistentne uvádzať v jednej kapitole údaje spracované na základe jednej metodiky a pri použití odlišnej na to primerane upozorniť v texte.** |

## 2.1 Saldo verejnej správy

**Deficit VS sa medziročne výrazne zvýšil, keď v roku 2023 presiahol hranicu 6 mld. eur** (tabuľka 1). V podiele z HDP stúpol deficit z 1,7 % v roku 2022 na 4,9 % v roku 2023. Aj napriek medziročnému nárastu hospodárilo Slovensko v minulom roku s nižším deficitom ako sa pôvodne očakávalo. Oproti rozpočtu bola zaznamenaná pozitívna odchýlka na úrovni 1,5 p. b., čo predstavuje takmer 1,9 mld. eur. Dôvodom bol najmä nižší hotovostný schodok ŠR a vyšší prebytok niektorých subjektov VS, ako sú obce, Sociálna poisťovňa či zdravotné poisťovne (bližšie v kapitolách 3.5 a 3.6). Vplyv na lepší výsledok mal aj dosiahnutý ekonomický rast, ktorý bol po revízii vyšší ako očakávaný o 0,5 p. b.[[3]](#footnote-3)

Tabuľka : Vývoj schodku VS na akruálnej báze v rokoch 2022 a 2023[[4]](#footnote-4)

|  |  |  |  |  |
| --- | --- | --- | --- | --- |
| **Ukazovateľ** | **2022 S** | **2023 R** | **2023 S** | **2023 S - 2023 R** |
| Príjmy spolu (v mil. eur) | 44 654,7 | 51 094,5 | 52 842,8 | 1 748,3 |
| Výdavky spolu (v mil. eur) | 46 490,7 | 58 965,7 | 58 852,6 | -113,1 |
| **Schodok podľa ESA 2010 (v mil. eur)** | **-1 836,0** | **-7 871,2** | **-6 009,8** | **1 861,4** |
| **Schodok podľa ESA 2010 (% HDP)** | **-1,7** | **-6,4** | **-4,9** | **1,5** |

Zdroj: Návrh ŠZÚ 2023.

**Z hľadiska medzinárodného porovnania hospodárenia VS bolo v roku 2023 Slovensko pod priemerom EÚ a len päť krajín dosiahlo horší výsledok** (graf 3). Najvyšší deficit zaznamenalo druhý rok po sebe Taliansko (-7,4 %) a naopak pozitívne saldo dosiahli štyri krajiny (Cyprus, Dánsko, Írsko a Portugalsko).

Graf 3: Medzinárodné porovnanie sáld VS v roku 2023 (% HDP)

|  |
| --- |
|  |

Zdroj: Eurostat.

## 2.2 Príjmy verejnej správy

**Celkové daňové a odvodové príjmy VS boli oproti rozpočtu vyššie aj vďaka zavedeniu solidárneho príspevku z činnosti v odvetviach ropy, zemného plynu, uhlia a rafinérií.** Ten priniesol v minulom roku do rozpočtu v akruálnom vyjadrení približne 330 mil. eur. Ani DPH a DPFO nedosiahli v roku 2023 prognózované výnosy a spôsobili výpadok príjmov na úrovni takmer 300 mil. eur (graf 4).

**Výnos DPH bol oproti rozpočtu nižší o 83,9 mil. eur, a to vplyvom viacerých faktorov.** Výber DPH negatívne ovplyvnila legislatíva schválená v decembri 2022, ktorá znížila sadzby na 10 % pre podniky poskytujúce gastronomické služby aj športoviská. Na druhej strane korigovala negatívny vplyv energopomoc udelená domácnostiam.[[5]](#footnote-5) Aj napriek tomu, že efektívna daňová sadzba DPH od roku 2012 narástla o viac ako štvrtinu (z 12,3 % na 15,6 %), svoje maximum z roku 2005 ešte nedosiahla (16,6 %).

Graf 4: Porovnanie prognózy VpDP a očakávanej skutočnosti za rok 2023 (v mil. eur)

|  |
| --- |
|  |

Zdroj: Návrh RVS 2023 – 202; Návrh ŠZÚ 2023, MF SR.

**NKÚ SR vníma rezervy v efektívnosti výberu DPH a odporúča MF SR spolu s Finančnou správou SR zamerať sa na zvýšenie úspešnosti výberu DPH ako dane s najvyšším výnosom. Na DPH v roku 2023 pripadalo 41,8 % celkových daňových príjmov**. Aj napriek nižšiemu než rozpočtovanému výberu DPH sa jej celkový výnos vďaka nárastu ekonomickej aktivity medziročne zvýšil o 1,36 mld. eur. Pre ďalšie zvýšenie výberu môžu byť využité osvedčené opatrenia z predchádzajúceho akčného plánu boja proti daňovým podvodom, vrátane nových behaviorálnych, nástrojov s naviazaním na eKasu, či prepojením aplikácie ePeňaženka na on-line overovanie pravosti pokladničných dokladov. Potenciál na ďalšie zlepšenie výberu a uzavieranie daňovej medzery DPH má aj pripravovaný systém zaručenej elektronickej fakturácie, tzv. eFaktúra.

**Odhad**[[6]](#footnote-6) **výberu DPFO z podnikania prekonal prognózované výnosy o takmer 29 mil. eur.** Hlavným dôvodom môže byť vyšší medziročný nárast živnostníkov najmä v druhej polovici roka 2023, ktorý bol na úrovni 7,4 %, pričom rozpočet rátal s rastom na úrovni 1 až 2 %. Spotrebné dane v metodike ESA 2010 priniesli do rozpočtu vyšší výnos o 52 mil. eur. Na výnos malo pozitívny vplyv plnenie SD z minerálneho oleja, ako aj výnos SD z liehu, kde sa zvyšovala sadzba od 1. apríla 2023 o 30 %.

**Výnos sociálnych a zdravotných odvodov bol negatívne ovplyvnený slabším vývojom na trhu práce.** Rovnako negatívne ovplyvnila výnos aj legislatíva, ktorá v druhom polroku 2023 odpustila časť odvodov na sociálne poistenie v potravinárskej výrobe. Na druhej strane negatívny vplyv legislatívy kompenzovalo zmrazenie rastu odvodov do druhého piliera na úrovni 5,5 %.

Tabuľka : Vývoj príjmov VS na akruálnej báze v rokoch 2022 a 2023 (v mil. eur)[[7]](#footnote-7)

|  |  |  |  |  |
| --- | --- | --- | --- | --- |
| **Ukazovateľ** | **2022 S** | **2023 R** | **2023 S** | **2023 S - 2023 R** |
| **Príjmy spolu** | **44 654,7** | **51 094,5** | **52 842,8** | **1 748,3** |
| Daňové príjmy | 22 083,0 | 23 893,7 | 24 653,5 | 759,8 |
| Príspevky na sociálne zabezpečenie | 16 338,5 | 18 424,2 | 18 876,3 | 452,1 |
| Nedaňové príjmy | 3 593,3 | 3 637,4 | 4 618,1 | 980,8 |
| Granty a transfery | 2 639,9 | 5 139,3 | 4 694,9 | -444,4 |

Zdroj: Návrh ŠZÚ 2023.

**Nedaňové príjmy prevýšili očakávania rozpočtu**(tabuľka 2)**, pričom pozitívne ovplyvnené boli najmä rastom príjmov zo ZZ za lekárske výkony a poskytnutú zdravotnú starostlivosť od ZP.** Na náraste nedaňových príjmov sa podieľal aj Národný jadrový fond, čo bolo spôsobené hlavne vyplatením povinných príspevkov od spoločnosti Slovenské elektrárne, a. s. za jadrové elektrárne.

**V medzinárodnom porovnaní príjmov VS v roku 2023 bolo Slovensko spolu s ostatnými krajinami V4 pod priemerom EÚ** (graf 5). Slovensko však zaznamenalo tretí najvyšší medziročný rast príjmov VS o 2,8 p. b. hneď za Luxemburskom (o 3,3 p. b.) a Lotyšskom (o 2,9 p. b.).

Graf 5: Medzinárodné porovnanie príjmov VS v roku 2023 (% HDP)

|  |
| --- |
|  |

Zdroj: Eurostat.

## 2.3 Výdavky verejnej správy

**Celkové výdavky VS v metodike ESA 2010 boli nižšie oproti rozpočtu o viac ako 113 mil. eur, čo predstavuje 0,3 % HDP.** Z toho bežné výdavky poklesli o 737 mil. eur a kapitálové výdavky naopak vzrástli o 624 mil. eur (tabuľka 3).

Tabuľka : Vývoj výdavkov VS na akruálnej báze v rokoch 2022 a 2023 (v mil. eur)[[8]](#footnote-8)

|  |  |  |  |  |
| --- | --- | --- | --- | --- |
| **Ukazovateľ** | **2022 S** | **2023 R** | **2023 S** | **2023 S - 2023 R** |
| **Výdavky spolu** | **46 490,7** | **58 965,7** | **58 852,6** | **-113,1** |
| Bežné výdavky | 42 306,6 | 53 390,3 | 52 653,5 | -736,8 |
| Kapitálové výdavky | 4 184,1 | 5 575,4 | 6 199,2 | 623,8 |

Zdroj: Návrh ŠZÚ 2023.

**V rámci bežných výdavkov narástli mzdy oproti rozpočtu najmä v zdravotníckych zariadeniach a obciach, a to z dôvodu valorizácie platov zamestnancov VS, učiteľov a zdravotníkov.** Negatívny vplyv na hospodárenie zdravotníckych zariadení podľa metodiky ESA 2010 mal aj stabilizačný príspevok vo výške takmer 33,7 mil. eur.[[9]](#footnote-9)

**Rozpočet na rok 2023 obsahoval aj finančné prostriedky určené na kompenzačné opatrenia súvisiace s rastom cien energií v celkovej výške 3,4 mld. eur.** Vláda tak pokračovala v minulom roku v pomoci pre domácnosti, verejný sektor a podnikateľské subjekty. V zmysle metodiky ESA 2010 vynaložila vláda na energetickú pomoc viac ako 3,1 mld. eur.

**Kapitálové výdavky prekonali rozpočtové očakávania, keď boli v skutočnosti v roku 2023 na akruálnej báze vyššie o 624 mil. eur**. Najvýraznejší rast výdavkov na obstaranie kapitálových aktív zaznamenali v minulom roku najmä obce a VÚC, ako aj akciové spoločnosti vo vlastníctve štátu, a to NDS, a. s. a ZSSK, a. s. V oblasti dopravy tak smerovali investície do dopravnej infraštruktúry, železničnej dopravy či do údržby a veľkoplošnej opravy ciest I. triedy.

**V rámci medzinárodného porovnania výdavkov VS na HDP v roku 2023 bolo Slovensko spolu s ostatnými krajinami V4 taktiež pod priemerom EÚ** (graf 6). Slovensko však zaznamenalo medziročne najvyšší rast výdavkov VS o 5,6 p. b. Dôležitá je aj štruktúra výdavkov, pričom Slovensko vynaloží viac ako tretinu výdavkov VS na sociálne zabezpečenie.

Graf 6: Medzinárodné porovnanie výdavkov VS v roku 2023 (% HDP)

|  |
| --- |
|  |

Zdroj: Eurostat.

**Návrh ŠZÚ SR za rok 2023 neobsahuje zmienku o plnení limitu verejných výdavkov** (LVV, box 2). Polročná správa o očakávanej skutočnosti v roku 2023[[10]](#footnote-10) obsahovala primerane podrobné zhodnotenie vzťahu LVV a rozpočtu, vrátane aktualizácie LVV a vplyvu na rozpočet. **NKÚ SR očakával obdobnú informáciu o plnení LVV aj v návrhu ŠZÚ SR 2023.**

**NKÚ SR považuje LVV za významný nástroj riadenia verejných financií a preto ho podrobne sleduje.** Samotný výpočet a stanovovanie LVV sú však náročné s priestorom na posúdenie a voľné uváženie (expertné odhady), čo uvádza aj správa MMF z misie, ktorá sa počas roka 2023 zamerala na implementáciu LVV[[11]](#footnote-11). Na niektoré z jej odporúčaní reflektuje aj 9. mája 2024 schválená novela zákona o rozpočtových pravidlách VS, ktorá významne mení uchopenie LVV. LVV na národnej úrovni už nepočíta RRZ, ale vychádza zo spoločných fiškálnych pravidiel na úrovni EÚ s jednoduchším a prehľadnejším výpočtom.

|  |
| --- |
| **BOX 2: Limit verejných výdavkov**  **Limit verejných výdavkov predstavuje nástroj na zabezpečenie dlhodobej udržateľnosti** **verejných financií.** Bol zavedený do slovenského právneho poriadku novelou zákona o rozpočtových pravidlách VS v marci 2022 ako jeden z míľnikov v POO. Zákon o ŠR na rok 2023 uvádza v § 7 ods. 1, že LVV pre rok 2023 je 41 321 154 940 eur[[12]](#footnote-12). Počas rozpočtového roka 2023 bola platná všeobecná úniková doložka na úrovni EÚ a podľa príslušnej časti zákona[[13]](#footnote-13) *vláda nie je povinná zosúladiť rozpočet verejnej správy s limitom verejných výdavkov*. Návrh RVS na 2023 až 2025 obsahuje len stručnú poznámku, že pri jeho príprave nebola ešte dohodnutá metodika výpočtu medzi RRZ a MF SR. LVV teda nebol pri príprave rozpočtu známy a plénum NR SR ho schválilo 1. 2. 2023. Podľa zákona o rozpočtových pravidlách pripravuje MF SR do 15. augusta Správu o očakávanej skutočnosti k 30. júnu, ktorá by mala obsahovať aj očakávané plnenie LVV. |

## 2.4 Dlh verejnej správy

**Dlh VS v roku 2023 dosiahol 68,83 mld. eur, čo predstavuje 56 % HDP** (graf 7).[[14]](#footnote-14) V medziročnom porovnaní dlh VS v nominálnom vyjadrení vzrástol o 5,45 mld. eur, avšak oproti HDP klesol o 1,7 p. b. Medziročný pokles zadlženia bol spôsobený najmä vysokou úrovňou inflácie, ktorá sa premietla do rastu HDP.

**Graf 7: Vývoj hrubého a čistého dlhu VS v rokoch 2010 až 2024 (% HDP)**

|  |
| --- |
|  |

*Zdroj: ŠÚ SR, MF SR. \*odhad.*

**Skutočný dlh VS v pomere k HDP za rok 2023 je oproti schválenému rozpočtu nižší o 1,9 p. b. a to najmä vďaka zaúčtovaniu celej energopomoci do roku 2023.** Predpokladaný dlh VS v rozpočte na rok 2023 bol na úrovni 57,9 % HDP (70,9 mld. eur). Zaúčtovanie prostriedkov EÚ ako refundácie energokompenzačných opatrení voči obyvateľstvu do príjmov štátu bolo rozhodujúce najmä pri stanovení definitívnej výšky deficitu a dlhu za rok 2023. Na základe rozhodnutia Eurostatu refundácie energopomoci z fondov EÚ v hodnote takmer 1 mld. eur sa zaznamenali v plnej miere do výsledku hospodárenia v roku 2023 a tým znížili deficit aj dlh VS. Pôvodné rozdelenie príjmov bolo navrhnuté do oboch rokov 2023 a 2024. Výsledkom bolo, že vláda odhadovala výrazne vyšší deficit za rok 2023 na úrovni 6,5 % HDP a nižší tohtoročný deficit. V súvislosti s udržateľnosťou verejných financií bolo dôležité zadefinovať minuloročnú výšku deficitu, keďže to ovplyvňuje výšku dlhu a deficitu aj v tomto roku. Práve vyšším deficitom má vláda priaznivejšiu východiskovú situáciu pri konsolidácii verejných financií o 0,5 % HDP ročne.

**Hrubý dlh v pomere k HDP klesol medziročne najmä z dôvodu lepšieho hospodárenia VS než predpokladal návrh RVS.** Priaznivý vplyv mali najmä dodatočné daňové a odvodové príjmy. Príjmovú časť zvýšili aj nedaňové príjmy cez tržby a získané úroky (plynúce tiež z vyšších ako očakávaných úrokových sadzieb) a výdavkovú stranu ovplyvnili nižšie skutočné výdavky ŠR. Využitie dostupných likvidných zdrojov bolo v menšej miere než predpokladal návrh RVS a tým sa zvýšilo zadlženie. V skutočnosti bolo čerpanie LFA pomalšie o 1,7 % HDP oproti RVS na rok 2023.

**Zvýšenie maastrichtského dlhu oproti roku 2022 negatívne ovplyvnil najmä schodok ŠR vo výške 7,68 mld. eur a ďalšie požiadavky na cudzie zdroje vyplývajúce z riadenia dlhu a likvidity, ktoré vyvolali potrebu emitovať štátne dlhopisy v menovitej hodnote 10,44 mld. eu**r. Maastrichtský dlh VS bol financovaný predovšetkým cennými papiermi, najmä štátnymi dlhopismi v súhrnnej menovitej hodnote 60,28 mld. eur (87,6 %).

**NKÚ SR dlhodobo upozorňuje na potrebné zlepšenie udržateľnosti verejných financií.** Ústavný zákon o rozpočtovej zodpovednosti[[15]](#footnote-15) uvádza tzv. sankčné pásma podľa výšky dlhu ako podielu na HDP. Od 25. mája 2023 do 21. novembra 2023 sa dlh nachádzal v najvyššom pásme[[16]](#footnote-16).Nástupom novej vlády v októbri minulého roku a schválením programového vyhlásenia vlády bola aktivovaná úniková klauzula z troch horných sankcií dlhovej brzdy na dva roky. Hrubý dlh VS je naďalej v najvyššom 5. sankčnom pásme ústavného zákona o rozpočtovej zodpovednosti bez najprísnejších sankcií. Podľa najnovších údajov Eurostatu indikátor dlhodobej udržateľnosti S2 je v pásme vysokého rizika a Slovensko sa nachádza opäť na poslednom mieste z krajín EÚ. Za rok 2023 dosahuje tento indikátor úroveň 9,9 % HDP, pričom priemer EÚ je na úrovni 2,9 %.[[17]](#footnote-17)

**SR dosiahla v porovnaní s priemerom krajín EÚ aj eurozóny horšie hodnoty deficitu a lepšie hodnoty dlhu.** Priemerný schodok EÚ27 bol 3,5 % HDP a priemerný dlh VS 81,7 % HDP (graf 8). Pretrvávajúca vysoká inflácia v minulom roku mala za následok zníženie hrubého dlhu vo väčšine krajín EÚ. V rámci EÚ27 v roku 2023 dosiahlo šesť krajín vyšší schodok a 13 krajín vyšší dlh VS ako SR. Slovensko síce nepatrí medzi krajiny s najvyšším dlhom, ale v priaznivých ekonomických časoch nevyužilo šancu na jeho zníženie a prípravu na ekonomické krízy, ktoré zažívame v posledných rokoch. Najvyšší dlh VS v  roku 2023 malo Grécko (161,9 % HDP) a Taliansko (137,3 % HDP) – krajiny s dlhodobo vysokými dlhmi. Najnižší dlh vykázalo Estónsko (19,6 % HDP). Z krajín V4 má vyšší dlh ako Slovensko len Maďarsko.

**Graf 8: Medzinárodné porovnanie dlhu VS za rok 2023 (% HDP)**

|  |
| --- |
|  |

*Zdroj: Eurostat.*

**Dlh na obyvateľa v minulom roku predstavoval 12 679 eur** (graf 9). Vývoj dlhu v SR v prepočte na jedného obyvateľa neustále rastie. Najvýraznejší nárast zaznamenal v roku 2020, kedy dlh medziročne vzrástol o 1 764 eur.

**Graf 9: Nominálny dlh na jedného obyvateľa v rokoch 2010 až 2023 (v eur)**

|  |
| --- |
|  |

Zdroj: ŠÚ SR, MF SR.

**Štátny dlh v správe MF SR dosiahol v menovitej hodnote ku koncu roka 2023 výšku 66,4 mld. eur.** V porovnaní s predchádzajúcim rokom vzrástol o 5,2 mld. eur (8,5 %). Štátny dlh je tvorený prevažne záväzkami z emisie štátnych dlhopisov (90,8 %), prijatými bankovými úvermi (6,1 %), zábezpekami (0,3 %), záväzkami z nástroja EFSF (2,8 %) a záväzkami vyplývajúcimi z vkladov v Štátnej pokladnici (0,1 %). Udalosti v posledných rokoch majú vplyv na potenciálne vyššie náklady riadenia dlhu v budúcnosti (box 3).

|  |
| --- |
| **BOX 3: Riadenie dlhu a likvidity**  **NKÚ SR upozorňuje na skutočnosť, že riadenie štátneho dlhu nie je zastrešené schválenou strednodobou stratégiou, čo predstavuje aj chýbajúcu prípravu na krízové riadenie.** Systém riadenia dlhu a likvidity vo VS zabezpečuje Agentúra pre riadenie dlhu a likvidity (ARDAL). Likvidné finančné aktíva (LFA), ktorých významnou súčasťou je hotovostná rezerva, vzrástli v roku 2020 o viac ako dvojnásobok na hodnotu 10 % HDP a v roku 2021 dosiahli historicky najvyššiu úroveň. Avšak v súčasnosti evidujeme menej časté aukcie na vydávanie štátnych dlhopisov s vysokou menovitou hodnotou a následne potrebné spätné odkúpenie. Významnou súčasťou LFA je hotovostná rezerva a v súvislosti s vysokými LFA vzniká riziko neefektívneho spravovania a využívania refinančného systému. Prostredníctvom refinančného systému MF SR získava značný objem krátkodobých zdrojov, ktoré môže použiť na krytie potrieb štátneho deficitu a dlhu. Skutočnosť, že ide o 10 až 20 % celkového dlhového portfólia, výrazne znižuje potrebu krátkodobých emisií cenných papierov. Vo februári 2024 bol zaznamenaný historicky najväčší predaj syndikovanej emisie slovenských štátnych dlhopisov umiestnenej na medzinárodných kapitálových trhoch. ARDAL predala štátne dlhopisy SR so splatnosťou 10 rokov v hodnote 3 mld. eur s kupónom 3,75 % p. a.[[18]](#footnote-18) Ďalší významný predaj divezifikoval portfólio do inej meny ako euro v celkovej hodnote 635 mil. CHF. Z predaja 4-ročného dlhopisu splatného v roku 2028 získala SR 325 mil. CHF pri úročení 1,5 % ročne a 10-ročného dlhopisu v hodnote 310 mil. CHF s ročným úrokom 1,9 % splatného v roku 2034. Táto transakcia predstavuje návrat SR na švajčiarsky trh po 11 rokoch. SR je zároveň prvý európsky zahraničný emitent štátnych dlhopisov na švajčiarskom trhu od roku 2015, so zatiaľ najväčšou ponukou dlhopisov.[[19]](#footnote-19) |

**V roku 2023 predstavoval štátny dlh 96,5 % celkového dlhu VS a dlh ostatných subjektov VS tvoril 3,5 %.** Rozpočet výdavkov na obsluhu štátneho dlhu (domáceho aj zahraničného) v celkovej sume 1,3 mld. eur bol v priebehu roka skutočne čerpaný vo výške 1,1 mld. eur (graf 10). Na hotovostnom princípe oproti schválenému rozpočtu sa výdavky na správu štátneho dlhu znížili o 270,3 mil. eur. Medziročne sa výdavky na obsluhu štátneho dlhu mierne zvýšili. Nepriaznivý vývoj dlhu je ovplyvnený aj postupne rastúcimi úrokovými nákladmi a v najbližších rokoch sa tento trend ešte zosilní. Postupné zvyšovanie reálnych výdavkov na obsluhu štátneho dlhu má vplyv aj na celkové náklady financovania dlhu.

**Graf 10: Výdavky spojené so správou štátneho dlhu v rokoch 2010 až 2023 (v mil. eur)**

|  |
| --- |
|  |

*Zdroj: MF SR.*

# Hospodárenie verejnej správy na hotovostnej báze

Návrh ŠZÚ SR za rok 2023 obsahuje aj údaje o príjmoch, výdavkoch a výsledku rozpočtového hospodárenia ŠR na hotovostnom princípe. Rozpočet VS na roky 2023 až 2025 musel reagovať na viaceré výzvy spojené s konfliktom na Ukrajine, rastúcimi cenami energií, inflácie a tiež na doznievajúce dopady pandémie ochorenia COVID-19. **Na financovanie reakcie na takéto výzvy boli v rozpočte pripravené rezervy, ktorých čerpanie dosiahlo 4,3 mld. eur, čo zodpovedá 13,7 % z celkových výdavkov ŠR vo výške 31,4 mld. eur.**

Rozpočtové hospodárenie SR bolo ovplyvnené okrem externých aj internými faktormi, najmä politickými, keď sa v priebehu roka 2023 vystriedali tri vlády, uskutočnili sa predčasné voľby a v parlamente bolo schválených viacero legislatívnych zmien bez jasného rozpočtového krytia.

## 3.1 Základné rozpočtové ukazovatele

**Hotovostný schodok ŠR vo výške 7,7 mld. eur bol síce o 0,7 mld. eur lepší ako rozpočtovaných 8,3 mld. eur, ale v porovnaní s rokom 2022 stúpol o 3,15 mld. eur** (tabuľka 4). Celkové príjmy ŠR na hotovostnej báze dosiahli 23,7 mld. eur, čo bolo o 3 mld. menej než sa predpokladalo v rozpočte, no na druhej strane to predstavovalo 124,5 % príjmov roku 2022. Výdavky na úrovni 31,4 mld. eur boli oproti rozpočtovaným 35 mld. eur o 3,6 mld. nižšie. Z toho 1,6 mld. eur ide na vrub spôsobu rozpočtovania POO, kde sa výdavky rozpočtujú už v čase vyhlasovania výziev.

Tabuľka 4: Základné rozpočtové ukazovatele (v tis. eur)

|  |  |  |  |  |  |  |
| --- | --- | --- | --- | --- | --- | --- |
| **Ukazovateľ** | **2022 S** | **2023 R** | **2023 UR** | **2023 S** | **23S - 23R** | **YoY** |
| **Celkové príjmy** | **19 029 702** | **26 699 184** | **23 479 613** | **23 688 646** | **-3 010 538** | **124,5** |
| Daňové príjmy | 15 517 036 | 16 795 409 | 16 795 409 | 17 440 976 | 645 567 | 112,4 |
| Nedaňové príjmy | 1 285 089 | 2 129 738 | 2 129 745 | 1 738 326 | -391 412 | 135,3 |
| Granty a transfery | 2 227 577 | 7 774 037 | 4 554 459 | 4 509 344 | -3 264 693 | 202,4 |
| **Celkové výdavky** | **23 554 555** | **35 040 556** | **31 829 896** | **31 363 983** | **-3 676 573** | **133,2** |
| Bežné výdavky | 20 847 550 | 29 094 461 | 27 068 533 | 26 649 828 | -2 444 633 | 127,8 |
| Kapitálové výdavky | 2 707 004 | 5 946 095 | 4 761 363 | 4 714 155 | -1 231 940 | 174,1 |
| **Schodok ŠR** | **-4 524 853** | **-8 341 372** | **-8 350 283** | **-7 675 337** | **666 035** | **169,6** |

Zdroj: Návrh ŠZÚ 2023.  
S – skutočnosť, R – rozpočet, UR – upravený rozpočet, YoY – medziročná zmena

**Súčasťou rozpočtu kapitoly VPS boli oproti minulosti aj výdavky na transfer do ŠFA vo výške 750 mil. eur, z ktorých bolo trvalo viazaných 709 mil. eur, čo zodpovedalo sankcii v podobe** **viazania výdavkov ŠR vo výške 3 % z celkových výdavkov**. Zvyšok nebol použitý na pôvodne určenú kapitalizáciu existujúcich spoločností s majetkovou účasťou štátu, ale väčšina bola presunutá na výdavky na realizáciu nerozpočtovaných potrieb (40 mil. eur) a na príspevok politickým stranám a hnutiam.

**Zámery vo vybraných výdavkových položkách sa v predchádzajúcom roku darilo napĺňať s výnimkou POO** (tabuľka 5). Výdavky na obsluhu štátneho dlhu sú medziročne na rovnakej úrovni a úspora oproti rozpočtu išla na vrub výnosom z krátkodobého investovania dočasných voľných finančných prostriedkov na peňažnom trhu (napr. nečerpané POO). Rok 2023 bol z hľadiska čerpania zdrojov EÚ úspešnejší ako predchádzajúci. Medziročne bolo čerpanie fondov EÚ viac než dvojnásobné a POO sedemnásobné, no stále s mnohými problémami (viac v kapitole 4). Odvod do rozpočtu EÚ bol v roku 2023 na rovnakej úrovni ako v 2022, pričom rozdiel oproti rozpočtu bol zapríčinený zmenami na strane EÚ ovplyvňujúcimi konečnú prepočítanú sumu. Transfer na zabezpečenie platobnej schopnosti SP nebol rozpočtovaný, no v skutočnosti dosiahol 1,16 mld. eur pre významné legislatívne zmeny (viac v kapitole 3.4).

|  |  |  |  |  |  |
| --- | --- | --- | --- | --- | --- |
| **Ukazovateľ** | **2022 S** | **2023 R** | **2023 S** | **23S - 23R** | **YoY** |
| **Výdavky ŠR spolu** | **23 554 555** | **35 040 556** | **31 363 983** | **-3 676 573** | **133,2** |
| Výdavky na obsluhu štátneho dlhu | 1 059 061 | 1 343 478 | 1 073 190 | -270 288 | 101,3 |
| POO – výdavky | 48 966 | 2 011 251 | 374 178 | -1 637 073 | 764,2 |
| POO – výdavky na DPH | 2954 | 332 152 | 15 742 | -316 410 | 532,9 |
| EÚ výdavky | 2 203 315 | 5 717 554 | 4 906 961 | -810 593 | 222,7 |
| Spolufinancovanie | 404 819 | 970 441 | 731 264 | -239 177 | 180,6 |
| Odvod do rozpočtu EÚ | 940 226 | 1 027 581 | 943 226 | -84 355 | 100,3 |
| Transfer Sociálnej poisťovni | 103 488 | 0 | 1 160 000 | 1 160 000 | 1 120,9 |

**Tabuľka 5: Čerpanie vybraných výdavkov ŠR (v tis. eur)**

Zdroj: Návrh ŠZÚ 2023.  
S – skutočnosť, R – rozpočet, YoY – medziročná zmena

## 3.2 Príjmy štátneho rozpočtu

**Daňové príjmy na hotovostnej báze v roku 2023 boli medziročne vyššie o 1,9 mld. eur a oproti rozpočtu vyššie o 645 mil. eur** (tabuľka 4 v prílohe).Zvýšenie hotovostného plnenia príjmov oproti rozpočtu išlo na vrub najmä zlepšenému výberu DPFO o 250 mil. eur a zavedeniu dvoch nových daní s celkovým výberom 557 mil. eur. Nižší než očakávaný hotovostný výnos bol zaznamenaný hlavne pri DPH a bol zapríčinený najmä zavedením zníženej sadzby DPH na gastro a športoviská, s čím sa v rozpočte nerátalo a nižšou než predpokladanou úspešnosťou výberu DPH.

**DPPO je po DPH druhým najvýznamnejším daňovým príjmom ŠR s podielom 22,4 %, čo zodpovedá celkovému výnosu 3,9 mld. eur.** Počas roka 2023 bol hotovostný výnos ovplyvnený aj vyšším než očakávaným výnosom z vyrovnania (zúčtovania) dane na úrovni 1,2 mld. eur a nerozpočtovaným prevodom územnej samospráve ako výpadku DPFO pre zvýšenie daňového bonusu na dieťa v celkovej výške 326 mil. eur. DPFO sa rozdeľuje obciam a mestám (70 %) a VÚC (30 %), čiže nie je príjmom ŠR a sumy v tabuľke zodpovedajú zostatkom z hľadiska hotovostných tokov.

**Počas roka 2023 boli zavedené dve nové dane – príjem z odvodu z nadmerných príjmov a solidárny príspevok z činností v odvetviach ropy, zemného plynu, uhlia a rafinérií.** Prvá bola zavedená ako súčasť položky osobitný odvod z podnikania v regulovaných odvetviach s hotovostným výnosom 38 mil. eur a druhá platená najväčšou rafinériou priniesla do rozpočtu 520 mil. eur. Obe nové dane súviseli s výraznou zmenou cien energií, čo sa prejavilo napr. aj v iných príjmoch z podnikania, kde MŽP SR získalo 150 mil. eur od Vodohospodárskej výstavby, š. p.

**Nedaňové príjmy boli v roku 2023 na hotovostnej báze nižšie oproti rozpočtu o 391 mil. eur** (tabuľka 6)**, čo bolo zapríčinené preklasifikovaním časti pôvodne rozpočtovaných nedaňových príjmov medzi skutočnosť daňových prímov** (energie). Tradične významnou položkou nedaňových príjmov sú dividendy, pričom v roku 2023 prišli najmä zo SPP (220 mil. eur), Slovenskej prenosovej a elektrizačnej sústavy a. s. (SEPS – 79 mil. eur) a TIPOSu (50 mil. eur). Súčasťou ďalšej významnej položky zahŕňajúcej administratívne poplatky sú napríklad aj pokuty za používanie diaľnic bez úhrady vo výške 21 mil. eur. Významný nárast pri položke týkajúcej sa úrokov bol zapríčinený nárastom úrokovej sadzby používanej ŠP pri úročení jednodňových depozít a nárastom zostatkov na účtoch prostriedkov EÚ a POO.

**Skutočné príjmy ŠR z grantov a transferov dosiahli sumu 4,5 mld. eur, čo je oproti rozpočtu na rok 2023 o 3,3 mld. eur menej, najmä z dôvodu nižšieho než očakávaného čerpania zdrojov z EÚ** (bližšie v kapitole 4). Medziročne tak stúpli viac než dvojnásobne (tabuľka 7).

**Tabuľka 6: Prehľad o plnení nedaňových príjmov ŠR (v tis. eur)**

|  |  |  |  |  |  |
| --- | --- | --- | --- | --- | --- |
| **Ukazovateľ** | **2022 S** | **2023 R** | **2023 S** | **23S - 23R** | **YoY** |
| **Nedaňové príjmy spolu** | **1 285 089** | **2 129 738** | **1 738 326** | **-391 412** | **135,3** |
| Príjmy z podnikania a z vlastníctva majetku | 168 026 | 544 797 | 600 308 | 55 511 | 357,3 |
| *dividendy* | *160 519* | *388 993* | *442 362* | *53 369* | *275,6* |
| Administratívne poplatky a iné poplatky a platby | 400 937 | 354 134 | 366 045 | 11 911 | 91,3 |
| Kapitálové príjmy | 11 460 | 27 270 | 16 685 | -10 585 | 145,6 |
| Úroky z tuzemských a zahraničných úverov, pôžičiek NFV | 9 996 | 24 497 | 121 737 | 97 240 | 1217,9 |
| Iné nedaňové príjmy | 694 670 | 1 179 040 | 633 551 | -545 489 | 91,2 |

Zdroj: Návrh ŠZÚ 2023.  
S – skutočnosť, R – rozpočet, YoY – medziročná zmena

**Tabuľka 7: Prehľad o plnení grantov a transferov (v tis. eur)**

|  |  |  |  |  |  |
| --- | --- | --- | --- | --- | --- |
| **Ukazovateľ** | **2022 S** | **2023 R** | **2023 S** | **23S - 23R** | **YoY** |
| **Granty a transfery spolu** | **2 227 578** | **7 774 037** | **4 509 343** | **-3 264 694** | **202,4** |
| Tuzemské granty a transfery | 39 875 | 45 232 | 69 | -45 163 | 0,2 |
| Zahraničné granty a transfery | 2 187 703 | 7 728 805 | 4 509 274 | -3 219 531 | 206,1 |
| príjmy z rozpočtu EÚ | 2 146 641 | 5 717 554 | 4 141 996 | -1 575 558 | 193,0 |
| príjmy z POO | 41 061 | 2 011 251 | 367 278 | -1 643 973 | 894,5 |

Zdroj: Návrh ŠZÚ 2023.  
S – skutočnosť, R – rozpočet, YoY – medziročná zmena

## 3.3 Výdavky štátneho rozpočtu

**Celkové výdavky ŠR na hotovostnej báze v roku 2023 predbehli rast inflácie a stúpli medziročne o 33,2 %, čiže z 23,6 mld. eur v roku 2022 na 31,4 mld. eur v roku 2023** (tabuľka 8). Na tomto raste sa podieľali bežné aj kapitálové výdavky. Postupne sa však mení štruktúra výdavkov, keď v roku 2021 bol pomer bežných a kapitálových 90 ku 10 a v roku 2023 to bolo 85 ku 15.

**Tabuľka 8: Štruktúra čerpania výdavkov ŠR na hotovostnej báze (v tis. eur)**

|  |  |  |  |  |  |
| --- | --- | --- | --- | --- | --- |
| **Ukazovateľ** | **2022 S** | **2023 R** | **2023 S** | **23S - 23R** | **YoY** |
| **Výdavky spolu** | **23 554 555** | **35 040 556** | **31 363 983** | **-3 676 573** | **133,2** |
| ***Bežné výdavky*** | ***20 847 550*** | ***29 094 461*** | ***26 649 828*** | ***-2 444 633*** | ***127,8*** |
| Mzdy, platy, služobné príjmy a ostatné osobné výdavky | 2 701 444 | 2 949 366 | 3 019 434 | 70 068 | 111,8 |
| Poistné a príspevok do poisťovní | 982 394 | 1 040 508 | 1 093 590 | 53 082 | 111,3 |
| Tovary a služby | 2 340 655 | 9 407 561 | 2 490 382 | -6 917 179 | 106,4 |
| Bežné transfery | 14 822 787 | 15 696 756 | 20 046 164 | 4 349 408 | 135,2 |
| Splácanie úrokov a ostatné platby súvisiace s úvermi | 270 | 270 | 258 | -12 | 95,56 |
| ***Kapitálové výdavky*** | ***2 707 005*** | ***5 946 095*** | ***4 714 155*** | ***-1 231 940*** | ***174,1*** |
| Obstarávanie kapitál. aktív | 1 183 010 | 2 451 521 | 1 433 149 | -1 018 372 | 121,1 |
| Kapitálové transfery | 1 523 995 | 3 494 574 | 3 281 006 | -213 568 | 215,3 |

Zdroj: Návrh ŠZÚ 2023.  
S – skutočnosť, R – rozpočet, YoY – medziročná zmena

**Bežné výdavky v roku 2023 predstavovali 26,6 mld. eur, čo je o 2,4 mld. eur menej než bolo plánované v rozpočte a o 5,8 mld. eur viac než v roku 2022.** Najvýznamnejšie zmeny oproti rozpočtu boli zaznamenané pri položkách tovary a služby a bežné transfery. Čerpanie na položke tovary a služby je oproti rozpočtu nižšie o 73,5 %, čo zodpovedá 6,9 mld. eur. Toto výrazne nižšie čerpanie je spôsobené tým, že sa na tejto položke rozpočtujú aj zálohové platby na projekty EÚ a prostriedky ŠR na spolufinancovanie. Zúčtovanie zálohových platieb sa vykonáva na príslušných položkách podľa skutočne realizovaných výdavkov (napríklad bežné a kapitálové transfery).

**Finančne najvýznamnejšou položkou ŠR sú bežné transfery zodpovedajúce 75,2 % celkových skutočných výdavkov za rok 2023 na hotovostnej báze.** Skutočné čerpanie bolo oproti rozpočtu vyššie o 4,3 mld. eur, pričom väčšina tohto nárastu išla na vrub MH SR (2,6 mld. eur). Tieto prostriedky boli použité na opatrenia v rámci energopomoci a podporu hospodárstva v dôsledku konfliktu na Ukrajine. V rámci bežných transfer sú tiež transfery obciam a mestám a VÚC, či transfer na zabezpečenie platobnej schopnosti SP.

**Medzi bežné transfery patria aj sociálne dávky vo výške 3,2 mld. eur.** Z toho pripadá 779 mil. eur na prídavok na dieťa, 657 mil. eur na rodičovský príspevok, 610 mil. eur na kompenzáciu a 904 mil. eur na ostatné dávky poskytované štátom. Okrem sociálnych dávok sem patrí aj transfer na platené poistné, z ktorého bolo 2,1 mld. eur určených na štátom platené poistné pre zdravotné poisťovne. Ďalej napríklad 188 mil. eur na aktívne opatrenia trhu práce, 155 mil. eur na školy a školské zariadenia v zriaďovateľskej pôsobnosti cirkví či transfery súkromným školám vo výške 152 mil. eur.

**Skutočné čerpanie kapitálových výdavkov v roku 2023 bolo medziročne vyššie o 2 mld. eur.** Vykazovanie kapitálových výdavkov je ovplyvnené ich pravidelným viazaním a uvoľňovaním na prelome rokov. V roku 2023 sa použili kapitálové výdavky rozpočtované pred rokom 2023 v celkovej sume 335 mil. eur a do nasledujúceho obdobia sa v roku 2023 viazali kapitálové výdavky rozpočtované v rokoch 2022 a 2023 v sume 705 mil. eur. **Novela rozpočtových pravidiel schválená v máji 2024 upravuje túto prax a NKÚ SR bude pozorne sledovať postupy spojené s touto zmenou.**

**Približne polovica z finančne významnejších programov jednotlivých ministerstiev mala skutočné výdavky väčšie ako boli pôvodne rozpočtované** (tabuľka 7 v prílohe). Najväčší rozdiel v čerpaní oproti rozpočtu bol v programe Sociálna inklúzia MPSVR SR o 811 154 tis. eur. Naopak čerpanie v programe MŽP SR Starostlivosť o životné prostredie bolo oproti rozpočtu nižšie o 883 621 tis. eur.

### 3.3.1 Rozpočtové opatrenia

**Za rok 2023 bolo vykonaných 3 844 rozpočtových opatrení (RO) a z kapitoly VPS bolo uvoľnených celkovo 5 mld. eur.**  Celkový objem RO za rok 2023 bol na úrovni 14,2 mld. eur a medziročne vzrástol o 3,6 mld. eur (graf 11).

**Graf 11: Vývoj objemu a počtu rozpočtových opatrení za obdobie 2012 – 2023**

Zdroj: rozpocet.sk

**Takmer 2 mld. eur bolo presunutých do štyroch kapitol; najväčšie presuny zaznamenali kapitoly MPSVR SR (981 mil. eur), MZ SR (363 mil. eur), MD SR (332 mil. eur) a MŠVVaŠ SR (326 mil. eur).** Najvyššia čiastka v rámci RO za minulý rok bola presunutá z ministerstva práce do kapitoly VPS, a to 900 mil. eur určených na kompenzačné opatrenia v súvislosti s rastom cien energií.

Najväčšie RO vo vybraných kapitolách boli:

* prekročenie limitu výdavkov v kapitole **MPSVR SR** o **438,6 mil. eur** (prostriedky z kapitoly VPS) – na dofinancovanie 13. dôchodku v súlade s novelou zákona č. 296/2020 Z. z., a o **269,3 mil. eur** (prostriedky z kapitoly VPS) – na prídavok na dieťa a prídavok pre prvákov v súlade s novelou zákona č. 600/2003 Z. z., a na príspevok na opatrovanie pre poberateľov dôchodkovej dávky v súlade s novelou zákona č. 447/2008 Z. z.;
* prekročenie limitu výdavkov v kapitole **MZ SR** o **316,3 mil. eur** (prostriedky z kapitoly VPS) – na dofinancovanie platby za poistencov štátu;
* prekročenie limitu výdavkov v kapitole **MD SR** o **150,8 mil. eur** (prostriedky z kapitoly VPS) – pre ŽSR na prevádzku železničnej infraštruktúry;
* prekročenie limitu výdavkov v kapitole **MŠVVaŠ SR** o **146,2 mil. eur** (prostriedky z kapitoly VPS) – na úhradu výdavkov energií v školstve.

**V prípade POO bolo začiatkom roka presunutých z predchádzajúcich rokov celkovo 1,58 mld. eur.**  Na presune sa najviac podieľali rezorty školstva – 388 mil. eur, zdravotníctva – 227 mil. eur a životného prostredia – 209 mil. eur. Najväčšie presuny z predchádzajúcich rokov zaznamenali ministerstvo pôdohospodárstva – 1,46 mld. eur, ministerstvo hospodárstva – 1,26 mld. eur, ministerstvo dopravy – 957,9 mil. eur a ministerstvo investícií – 703,2 mil. eur. NKÚ SR dlhodobo upozorňuje na problém s čerpaním a na vysoké sumy presúvaných finančných prostriedkov.

### 3.3.2 Investície

**Rozpočet kapitálových výdavkov na rok 2023 predstavoval 5,95 mld. eur, ktoré sa počas roka cez RO znížili na 4,76 mld. eur a skutočne sa vyčerpalo** **4,71 mld. eur.** Najviac kapitálových výdavkov v roku 2023 smerovalo do kapitol MD SR (1,5 mld. eur), MIRRI SR (919 mil. eur) a MO SR (640 mil. eur).

**Najväčší podiel investícií v rámci ŠR v roku 2023 pripadá na kapitolu MD SR v celkovej výške 1,46 mld. eur, medziročne o 603 mil. eur viac.** Ku koncu roka bolo čerpanie výdavkov na úrovni 89,8 % zo schváleného rozpočtu. Takmer o 12 p. b. viac ako v roku 2022. Nealokované finančné prostriedky predstavovali spolu 2,1 mil. eur. V rozpočte neboli zohľadnené kapitálové transfery MD SR pre Národnú diaľničnú spoločnosť, a. s. v celkovej výške 482 mil. eur. Transfery boli určené na financovanie najväčších dopravných investičných projektov. Konkrétne na prípravu a pokračujúcu výstavbu diaľnic a rýchlostných ciest na projekt D1 Hubová - Ivachnová (128 606 tis. eur), R2 Kriváň – Lovinobaňa (95 323 tis. eur) či R4 Prešov – Severný obchvat (32 550 tis. eur).

**Kapitálový transfer pre Valaliky Industrial park v roku 2022 predstavoval sumu 214 mil. eur a za minulý rok MH SR alokovalo na investičný projekt „Strategické územie Valaliky“ ďalších 88,6 mil. eur.** Budovanie tohto strategického parku začala vláda SR vydaním osvedčenia o významnej investícií v decembri 2021 a zaviazala MH SR pripraviť celú investíciu. Rezort založil spoločnosť Valaliky Industrial park, s. r. o., ktorá je priamym vykonávateľom týchto rozhodnutí a realizátorom záväzkov z investičnej zmluvy s prvým investorom v industriálnom parku – Volvo Cars. Postupný nábeh výroby automobilového závodu je naplánovaný do roka 2026. EK schválila na tento účel poskytnutie investičnej pomoci vo výške 267 mil. eur. Štát na výstavbu priemyselného parku vyčlenil finančné prostriedky spolu v celkovej výške 730 mil. eur. NKÚ SR vykonáva kontrolu zameranú na prípravu a realizáciu priemyselných parkov (Rimavská Sobota a Valaliky) s očakávanými výsledkami v druhom polroku 2024.

**Odhad výdavkov na projekt leteckej základne Sliač v sume 126 mil. eur predložilo v roku 2023 MO SR na ÚHP MF SR, pričom ÚHP MF SR odporučil, aby sa stavba zrealizovala za 92 mil. eur.** V súvislosti s nákupom nových stíhacích lietadiel F-16 vznikla potreba investícií na leteckej základni Sliač. Pred návrhom rozhodnutia vlády SR o nákupe novej leteckej techniky v roku 2018 stanovilo MO SR sumu na realizáciu leteckej základne Sliač vo výške 55,38 mil. eur. MO SR v súčasnej dobe odhaduje výdavky na 150 až 200 mil. eur, čo je 3 až 4.násobne viac ako bolo pôvodne plánované. Konečná celková suma rekonštrukcie leteckej základne Sliač bude závisieť od výsledku verejného obstávania na zhotoviteľa stavby, ktorá bude vyhlásená Agentúrou NATO pre podporu a obstarávanie v roku 2024. Na tento účel v roku 2020 MO SR zaslalo Agentúre NATO pre podporu a obstarávanie preddavok vo výške necelých 68 mil. eur, z ktorého sa postupne hradia výdavky za implementáciu jednotlivých projektov.[[20]](#footnote-20) Zaplatené preddavky sú súčasťou hotovostných výdavkov MO SR a vstúpili do súvahy ako zaplatené preddavky na investičný hmotný majetok. Tento nárast pohľadávky eliminoval hotovostný výdavok, a preto celkový vplyv na výdavky podľa metodiky ESA 2010 bol nulový. Podľa rovnakej metodiky majú byť výdavky na obstaranie majetku zaznamenané v čase dodávky, keď ekonomické vlastníctvo prejde na kupujúceho. V čase dodávky poklesne pohľadávka, čo sa zaznamená ako výdavok na obstaranie majetku.[[21]](#footnote-21)

**Významnou investíciou v zdravotníctve je výstavba koncovej nemocnice Rázsochy, ktorej vláda v roku 2023 pozastavila financovanie z POO z dôvodu nedodržania stanovených termínov a finančné prostriedky boli realokované na výstavbu fakultnej nemocnice s poliklinikou F.D. Roosevelta v Banskej Bystrici.** Výstavba nemocnice Rázsochy sa začala už v 80-tych rokoch minulého storočia. Začiatkom 90. rokov boli práce utlmené a neskôr aj zastavené pre zrušenie financovania, keď bola nemocnica v stave hrubej stavby. V rokoch 2019 – 2020 bol mohutný skelet zbúraný, pre výstavbu modernejšieho zariadenia. V júli 2022 vláda schválila výstavbu nemocnice, pričom hrubá stavba mala byť financovaná z POO v celkovej sume 281 mil. eur. Na projekt Rázsochy bolo od roku 2017 do 2023 vynaložených 23,8 mil. eur zo ŠR (napr. búracie práce, projektová dokumentácia, výkup pozemkov, predbežné statické posúdenie atď.). V júli 2023 aktualizácia POO priniesla zmeny v nastavených cieľoch. Podľa posledných informácií výstavba nemocnice Rázsochy má byť financovaná zo ŠR. Na nedostatky projektu poukázal NKÚ SR v nedávnej kontrole.[[22]](#footnote-22)

## 3.4 Rozpočtové rezervy

**Počas roka 2023 kládlo viacero faktorov** (legislatívna smršť, ceny energií, konflikt na Ukrajine) **vysoké nároky na rezervy, keď z rozpočtovaných 2,5 mld. eur stúplo čerpanie na konečných 4,3 mld. eur** (tabuľka 9). Dve najväčšie položky v podobe rezervy na riešenie vplyvov legislatívnych zmien a rezervy na kompenzačné opatrenia súvisiace s rastom cien energií pokrývajú v podstate celý rozdiel medzi skutočne uvoľnenými prostriedkami a rozpočtom. Vnútornou realokáciou týchto rezerv bolo v konečnom dôsledku najväčšou položkou dofinancovanie SP (1,16 mld. eur) a na pokrytie 13. dôchodku išlo z rezervy na riešenie legislatívnych zmien ďalších 439 mil. eur.

**Tabuľka 9: Zákonné rezervy uvoľnené platobným príkazom (v tis. eur)**

|  |  |  |  |  |  |
| --- | --- | --- | --- | --- | --- |
| **Ukazovateľ** | **2022 S** | **2023 R** | **2023 UR\*** | **Uvoľnené\*\* k 31.12.2023** | **Nevyčerpané k 31.12.2022** |
| Rezerva na riešenie vplyvov legislatívnych zmien | 130 634 | 857 992 | 1 831 627 | 1 831 627 | 0 |
| Rezerva na kompenzačné opatrenia súvisiace s rastom cien energií | - | 860 000 | 1 718 716 | 1 718 716 | 0 |
| Rezerva na prostriedky EÚ a odvody do EÚ | 536 679 | 404 870 | 446 823 | 446 823 | 0 |
| Rezerva na mzdy a poistné | 265 103 | 187 662 | 190 144 | 189 924 | 220 |
| Rezerva na výdavky súvisiace s vojnovým konfliktom na Ukrajine | - | 100 000 | 110 000 | 107 015 | 2 985 |
| Rezerva na riešenie krízových situácií mimo času vojny a vojnového stavu a vykonávanie povodňových prác | 6 656 | 21 000 | 21 000 | 6 034 | 14 966 |
| Rezerva vlády SR | 1100 | 5 000 | 5 000 | 4 120 | 880 |
| Rezerva na realizáciu súdnych a exekučných rozhodnutí | 10 000 | 10 000 | 10 000 | 2 646 | 7 354 |
| Rezerva predsedu vlády SR | 1 942 | 1 500 | 2 027 | 2 018 | 9 |
| Rezerva na negatívne vplyvy pandémie ochorenia COVID -19 | 717 441 | - | - | - | - |
| Rezerva na výdavky v zdravotníctve | 220 000 | - | - | - | - |
| **Spolu** | **1 889 555** | **2 448 024** | **4 335 337** | **4 308 923** | **26 414** |

Zdroj: MF SR, ÚV SR .  
\* Upravený rozpočet predstavuje celkový disponibilný zdroj prostriedkov jednotlivých rezerv v roku 2023.  
\*\* Zohľadňuje uvoľnenie prostriedkov prostredníctvom rozpočtových opatrení a platobných príkazov.

**Príkladom kreatívnej práce s rezervami môže byť rozpustenie rezervy na energopomoc presúvaním až na dorovnanie dôchodkov a platby za poistencov štátu.** NKÚ SR upozornil v stanovisku k ŠR/RVS na roky 2023 až 2025, že v kapitole MPSVR SR sú výdavky na kompenzačné opatrenia pre domácnosti v súvislosti s rastom cien energií v sume 900 mil. eur zaradené nesprávne na aparát ministerstva, pričom chýbalo aj presné zadefinovanie ich použitia. Tieto prostriedky boli počas roka 2023 ďalej presunuté do VPS, spolu s rovnako určenými 210 mil. eur z MH SR a 108 mil. eur z MD  SR. Následne sa v rámci VPS rozdelili do rezervy na riešenie legislatívnych zmien (z ktorej sa 820 mil. eur použilo na transfer SP), na dofinancovanie platby za poistencov štátu (316 mil. eur) a ešte raz na transfer SP (240 mil. eur). Zvyšok do transferu SP vo výške 1,16 mld. eur pochádzal z rezervy na prostriedky EÚ a odvody EÚ vo výške 100 mil. eur. Transfer na zabezpečenie platobnej schopnosti SP bol využitý predovšetkým na vyplatenie valorizovaných dôchodkov, rodičovských dôchodkov a ostatných dávok SP.

**Súčasťou rezervy na prostriedky EÚ a odvody do EÚ bola aj rezerva na splatenie úrokov z omeškania, vyplývajúca zo straty na tradičných vlastných zdrojoch vo výške 249 mil. eur.** Istina v podobe mimoriadneho odvodu do rozpočtu EÚ vo výške 277 mil. eur bola uhradená v roku 2021. Týkalo sa to sporu k podhodnoteniu dovezeného textilu a obuvi z Číny. Táto rezerva nebola čerpaná a 100 mil. eur z nej bolo presunutých na transfer do SP.

Rezerva na výdavky súvisiace s vojnovým konfliktom na Ukrajine bola rozpočtovaná vo výške 100 mil. eur a v priebehu roka doplnená v rámci VPS o 10 mil. eur z rezervy na prostriedky EÚ a odvody do EÚ. Prostriedky boli uvoľnené v sume 87 mil. eur, najmä na príspevok na ubytovanie odídencov, úhradu zdravotnej starostlivosti nepoisteným osobám a dávky v hmotnej núdzi. Na výplatu 13. dôchodkov bolo presunutých 20 mil. eur do rezervy na legislatívne vplyvy a zostávajúce 3 mil. eur predstavujú nevyčerpaný zostatok.

**NKÚ SR vo svojich stanoviskách dlhodobo poukazuje na to, že nevyčerpané rezervy by prioritne mali byť použité na znižovanie deficitu verejných financií. NKÚ SR upozorňuje aj na veľký rozsah rezerv, ich vysoký podiel na celom rozpočte a na značné právomoci ministra financií pri nakladaní s nimi.** Pre vyššiu transparentnosť NKÚ SR vlani odporúčal na základe kontrol a analýz legislatívne upraviť tvorbu rezerv, ich použitie na konkrétne účely, rušenie rezerv a ich možnosť/nemožnosť presúvania na iné výdavkové tituly. Novela zákona o rozpočtových pravidlách, schválená 9. mája 2024, upravuje okrem iného aj narábanie s rezervami v rámci rozpočtu. NKÚ SR verí, že implementácia schválených zmien RPVS bude reflektovať na odporúčania týkajúce sa rezerv.

## 3.5 Príjmy zo sociálneho poistenia

**Príjmy SP dosiahli v roku 2023 11,7 mld. eur, medziročne vzrástli o 16,9 % a oproti schválenému rozpočtu o 9,2 %. Na ich raste sa významnou mierou podieľal transfer finančných prostriedkov zo ŠR v historicky najvyššej sume 1,16 mld. eur, o ktorom sa v pôvodnom návrhu rozpočtu neuvažovalo.** Presun bol realizovaný z kapitoly VPS na zabezpečenie platobnej schopnosti SP v súvislosti so zvýšenými dôchodkovými dávkami. Kým v roku 2022 podiel transferu zo ŠR predstavoval len 1 %, v nasledujúcom roku sa jeho podiel zvýšil na takmer 10 % (graf 12).

**Samotné príjmy zo sociálneho poistenia boli však nižšie oproti očakávaniam o 172,5 mil. eur.** Rozhodujúcom mierou sa na nich podieľali príjmy z bežného poistného od EAO (84,2 % príjmov SP), poistné od štátu (3,4 %) a dlžné poistné (2,1 %) (graf 12).

**Graf 12: Štruktúra príjmov Sociálnej poisťovne v rokoch 2022 a 2023 (v %)**

|  |
| --- |
|  |

Zdroj: Správa o hospodárení Sociálnej poisťovne v roku 2022, Správa o hospodárení Sociálnej poisťovne v roku 2023.

**Príjmy od EAO z bežného poistného vo výške 9,9 mld. eur boli nižšie o 209,3 mil. eur v porovnaní so schváleným rozpočtom a vyššie oproti roku 2022 o 788,7 mil. eur.** MPSVR SR poukázalo SP poistné od štátu v sume 397,2 mil. eur, nižšie o 5,3 mil. eur ako sa plánovalo, aj keď o 14,2 mil. eur viac ako v roku 2022. Plnenie príjmov z dlžného poistného v roku 2023 bolo v porovnaní so schváleným rozpočtom vyššie o 47,1 mil. eur.

**Nižší výber poistného od EAO ovplyvnilo schválenie odvodovej úľavy pre potravinárov a výhodný odchod zamestnancov a samostatne zárobkovo činných osôb (SZČO) do predčasného starobného dôchodku.** Prispel k tomu vysoký podiel SZČO, 79,5 %, ktorí platili príspevky na sociálne poistenie z minimálneho vymeriavacieho základu (box 4). Okrem toho sa na tom podieľal aj výber sociálnych odvodov zo zdravotníckych zariadení; objem pohľadávok voči zdravotníckym zariadeniam medziročne stúpol o 198,1 mil. eur.

|  |
| --- |
| **BOX 4: Fiktívni živnostníci**  **NKÚ SR upozorňuje na problematiku fiktívnych živnostníkov vo svojich stanoviskách k návrhu ŠZÚ SR už od roku 2021.** **V rámci analytického komentára[[23]](#footnote-23) z roku 2023 sa NKÚ SR venoval najmä vyslaným fiktívnym živnostníkom, ktorí môžu vďaka výnimke platiť dane a odvody na Slovensku.**  ÚHP na analytický komentár NKÚ SR nadviazal a vo svojej práci sa zameral na domácich fiktívnych živnostníkov, ktorými Slovensko v EÚ vyniká.[[24]](#footnote-24) Podľa štatistík pracujú na živnosť desiatky tisíc ľudí, aj napriek tomu, že v skutočnosti môže ísť o pracovný pomer.  Výhody, ktoré boli pôvodne zamýšľané na podporu podnikania, sú častokrát využívané podnikmi na znižovanie si vlastných odvodov, čím štát prichádza o stovky miliónov eur a zamestnanci o práva, ochranu a dôchodok. Podľa analytického komentára ÚHP je najzávažnejším problémom z pohľadu štátu ako regulátora pracovného trhu, že sa obchádza zákonník práce[[25]](#footnote-25), dôsledkom čoho dochádza k strate na daniach a odvodoch, kriví sa konkurenčné prostredie, znižuje ochrana pracovníkov a vytvára sa problém čierneho pasažiera v dôchodkovom a zdravotníckom systéme.  **Ak by sa všetci fiktívni živnostníci zamestnali na zodpovedajúci pracovný pomer, celkový výber daní a odvodov by sa mohol zvýšiť až o 648 mil. eur ročne.** Dosiahnuť takéto zlepšenie však nie je reálne, nakoľko v súčasnosti neexistuje krajina EÚ, ktorá by mala menej ako 7 % fiktívnych živnostníkov. Na zvrátenie negatívneho trendu je preto potrebné zvýšenie intenzity kontrol zo strany inšpekcie práce, ako aj zváženie takých úprav v legislatíve, ktoré umožnia lepšiu identifikáciu závislej práce a odhaľovanie fiktívnych živností. (ÚHP, 2024) |

## 3.6 Príjmy verejného zdravotného poistenia

**Zdravotné odvody platené EAO spôsobili v roku 2023 o 80,9 mil. eur nižšie príjmy ako predpokladal rozpočet na konsolidovanej báze na rok 2023.** Príčinou zaostávania výberu zdravotných odvodov bol slabší ako očakávaný vývoj na trhu práce, a výber zároveň zaostával za vývojom mzdovej bázy.

**Napriek nižšiemu ako plánovanému výberu dosiahli zdravotné poisťovne** (ZP) **na** **hotovostnej báze celkovo hospodársky prebytok vo výške 223,3 mil. eur**, čo je oproti rozpočtu viac o 179 mil. eur. Podstatný vplyv mal vyšší výber zdravotných odvodových príjmov o 385,6 mil. eur, najmä cez zvýšenie platby za poistencov štátu.

**Prostredníctvom MZ SR boli v roku 2023 vynaložené v hotovostnom vyjadrení transfery na preddavky poistného za skupiny osôb ustanovené zákonom**[[26]](#footnote-26) **v sume 2,08 mld. eur.** Nárast oproti schválenému rozpočtu bol zabezpečený prostredníctvom dvoch RO. Prvé RO povolilo prekročenie limitu výdavkov z dôvodu stabilizácie ambulantného sektora kvôli zvýšeným výdavkom na pokrytie rastu cien energií v sume 147 mil. eur.

**Vzhľadom na podfinancovanie zdravotníckeho sektora realizovalo MF SR v spolupráci s MZ SR v septembri 2023 aj druhé RO, ktorým sa zvýšila hotovostná agregátna platba za poistencov štátu o 316,3 mil. eur v systéme verejného zdravotného poistenia** (VZP). Prostriedky boli určené na dofinancovanie poistného za poistencov štátu vyplývajúce z reálnych výdavkov na zdravotnú starostlivosť. Alokácia bola rozdelená v pomere 55 % pre VšZP a 45 % pre súkromné ZP. Na základe toho ÚDZS vyhlásil, že všetky tri ZP majú k 30. 9. 2023 dostatočnú likviditu. Prílev peňazí do VZP kladne ovplyvnil výšku priemernej mesačnej platby, ktorá sa zvýšila na úroveň 60 eur/mes. v roku 2023. V porovnaní s Českou republikou však stále zaostávame, nakoľko v roku 2022 mala platbu za poistenca štátu vo výške 72 eur/mes. a na rok 2023 predpokladali približne 80 eur/mes.[[27]](#footnote-27) Na základe zvýšenia platby za poistencov štátu sa zlepšila finančná situácia, likvidita aj schopnosť plniť svoje záväzky pre ZP vyplývajúce z VZP. Mesačná platba EAO sa medziročne zvýšila o 16 eur mesačne, čím dosiahla úroveň 188 eur/mes. za jedného poistenca a celkovo tak priniesla do systému VZP cez päť mld. eur.

**V rámci vývoja platby zdravotného poistenia za poistenca štátu je viditeľná dlhodobá stagnácia oproti platbe EAO** (graf 13). Dlhodobé podfinancovanie a výkyvy vo výške mesačného poistného za poistenca štátu mohlo spôsobovať nepredvídateľnosť príjmovej stránky rozpočtu ZZ a spôsobiť neplatenie záväzkov voči dodávateľom ZZ (viac v kapitole 5.1). Nepriaznivú situáciu z časti rieši novela zákona o zdravotnom poistení,[[28]](#footnote-28) ktorou sa zavádza mesačná platba za poistenca štátu vo výške 4,5 % vymeriavacieho základu (priemernej mzdy v SR spred dvoch rokov). Mesačné platby od EAO, ako aj agregátne ročné poistné EAO, sú predvídateľné a dlhodobo rastúce.

**Graf 13: Príjmy VZP a vývoj priemernej mesačnej platby za poistencov štátu v rokoch 2013 – 2023**

|  |
| --- |
|  |

Zdroj: ÚDZS SR. Spracovanie NKÚ SR.

## 3.7 Štátne finančné aktíva

Štátne finančné aktíva (ŠFA) sú súčasťou návrhu ŠR/RVS, no finančné operácie so ŠFA nie sú súčasťou príjmov alebo výdavkov ŠR. V súlade so zákonom o rozpočtových pravidlách vykonáva MF SR správu ŠFA. Najväčšie pohyby na vybraných účtoch ŠFA nastali v roku 2023 pri osobitnom odvode finančných inštitúcií a pri prostriedkoch z FNM/MH Manažmentu (tabuľka 10).

**Tabuľka 10: Pohyby na vybraných účtoch ŠFA (v tis. eur)**

| **Štátne finančné aktíva (tis. eur)** | **2022 S** | **2023 S** | **23S-22S** |
| --- | --- | --- | --- |
| **Stav k 1.1.** | **3 419 084** | **3 196 933** | **-222 151** |
| *Príjmy – zvýšenie ŠFA* | *1 056 782* | *167 155* | *-889 627* |
| účelové prostriedky z FNM/MH Manažment, a. s. | 414 925 | 1 571 | -413 354 |
| návratné finančné výpomoci | 550 112 | 58 430 | -491 682 |
| osobitný odvod finančných inštitúcií | 0 | 0 | 0 |
| osobitný odvod z podnikania v regulovaných odvetviach | 91 465 | 105 552 | 14 087 |
| ďalšie | 279 | 1 602 | 1 323 |
| *Výdavky – zníženie na účtoch ŠFA* | *1 278 933* | *322 885* | *-956 048* |
| účelové prostriedky z FNM/ MH Manažment, a. s. | 506 322 | 107 264 | -399 058 |
| návratné finančné výpomoci | 643 786 | 20 500 | -623 286 |
| osobitný odvod finančných inštitúcií | 128 733 | 188 630 | 59 897 |
| osobitný odvod z podnikania v regulovaných odvetviach | 0 | 6 433 | 6 433 |
| ďalšie | 92 | 58 | -34 |
| **Stav k 31.12.** | **3 196 933** | **3 041 203** | **-155 730** |
| účet FNM/MH Manažment, a. s. | 1 019 165 | 913 473 | -105 692 |
| účet NFV | 58 315 | 96 245 | 37 930 |
| účet osobitného odvodu finančných inštitúcií | 1 122 786 | 934 156 | -188 630 |
| účet osobitného odvodu z podnikania v regulovaných odvetviach | 919 804 | 1 018 922 | 99 118 |
| ďalšie | 76 863 | 78 407 | 1 544 |

Zdroj: Návrh ŠZÚ 2023, MF SR.

**Medzi najvýznamnejšie pohyby možno zaradiť odpustenie splátok návratných finančných výpomocí (NFV) obciam a VÚC vo výške 152 mil. eur** (box 5) **a transfer MZ SR na pokračujúce oddlžovanie v sume 83 mil. eur** (viac v kapitole 5.1)**.** Z osobitného odvodu finančných inštitúcií boli použité prostriedky v celkovej výške 189 mil. eur na investičný projekt Valaliky (89 mil. eur) a zvyšovanie ZI v DMD Group a. s. (90 mil. eur) a Letecké opravovne Trenčín, a. s. (10 mil. eur). Rozpočet na rok 2023 predpokladal tiež doplnenie ŠFA z výdavkov ŠR vo výške 750 mil. eur na kapitalizáciu existujúcich štátnych spoločností, pričom v skutočnosti k takémuto doplneniu zdrojov neprišlo. Počas predchádzajúcich rokov boli poskytované NFV najmä obciam a VÚC, pričom v roku 2023 neboli rozpočtované a ani sa neposkytli.

|  |  |
| --- | --- |
| **BOX 5: NFV poskytnuté obciam a VÚC počas pandémie COVID-19**  **Na začiatku pandémie COVID-19 v roku 2020 boli poskytnuté NFV celkovo 1 719 obciam a mestám vo výške 100 mil. eur a všetkým ôsmim samosprávnym krajom vo výške 52 mil. eur.** Prostriedky zo ŠFA boli určené na zmiernenie negatívneho dopadu pandémie COVID-19, ktorý predpokladal aj výpadok DPFO (70 % výnosu pre mestá a obce a 30 % výnosu pre VÚC). Prostriedky v zmysle uznesenia vlády č. 494/2020[[29]](#footnote-29) mohli byť v maximálnej výške výpadku DPFO, poskytované bezúročne, s odloženou splatnosťou od 2024 a na základe žiadosti schválenej zastupiteľstvom pri splnení podmienok na dlh a bežné príjmy.  **Priemerná výška poskytnutých NFV pre obce bola 20 tis. eur, pre mestá a mestské časti 430 tis. eur a pre VÚC 6,5 mil. eur.** Najvyššia suma NFV bola poskytnutá Bratislave na úrovni 9,3 mil. eur, za ktorou nasledovali kraje s NFV od 7,7 po 5,5 mil. eur. Spomedzi obcí dostala najviac Ivanka pri Dunaji (necelých 183 tis. eur) a najmenšiu NFV dostala obec Krišľovce (397 eur). Po prepočítaní na jedného obyvateľa (graf 14) dostala väčšina obcí 16 až 22 eur na obyvateľa, pričom najviac to bolo 115 eur v Červenom Kláštore (spolu 25 607 eur) a najmenej v košickej mestskej časti Juh 1,77 eur (spolu 40 tisíc eur).  **Rast cien energií a všeobecnej cenovej úrovne a ďalšie faktory spôsobil, že sa dlžníci začali obracať na MF SR so žiadosťami o odpustenie splátok NFV.** Vláda v auguste 2023[[30]](#footnote-30) rozhodla o odpustení splátok v sume 152 mil. eur. Rozdiel medzi poskytnutými a odpustenými NFV je takmer 100 tis. eur. Mestská časť Bratislava - Nové Mesto a mesto Hlohovec nevyčerpali celú alokáciu NFV a táto nevyčerpaná časť sa vykazuje ako splátka NFV.  **Graf 14: Počty obcí v skupinách (histogram) podľa výšky NFV na obyvateľa**   |  | | --- | |  |   Zdroj: MF SR, spracovanie NKÚ SR |

**V období 2018 a 2023 boli zo ŠFA poskytnuté NFV v objeme 400 mil. eur, z čoho bolo splatených 61 mil. eur, odpustených 152 mil. eur a ostáva splatiť zvyšných 187 mil. eur** (tabuľka 8 v prílohe)**.** Z celkovej poskytnutej sumy pripadá na kraje 208 mil. eur, obce a mestá 137 mil. eur a na ostatné subjekty 55 mil. eur. Samosprávnym krajom bola NFV poskytnutá najmä na opravy a rekonštrukcie ciest a mostných objektov, mestám a obciam najmä na výpadok podielových daní počas pandémie (aj VÚC), výkon samosprávnych pôsobností v oblasti ciest, majetku a MHD, a medzi ostatnými subjektmi sú cestovné kancelárie, spoločnosti GA Drilling a. s. a Tachyum s. r. o. Problémy so splácaním mali obce a VÚC, ktorým bola časť odpustená, a posledne menovaná spoločnosť.

**MF SR sa pri spoločnosti Tachyum, s. r. o. zachovalo obozretne, keď na nesplácanie NFV reagovalo konverziou pohľadávky na prioritné akcie.** Podľa uznesenia vlády SR č. 108 zo 6. 3. 2019 bola poskytnutá NFV pre spoločnosť Tachyum, s. r. o. vo výške 15 mil. eur na priemyselný výskum, pri splácaní od 2023 a úročení 4 % p. a. Splátky istiny a úrokov napriek výzvam MF SR neprebehli a ministerstvo využilo zabezpečenie v podobe premeny na prioritné akcie Tachyum Ltd. Zástupcovia skupiny Tachyum sa pre MF SR vyjadrili, že plánujú využiť opciu na spätný nákup akcií vo výške istiny a príslušenstva.

**NKÚ SR odporúča MF SR zvážiť úročenie všetkých NFV aktuálnym úročením štátnych dlhopisov alebo inou referenčnou hodnotou.** NFV zo ŠFA upravuje predovšetkým § 13 ods. 9 zákona 523/2004 Z. z. o rozpočtových pravidlách VS. Každú NFV schvaľuje vláda a následne administruje MF SR. Jednotlivé zmluvy sa pripravujú individuálne a MF SR nemá k tejto oblasti bližšie interné usmernenie. Splátka istiny smeruje naspäť na účet NFV a splátka úrokov (príslušenstva) je nedaňovým príjmom ŠR. NFV sa poskytujú obciam a VÚC spravidla bezúročne a ostatným subjektom s rôznym úročením, za posledné roky od 0,49 % p. a. po 4 % p. a. NFV v rámci VS majú charakter bezúročnej pôžičky, pri súčasnom úročení štátnych dlhopisov na úrovni 3,75 % p. a. je pri dĺžke splatnosti úrokový diferenciál nezanedbateľný, čistá súčasná hodnota je záporná (súčasná hodnota splátok je nižšia než pôžička). Napríklad NFV pre Košický alebo aj Trenčiansky samosprávny kraj vo výške 20 mil. eur na 10 rokov by priniesli na úrokoch 7,5 mil. eur[[31]](#footnote-31).

# Vzťah štátneho rozpočtu k EÚ

**ŠR prijal z EÚ vlani 4,5 mld. eur, čo predstavuje 58,3 % z pôvodne rozpočtovanej sumy.** Príjmy z EÚ boli v roku 2023 dvakrát vyššie než v predchádzajúcom roku a zároveň odvody SR do rozpočtu EÚ boli nižšie ako v roku 2022.

**Za celé obdobie čerpania eurofondov je SR každoročne v pozícii čistého prijímateľa** (graf 15). Od roku 2004 prijala SR z rozpočtu EÚ spolu viac ako 37 mld. eur, pričom do rozpočtu EÚ odviedla 15,2 mld. Napriek tomu, že čistá finančná pozícia bola v roku 2023 na úrovni 52,4 % z pôvodne rozpočtovanej sumy, v absolútnom vyjadrení bola na úrovni 3,44 mld. eur. Čistá finančná pozícia ani v roku 2023 nepresiahla úroveň roka 2015[[32]](#footnote-32), v ktorom boli príjmy z prostriedkov EÚ najvyššie v histórii (4,28 mld. eur a čistá finančná pozícia 3,59 mld. eur). **NKÚ SR upozorňuje, že napriek vysokému čerpaniu zdrojov z EÚ sa Slovensku nedarí dlhodobo systematicky znižovať modernizačný dlh.**

Graf 15: Vývoj čistej finančnej pozície SR v rokoch 2004 – 2023 (v mld. eur)

|  |
| --- |
|  |

Zdroj: Návrh ŠZÚ 2023.

## 4.1 PO 2014 – 2020

**Na konci roka 2023 sa skončilo PO 2014 – 2020, kedy mohli byť uhradené výdavky prijímateľom a v roku 2024 pokračuje proces spracovávania týchto výdavkov na rôznych úrovniach.** Lehota na deklarovanie výdavkov na EK je predĺžená do 31. 7. 2025. Definitívny stav celkového čerpania v rámci PO bude známy až po uplynutí tohto termínu. Toto PO bude definitívne uzavreté až po predložení záverečných účtov na EK vo februári 2026.Zvýšené čerpanie finančných prostriedkov z EÚ na začiatku roka 2024 bolo zapríčinené financovaním na národnej úrovni a zaslaním posledných súhrnných žiadostí o platbu z riadiacich orgánov na certifikačný orgán MF SR. Od začiatku januára do konca apríla 2024 sa z PO 2014 – 2020 vyčerpalo viac ako 1,8 mld. eur, čo predstavuje približne 12,5 % z celkovej alokácie PO.

**Do konca roka 2023 bolo uhradených prijímateľom 85,4 % z celkovej alokácie PO (12,4 mld. eur).** MIRRI SR[[33]](#footnote-33) a CO MF SR[[34]](#footnote-34) vykázali v pravidelných monitoringoch k 31. 12. 2023 vyššie čerpanie 90,41 %, z dôvodu uplatnenia výnimky za 7. a 8. účtovný rok, kedy EK uhrádzala 100 % deklarovaných výdavkov. Na základe tejto výnimky EK previedla na mimorozpočtové účty CO (MF SR) výdavky za všetky zdroje spolu (EÚ zdroj + ŠR zdroj + vlastné zdroje prijímateľa). **Výška finančných opráv z titulu nezrovnalostí stúpla v roku 2023 medziročne o 15,9 % na 453,08 mil. eur za zdroj EÚ** (tabuľka 11). Najvyššie nezrovnalosti dosahuje OP Integrovaná infraštruktúra, Integrovaný regionálny OP a OP Ľudské zdroje.

Tabuľka 11: Výška finančných opráv z titulu nezrovnalostí v rámci PO 2014 – 2020 (v mil. eur)

|  |  |  |
| --- | --- | --- |
| **Operačný program** | **EÚ zdroj** | **ŠR zdroj** |
| OP Integrovaná infraštruktúra | 308,70 | 48,45 |
| OP Kvalita životného prostredia | 19,87 | 1,96 |
| OP Ľudské zdroje | 57,43 | 10,45 |
| Integrovaný regionálny OP | 58,37 | 11,19 |
| OP Efektívna verejná správa | 2,96 | 0,59 |
| OP Technická pomoc | 2,27 | 0,40 |
| Program Interreg V-A SK-CZ | 2,57 | 0,11 |
| Program Interreg V-A SK-AT | 0,29 | 0,01 |
| PS INTERACT III\* | 0,04 | 0,007 |
| OP Rybné hospodárstvo | 0,58 | 0,16 |
| **SPOLU** | **453,08** | **73,33** |

Zdroj: CO (MF SR), pri PS INTERACT III ide o národné príspevky členských štátov programu. K 31.12.2023.

**Celková výška nedočerpaných záväzkov v PO 2014 – 2020 bola k 31. 12. 2023 vo výške 154,4 mil. eur** (tabuľka 12). Za celé PO 2014 – 2020 bol vykázaný najvyšší dekomitment[[35]](#footnote-35) v roku 2015 (122 mil. eur).

Tabuľka 12: Výška nedočerpaného záväzku so stavom k 31. 12. 2023 (v mil. eur)

|  |  |  |  |  |  |  |
| --- | --- | --- | --- | --- | --- | --- |
| **Program** | **Dekomitment** | | | | | |
| **2017** | **2018** | **2019** | **2020** | **2021** | **2022** |
| **Záväzok** | | | | | |
| **2014** | **2015** | **2016** | **2017** | **2018** | **2019** |
| OP VaI | 26,97 | 81,45 | - | - | - | - |
| IROP | 0 | 38,89 | 0 | 0 | 0 | 0 |
| OP RH | 0 | 1,89 | 1,14 | 2,14 | 0,29 | 1,65 |
| **SPOLU** | **26,97** | **122,23** | **1,14** | **2,14** | **0,29** | **1,65** |

*Zdroj: CO (MF SR).*

## 4.2 PO 2021 – 2027

**V novom PO je nižšia alokácia** (12,8 mld. eur) **oproti končiacemu PO** (14,5 mld. eur) **a Slovensko je stále v pozícii čistého prijímateľa.**

**V novom PO 2021 – 2027 bolo ku koncu roka 2023 vyčerpaných len 0,02 % z celkovej alokácie** (čerpal len OP Interact IV, a to 2 mil. eur).Príjmy z rozpočtu EÚ v PO 2021 – 2027 boli rozpočtované na rok 2023 v celkovom objeme 1,5 mld. eur(graf 16). V rámci Programu Slovensko boli prijímateľom uhradené zálohové platby vo výške 74,5 mil. eur[[36]](#footnote-36) (čo predstavuje 0,59 % z alokácie OP). Program Slovensko má alokáciu 12,6 mld. eur a jeho riadiacim orgánom je MIRRI SR.

**Vzhľadom na skutočnosť, že ročný záväzok v prvom roku PO 2021 – 2027 bol nulový, v roku 2024 ešte nemôže vzniknúť dekomitment.** V rámci pravidla n+3 bude nutné deklarovať na EK výdavky až za ročný záväzok 2022 v roku 2025, preto je nutné do konca budúceho roka vyčerpať viac ako 1,6 mld. eur (tabuľka 13).

Graf 16: Rozdelenie alokácie Programu Slovensko 2021 – 2027 podľa rezortov (v mil. eur)

|  |
| --- |
|  |

Zdroj: MIRRI SR.

Tabuľka 13: Stav čerpania PO 2021 – 2027 k 31. 12. 2023 (v mil. eur)

|  |  |  |  |  |
| --- | --- | --- | --- | --- |
| **Program** | **Alokácia** | **Čerpanie** | **Čerpanie v %** | **Ostáva vyčerpať  k 31.12.2025  (n+3)** |
|  | **EÚ zdroj** | **EÚ zdroj** | **EÚ zdroj** | **EÚ zdroj** |
| Spolu Program Slovensko | 12 593,73 | 0,00 | 0,00 | 1 674,58 |
| Interreg SK-CZ | 85,32 | 0,00 | 0,00 | 5,19 |
| Interreg SK-AT | 55,50 | 0,00 | 0,00 | 3,38 |
| Interact IV | 45,00 | 2,02 | 4,48 | 2,74 |
| PRH | 15,23 | 0,00 | 0,00 | 2,57 |
| **SPOLU PO 2021-2027** | **12 794,78** | **2,02** | **0,00** | **1 688,46** |

Zdroj: MF SR

## 4.3 Plán obnovy a odolnosti

**Z POO dostalo doteraz Slovensko z EK spolu viac ako 2 mld. eur**. **Spolu od začiatku implementácie POO do konca roka 2023 vyčerpala SR 429,2 mil. eur (6,69 % z celkovej alokácie POO).** Z toho 374 mil. eur bolo vyčerpaných v roku 2023.K 30. 4. 2024 bolo vyčerpaných od začiatku roka celkovo viac ako 44 mil. eur. Z toho 21,6 mil. eur tvorili kapitálové výdavky a 22,54 mil. eur bežné výdavky (tabuľka 14).

Tabuľka 14: Štruktúra čerpania výdavkov z POO (v mil. eur)

|  |  |  |  |  |  |  |  |
| --- | --- | --- | --- | --- | --- | --- | --- |
|  | **Čerpanie 2021** | **Rozpočet 2022** | **Čerpanie 2022** | **Rozpočet 2023** | **Čerpanie 2023** | **Rozpočet 2024** | **Čerpanie k 30.4. 2024** |
| Bežné výdavky | 6,07 | 347,35 | 46,66 | 369,27 | 113,67 | 352,00 | 22,54 |
| Kapitálové výdavky | - | 954,62 | 2,31 | 1 641,99 | 260,50 | 863,40 | 21,6 |
| **SPOLU** | **6,07** | **1 301,97** | **48,97** | **2 011,25** | **374,17** | **1 215,40** | **44,14** |

Zdroj: RIS, \*čerpanie 2024 je k 31. 3. 2024

**Ku koncu roka 2023 sa vyčerpalo 18,6 % z rozpočtovanej sumy na rok 2023 (2 mld. eur)** (graf 17)**.**  Z  rozpočtovaných výdavkov sa vyčerpalo 374,2 mil. eur, s čím súvisia výdavky na platbu DPH na úrovni 15,7 mil. eur. Bežné výdavky boli čerpané vo výške 113,7 mil. eur a kapitálové výdavky predstavovali 260,5 mil. eur.

Graf 17: Rozpočtovaná a čerpaná suma v rámci POO za rok 2023 podľa kapitol (v mil. eur)

|  |
| --- |
|  |

Zdroj: RIS.

**POO na úrovni EÚ je vo forme grantu a/alebo pôžičky, pričom na Slovensku pozostáva len z grantovej časti a tieto zdroje možno čerpať do roku 2026.** Finančné prostriedky sú z EK prevedené na účet Národnej implementačnej a koordinačnej autority (NIKA), vedený v Štátnej pokladnici. Tieto prostriedky sa zaraďujú pri čerpaní do príjmov ŠR po prevode na účet kapitoly VPS, čo zlepšuje likviditu a umožňuje efektívnejšie riadenie dlhu a likvidity VS. Alokácia na projekty POO sa rozpočtuje v prvom roku a nie až pri plnení míľnikov a cieľov, čím vznikajú rozdiely medzi rozpočtovanými a skutočnými výdavkami.

Graf 18: Prehľad rozpočtovanej a čerpanej sumy v rámci POO v rokoch 2022 – 2024\* (v mil. eur)

|  |
| --- |
|  |

*Zdroj: RIS. \*čerpanie v roku 2024 je k 30. 4. 2024.*

**V rámci jednotlivých kapitol v roku 2023 z POO najviac vyčerpalo MŽP SR (193 mil. eur)** (box 6)**.** Medzi najväčšie výdavkové položky v roku 2023 patrili bežné výdavky právnickej osobe založenej štátom, obcou alebo VÚC (15,4 mil. eur), príspevkovej organizácii (15,4 mil. eur), verejnej vysokej škole (12,4 mil. eur) a tarifný plat, osobný plat, základný plat, funkčný plat, hodnostný plat, plat, vrátane ich náhrad (11,9 mil. eur). V rámci kapitálových výdavkov najväčšiu položku tvorili výdavky príspevkovej organizácii (187,2 mil. eur), nákup osobných automobilov v rezorte vnútra[[37]](#footnote-37) (34,9 mil. eur) alebo výdavky do budov, objektov alebo ich častí (17,7 mil. eur). Všetky nevyčerpané prostriedky sa presunú do nasledujúcich rokov[[38]](#footnote-38).

|  |
| --- |
| **BOX 6: Čerpanie fondov EÚ v kapitole MŽP SR a zistenia NKÚ SR**  **V roku 2023 predstavovali zdroje EÚ významný objem krytia výdavkov v kapitole MŽP SR.** Schválené výdavky 1 681 mil. eur boli upravené RO v priebehu roka na 856 mil. eur. V skutočnosti sa vyčerpalo 855 mil. eur. Rozpočtované výdavky kapitoly zo ŠR boli na úrovni 175 mil. eur (cca 26 %) a zvyšných približne 680 mil. eur (74 %) tvorili výdavky z EÚ. Najväčšiu časť predstavovali finančné prostriedky EÚ z predchádzajúcich období (cca 546 mil. eur), najmä z PO 2014 – 2020, predovšetkým Kohézneho fondu a Európskeho fondu regionálneho rozvoja, ktoré slúžili na dofinancovanie projektov. Z Kohézneho fondu smerovali finančné prostriedky (360 mil. eur) na projekty z OP Kvalita životného prostredia 2014 – 2020, najmä pre Prioritnú os 1 Udržateľné využívanie prírodných zdrojov prostredníctvom rozvoja environmentálnej infraštruktúry a Prioritnú os 2 Adaptácia na nepriaznivé dôsledky zmeny klímy so zameraním na ochranu pred povodňami, najmä na projekty zamerané na nakladanie s odpadmi, ako aj s odpadovými vodami pri budovaní ČOV. Časť týchto financií (55 mil. eur) smerovala na projekty zamerané na ochranu prírody a krajiny a na znižovanie znečistenia (36 mil. eur). Približne 181 mil. eur bolo použitých z Európskeho fondu regionálneho rozvoja, predovšetkým na projekty z Prioritnej osi 4 Energeticky efektívne nízkouhlíkové hospodárstvo vo všetkých sektoroch, zamerané najmä na zníženie energetickej náročnosti verejných budov, zvýšenie využívania obnoviteľných zdrojov energie v podnikoch a pod. Z POO bolo v roku 2023 čerpaných približne 193 mil. eur. Najväčšia časť prostriedkov (187 mil. eur) bola použitá na projekty súvisiace s obnovou domov. V menšej miere na projekty orientované na ochranu životného prostredia (4,2 mil. eur), na ochranu pred povodňami (2,2 mil. eur) a iné.  **NKÚ SR upozorňuje na významné riziko nízkej** **pripojiteľnosti domácností k verejnej kanalizácii.** Podiel obyvateľov napojených na kanalizáciu v roku 2022 sa zvýšil len na 71 % zo 65,2 % v roku 2015. Zodpovedné štátne inštitúcie si dlhodobo neplnia záväzky pri projektoch odkanalizovania územných sídel a EK už začala voči SR proces infringementu.[[39]](#footnote-39) Za obdobie približne 20 rokov sa v rámci SR investovalo pri budovaní nových kanalizácií, vodovodov a ČOV 1 668 mil. eur, pričom výrazná časť tejto sumy bola vygenerovaná vďaka európskej finančnej pomoci. V rámci Programu Slovensko je alokovaných ďalších 668 mil. eur, ale POO projekty vodárenskej infraštruktúry nepokrýva.  **SR vykazuje závažné nedostatky aj pri** **odstraňovaní environmentálnych záťaží** (EZ)**.** NKÚ SR poukazuje na fakt, že v rokoch 2016 – 2021 sa podiel sanovaných lokalít k celkovo evidovaným envirozáťažiam na území SR zvýšil len o 0,7 p. b. Projektom financovaným z Programu Slovensko v rámci štátneho programu sanácie EZ 2022 – 2027 hrozí časový posun a existuje riziko, že finančné zdroje sa nestihnú v rámci národných priorít vyčerpať. Problematické sa zároveň ukazuje jednozdrojové financovanie zelených, ekologických projektov z fondov EÚ, zdĺhavosť procesov verejného obstarávania a tiež náročné vysporiadanie vlastníckych vzťahov k pozemkom, ktoré môžu ohroziť udržateľnosť realizácie jednotlivých cieľov a opatrení v oblasti envirozáťaží[[40]](#footnote-40).  **Závery kontroly NKÚ SR v oblasti obnovy budov poukázali na roztrieštenosť financovania a absenciu národnej databázy údajov o energetickej hospodárnosti budov**, ktoré mali nepriaznivý dosah na presnosť, spoľahlivosť a kvalitu vykazovaných údajov. MD SR ako gestor energetickej hospodárnosti budov nemalo v kontrolovanom období až do prijatia POO priamy finančný nástroj na obnovu verejných budov. Rezort tiež nemal k dispozícii relevantné údaje o financovaní a miere obnovy verejných budov. V rokoch 2014 až 2021 bolo obnovených 2 602 budov verejného sektora. Spolu je v SR približne 15 tisíc verejných budov. Pri zachovaní tohto tempa by obnova všetkých energeticky nehospodárnych verejných budov trvala približne 27 rokov. Podľa POO si hĺbkovú obnovu vyžaduje až 75 % z nich. Potenciál na energetickú úsporu je teda v tejto oblasti výrazný[[41]](#footnote-41). |

# Stanovisko k vybraným verejným politikám

**Celkové príjmy kapitol sa v roku 2023 medziročne zvýšili o 24,5 % na 23,7 mld. eur.** Viac príjmov smerovalo najmä do kapitoly VPS, medziročne viac o 2,5 mld. eur, na MIRRI SR (viac o 777 mil. eur) a na MD SR (viac o 597 mil. eur). Menej príjmov oproti roku 2022 získalo MZ SR (o 33 mil. eur). Prehľad plnenia príjmov jednotlivých kapitol v roku 2023 na hotovostnej báze obsahuje tabuľka 5 v prílohe.

**Celkové výdavky kapitol v roku 2023 stúpli medziročne o 33,2 % na 31,4 mld. eur.** Dôvodom vyšších výdavkov kapitol bolo vyrovnávanie sa s rastúcimi cenami, najmä energií a posledný rok čerpania finančných prostriedkov EÚ z PO 2014 – 2020. V roku 2023 malo najvyšší medziročný rast výdavkov MH SR (o 2,8 mld. eur), MIRRI SR (o 926 mil. eur) a MPSVR SR (o 768 mil. eur). Ďalších osem rozpočtových kapitol malo rast výdavkov vyšší než 100 mil. eur. Pokles výdavkov vykázala jediná kapitola, Správa štátnych hmotných rezerv, vzhľadom k rozpočtu v zanedbateľnej výške 68 tis. eur. Prehľad plnenia hotovostných výdavkov kapitol v roku 2023 obsahuje tabuľka 6 v prílohe.

V nasledujúcich podkapitolách hodnotíme a analyzujeme rozpočtové hospodárenie a napĺňanie cieľov rozpočtu v troch oblastiach verejných politík, v **zdravotníctve, sociálnych politikách** a v oblasti **vzdelávania, výskumu a vývoja**. Práve tieto oblasti verejných politík patrili aj medzi priority činnosti NKÚ SR v roku 2023. Nasledujúce podkapitoly tak sumarizujú aj niektoré výsledky kontrolnej a analytickej činnosti v týchto oblastiach, a to najmä so zameraním na plnenie programových cieľov jednotlivých kapitol a plnenie úsporných opatrení identifikovaných v revíziách výdavkov.

## 5.1 Zdravotníctvo

Verejné zdroje plynú do slovenského zdravotníctva predovšetkým dvoma spôsobmi, a to cez rozpočet kapitoly MZ SR a cez systém VZP. NKÚ SR sa zameral na štruktúru a hlavne využitie týchto zdrojov, ale aj na dlhodobé problémy slovenského zdravotníctva, predovšetkým na nedostatočne riešený problém zadlženia zdravotníckych zariadení (ZZ).

### 5.1.1 Plnenie cieľov v programoch kapitoly MZ SR

**Tri programy tvorili takmer 99 % celkových výdavkov z rozpočtu kapitoly MZ SR v roku 2023 – zdravotná starostlivosť, tvorba a implementácia politík, prevencia a ochrana zdravia. Ciele vo všetkých týchto programoch však neboli definované dostatočne.**

**Aj v roku 2023 sa najviac prostriedkov kapitoly vynaložilo na zdravotnú starostlivosť, čo predstavovalo 88,5 % celkových výdavkov kapitoly** (graf 19)**.** Podstatná časť týchto zdrojov, 2,08 mld. eur, išla na poistné za poistencov štátu a pokrývala tak vyše 85 % celkových rozpočtových výdavkov kapitoly MZ SR. U platby za poistencov štátu bol medziročne zaznamenaný výrazný nárast, a to o vyše 61 %, čo je podrobnejšie popísané v kapitole 3.5. Vzhľadom na to, že ide o najväčšiu položku rozpočtu kapitoly, bolo by žiadúce mať v programovom rozpočte jasne pomenované, aký cieľ a aký výsledok má byť touto platbou dosiahnutý. Namiesto toho je cieľ definovaný ako „Platba štátu za neaktívnych občanov“. Takéto stanovenie cieľa nedáva žiaden priestor na to, aby v rámci monitorovania bola hodnotená jeho výška alebo akékoľvek iné aspekty tohto podprogramu.

**Druhým najväčším programom rozpočtu kapitoly MZ SR je tvorba a implementácia politík, cez ktorý bolo v roku 2023 vyčerpaných vyše 175 mil. eur.** Rozpočtovaná bola však suma vo výške 340 mil. eur. V roku 2022 bola opačná situácia, kedy sa prečerpalo výrazne viac než bol rozpočtovaný objem. Tieto veľké výkyvy čerpania oproti rozpočtu v poslednom období súvisia s pandémiou COVID-19, kde v roku 2022 bolo minutých viac prostriedkov, ako sa očakávalo, a v minulom roku bolo v rozpočte alokovaných na pandémiu viac prostriedkov, ako bolo nakoniec reálne potrebné. Aj v súvislosti s týmto programom možno konštatovať, že ciele v programovom rozpočtovaní, ako napríklad „Riadenie a podpora programov“, neumožňujú relevantné vyhodnotenie ich plnenia.

Graf 19: Výdavky kapitoly MZ SR na vybrané programy v roku 2023 (v mil. eur)

|  |
| --- |
|  |

Zdroj: RIS, výpočty a spracovanie NKÚ SR.

**Na program pokrývajúci prevenciu a ochranu zdravia bolo v roku 2023 vynaložených 76,4 mil. eur, čo predstavuje nárast oproti minulému roku o necelých 8 %.** Cieľ pre tento program je definovaný ako „Zlepšiť a upevniť zdravotný stav obyvateľstva prostredníctvom projektov zameraných na zlepšenie životného a pracovného prostredia a presadzovanie zdravého spôsobu života vrátane stravovania.“ Monitorovacia správa k tomuto programu uvádza mnohé aktivity a výstupy uskutočnené v tejto oblasti, no chýbajú výsledkové indikátory. Pritom Slovensko dlhodobo zaostáva práve vo výsledkoch prevencie a dosahuje jednu z najvyšších úrovní preventabilnej úmrtnosti. Aj z týchto dôvodov NKÚ SR pripravuje v oblasti zdravotnej prevencie komplexnejšie zameranú kontrolu.

**Podľa schváleného rozpočtu mali významnú časť výdavkov kapitoly tvoriť aj prostriedky POO, avšak ich nízke čerpanie je vážnym signálom slabej pripravenosti** **Slovenska reálne využiť prostriedky z tohto zdroja na zlepšenie stavu zdravotníctva.** Na programe plánu obnovy bolo pre rok 2023 rozpočtovaných 451,8 mil. eur, z čoho bolo reálne vyčerpaných takmer 21,3 mil. eur, t. j. 4,7 %.

**NKÚ SR opakovane upozorňuje na riziko nehospodárneho vynakladania verejných zdrojov na nákup vakcín proti COVID-19.**[[42]](#footnote-42) V roku 2023 bolo SR dodaných ďalších 680 tis. dávok vakcín, na čo bolo vynaložených necelých 73,5 mil. eur. Podaných bolo vyše 33 tis. dávok. S prebytkom vakcín sa Slovensko v roku 2023 vysporiadalo viacerými spôsobmi, napríklad darovaním vyše 2 mil. dávok, ale aj likvidáciou takmer 2,4 mil. exspirovaných dávok vakcín. Napriek týmto skutočnostiam mala SR ku koncu roka 2023 na skladoch takmer 4,4 mil. dávok, z čoho 3,4 mil. bola už exspirovaná. Tejto téme sa NKÚ SR venuje v samostatnej kontrole.

**Dostupné** **výsledkové** **ukazovatele indikujú v oblasti zdravia náznaky zotavovania sa z pandémie a dobiehanie vyspelejších krajín.** Za rok 2023 boli dostupné ukazovatele založené na zbere EU-SILC, ktorý obsahuje aj otázky ohľadom vnímania vlastného zdravotného stavu respondentov.[[43]](#footnote-43) Podľa týchto údajov vnímalo v roku 2023 svoj zdravotný stav ako dobrý alebo veľmi dobrý 67,8 % občanov SR (graf 20). Táto hodnota sa medziročne zvýšila o 1,7 p. b., čo znamená, že svoj zdravotný stav vnímala pozitívne väčšia časť populácie ako v roku 2022. Zaradili sme sa týmto do skupiny krajín s pozitívnym trendom vnímania zdravotného stavu.

Graf 20: Podiel populácie vnímajúcej svoj zdravotný stav ako dobrý alebo veľmi dobrý (v %)

|  |  |
| --- | --- |
|  |  |

Zdroj: Eurostat, databáza hlth\_silc\_01; výpočty a spracovanie NKÚ SR.

Poznámka: Za viaceré krajiny dáta za rok 2023 ešte neboli k dispozícii.

**Indikátor očakávanej dĺžky života[[44]](#footnote-44) v roku 2023 dosiahol na Slovensku výšku 78,1 roka, čo bola stále jedna z najnižších hodnôt v rámci EÚ** (graf 21). Oproti roku 2022 však stúpol o 1,1 roka, čo bol siedmy najvyšší rast.

Graf 21: Očakávaná dĺžka života v rokoch

|  |  |
| --- | --- |
|  |  |

Zdroj: Eurostat, databáza: demo\_mlexpec; výpočty a spracovanie NKÚ SR.

Poznámka: Hodnoty za Írsko v databáze ešte k roku 2023 neboli uvedené.

### 5.1.2 Výdavky verejného zdravotného poistenia

**Podstatná časť verejných prostriedkov v zdravotníctve prechádza systémom VZP. Podľa dát MZ  SR boli celkové** **výdavky VZP v roku 2023 na úrovni 7 164,5 mil. eur. Z hľadiska štruktúry bola najväčšou položkou ústavná zdravotná starostlivosť**, na ktorú bolo vynaložených 2 477,5 mil. eur, teda viac ako tretina celkových výdavkov VZP. Vyše pätinu výdavkov tvoril nákup liekov a treťou najväčšou položkou bola špecializovaná ambulantná starostlivosť so 17,5 % podielom (graf 22).

**V období posledných rokov prudko rastie celkový objem výdavkov VZP. Kým v roku 2015 pretieklo cez VZP celkovo 4,2 mld. eur, v roku 2023 to bolo 7,2 mld.** Pri rozdeľovaní balíka VZP medzi jednotlivé typy zdravotnej starostlivosti dochádza často k zložitým diskusiám, keďže celý sektor zdravotníctva je v zásade podfinancovaný, a preto navýšenie zdrojov pre jeden typ zdravotnej starostlivosti môže znamenať zväčšenie problémov iného sektora zdravotníctva. V poslednom období sme boli svedkami výrazného zvýšenia miezd lekárov v ústavnej zdravotnej starostlivosti. NKÚ SR preto analyzoval, či sa tieto navýšenia prejavili v zmene štruktúry výdavkov VZP.

Graf 22: Štruktúra výdavkov VZP v roku 2023 (v %)

|  |
| --- |
|  |

Zdroj: MZSR, výpočty a spracovanie NKÚ SR.

**V štruktúre výdavkov VZP je** **evidentný posun v prospech ústavnej starostlivosti.** Od roku 2015 sa jej podiel na celkových výdavkoch VZP zvýšil o 7,8 p. b., Mierny nárast podielu zaznamenala aj ambulantná starostlivosť (všeobecná o 1,3 p. b. a špecializovaná o 0,7 p. b.) Tieto nárasty boli uskutočnené na úkor výdavkov na spoločné vyšetrovacie a liečebné zložky (pokles o 5,2 p. b.) a na lieky a dietetické potraviny (pokles o 3,3 p. b.)

### 5.1.3 Plnenie úsporných opatrení

**Podľa návrhu RVS na roky 2023 až 2025 mali byť vo výdavkoch VZP v roku 2023 realizované úsporné opatrenia vo výške 127 mil. eur.** **Najväčšia časť úspor (67 mil. eur) sa mala realizovať na neefektívnom vynakladaní finančných prostriedkov na lieky.** Úsporné opatrenia sa zameriavajú na oblasti zdravotníctva, v ktorých dochádza k neefektívnemu využívaniu zdrojov. V roku 2023 boli úsporné opatrenia súčasťou metodiky tvorby rozpočtu výdavkov na zdravotníctvo a to ako odpočítateľná položka v štruktúre dodatočných výdavkov súvisiacich so zmenami politík.

**Z hodnotených plánovaných úspor vo výdavkoch VZP na lieky vo výške 60 mil. eur sa v roku 2023 skutočne usporilo 22,3 mil. eur, čo predstavovalo plnenie na 37,1 %. Vzhľadom na to, že skutočné zvýšenie výdavkov na lieky nad očakávania rozpočtu dosiahlo podľa návrhu ŠZÚ za rok 2023 úroveň 179 mil. eur, výrazne to neguje dosiahnutú úsporu a predstavuje riziko nedofinancovania zdravotnej starostlivosti.** Podľa návrhu RVS na roky 2023 až 2025 kľúčová úspora na úrovni 60 mil. eur mala byť dosiahnutá v oblastiach prehodnotenia nákladovej efektivity liekov, liekov hradených z VZP na výnimky, aktívneho vynucovania vyrovnávacieho rozdielu[[45]](#footnote-45) a podpory vstupu generík a biologicky podobných liekov (biosimilárov)[[46]](#footnote-46). Táto výška úspory mala neutralizovať dopad na rozpočet z dôvodu očakávaných výdavkov na nové lieky vo výške 60 mil. eur.

**NKÚ SR poukazuje na nedosiahnutie úspory u liekov** (vrátane zaradených orphanov[[47]](#footnote-47)) **na základe prehodnotenia nákladovej efektivity.** V návrhu RVS boli tieto úspory na rok 2023 kvantifikované sumou 12 mil. eur. V roku 2023 však nedošlo zo strany MZ SR k prehodnoteniu nákladovej efektivity potenciálne nákladovo neefektívnych liekov (tabuľka 15). MZ SR nepožiadalo držiteľov registrácie týchto liekov o vypracovanie farmakoekonomického rozboru, na základe ktorého by sa znížila úhrada, resp. vyradil liek z kategorizácie.

**Tabuľka 15: Úspora výdavkov VZP vo vybraných oblastiach liekovej politiky (v tis. eur)**

|  |  |  |
| --- | --- | --- |
| **Ukazovateľ** | **plán 2023\*** | **skutočnosť 2023\*\*** |
| Úspora na základe prehodnotenia nákladovej efektivity liekov (vrátane zaradených orphanov) zo strany MZ SR u zaradených liekov v kategorizačnom zozname | 12 000 | 0 |
| Úspora na základe medziročného porovnania vývoja výdavkov na lieky hradené z VZP na výnimky | 14 000 | 12 891 |
| Úspora z vyrovnávacieho rozdielu u kategorizovaných liekov | 11 000 | 3 255 |
| Úspora z podpory vstupu generík a biosimilárov zo strany MZ SR | 23 000 | 6 116 |
| **Spolu** | **60 000** | **22 262** |

Zdroj: MF SR, VšZP, ZP Dôvera, ZP Union.   
\*Návrh RVS na roky 2023 – 2025  
\*\*Zdravotné poisťovne spolu

**Podľa ZP sa v roku 2023 dosiahli úspory zo zníženej spotreby liekov na výnimky vo výške 12,9 mil. eur aj v dôsledku prijatia novely zákona 363/2011 Z. z. platnej od 1. 8. 2022.** V návrhu RVS boli tieto úspory kvantifikované sumou 14 mil. eur. NKÚ SR upozorňuje, že z pohľadu celkových výdavkov VZP na lieky ide len o redistribúciu výdavkov z výnimiek na úhradu štandardne kategorizovaných liekov.

**Proces uzatvárania zmlúv medzi MZ SR a farmaceutickými firmami predstavuje významné riziko udržateľnosti výdavkov VZP v ďalšom období.** Novela zákona č. 363/2011 Z. z. o rozsahu a podmienkach úhrady liekov, zdravotníckych pomôcok a dietetických potravín na základe VZP, ktorá nadobudla platnosť 1. 8. 2022, mala za cieľ znížiť náklady na lieky vo výnimkovom režime. Na základe tejto novely zákona MZ SR navrhlo vyriešiť problematiku úhrad liekov na výnimky uzatváraním neverejných zmlúv priamo medzi MZ SR a vybranými držiteľmi registrácie liekov. Podľa ZP síce výdavky na lieky vo výnimkovom režime sa v roku 2023 medziročne znížili, ale z webovej stránky MZ SR (Kategorizácia E-portál)[[48]](#footnote-48) vyplýva, že uzatvorené zmluvy spôsobili mimoriadne vysoký nárast objemu výdavkov VZP na nové lieky. Odhad výdavkov VZP na nové lieky na 12 po sebe nasledujúcich mesiacov na základe uzavretých zmlúv v rokoch 2022 – 2023 dosiahol úroveň 255,4 mil. eur. NKÚ SR pripravuje kontrolu v oblasti liekovej politiky.

**Úspora z uplatňovania vyrovnávacieho rozdielu u kategorizovaných liekov v plánovanej sume 11 mil. eur za rok 2023 bola dosiahnutá len vo výške 3,3 mil. eur.** Podľa ZP Dôvera a ZP Union proces správneho konania vo veci vyrovnávacieho rozdielu bol príliš zdĺhavý, pretože MZ SR ho vykonávalo nesystémovo a nedôsledne. Podľa VšZP boli vysporiadané niektoré vyrovnávacie rozdiely po rozhodnutiach o úhrade liekov, ktoré MZ SR vydalo v 2. polroku 2023.

**V návrhu RVS bola navrhnutá aj úspora z podpory vstupu generík a biosimilárov zo strany MZ SR vo výške 23 mil. eur za rok 2023, avšak skutočná úspora dosiahla 6,1 mil. eur.** Legislatíva súvisiaca so vstupom generík a biosimilárov sa síce upravila s účinnosťou od 1. 8. 2022, avšak neboli vyriešené ďalšie problémy ovplyvňujúce vstup tejto skupiny liekov do systému VZP. Okrem toho v priebehu roka 2023 ZP zaznamenali nerovnaký prístup MZ SR k znižovaniu úhrad originálnych liekov po vstupe generických a biosimilárnych liekov v jednotlivých referenčných skupinách a nedôsledné vykonávanie revízie úhrad v zmysle platnej legislatívy.

### 5.1.4 Zadlženosť zdravotníckych zariadení

**ZZ na Slovensku čelia vážnemu a dlhotrvajúcemu problému, ktorým je chronické zadlžovanie.** Zvlášť problematické je, že ani viackrát navrhované systémové opatrenia v podobe revízií výdavkov na zdravotníctvo nepriniesli riešenia problému zadlženosti ZZ.

**Graf 23 Vývoj štruktúry záväzkov v rezorte zdravotníctva na úrovni istiny (v mil. eur)**

|  |
| --- |
|  |

Zdroj: MZ SR. Spracovanie NKÚ SR. Údaje sú k 31. 12. daného roka.

**Vývoj dlhu v rezorte slovenského zdravotníctva predstavuje obrovskú záťaž pre udržateľnosť verejných financií.** Dlh v podobe celkových záväzkov na úrovni istiny sa medziročne zvýšil o viac ako 50 mil. eur (medziročný nárast o 2,6 %) a k 31. 12. 2023 dosiahol výšku 1,96 mld. eur (graf 23). Najväčší podiel, až 58 % na celkových záväzkoch majú príspevkové organizácie, ktorými sú predovšetkým najväčšie univerzitné nemocnice (UN) a fakultné nemocnice (FN). Celkovo je v zdravotníctve po lehote splatnosti až 42 % z celkových záväzkov.[[49]](#footnote-49)

**Dlhodobý rast zadlženosti ZZ sleduje aj EK, ktorá v júli 2023 podala žalobu voči SR**[[50]](#footnote-50)**.** Európska smernica o boji proti oneskoreným platbám v obchodných transakciách[[51]](#footnote-51)určuje lehotu splatnosti faktúr na 30 kalendárnych dní a v prípade subjektov poskytujúcich zdravotnú starostlivosť na 60 dní. Podľa žaloby Slovensko nezabezpečilo, aby lehota splatnosti faktúr nepresahovala 60 dní a od roku 2015 Slovensko porušuje príslušné ustanovenia smernice. **NKÚ SR upozorňuje, že zadlžovanie ZZ bude potrebné riešiť systematicky a dôveryhodne, nie nesystémovými a opakovanými oddlžovaniami.** NKÚ SR zároveň pripravuje kontrolu manažmentu záväzkov ZZ po splatnosti.

**Zadlženosť 13 najväčších UN a FN v pôsobností MZ SR** (graf 24) **je obzvlášť vážna, pretože tieto ZZ poskytujú najširší rozsah finančne náročných výkonov.** Výnosy nemocníc nedokážu pokrývať ani základné náklady na personál (predovšetkým odvody), zdravotnícky materiál, lieky, krv a krvné produkty, energie, a už vôbec nie investičné náklady (HIM, zdravotnícke prístroje, techniku a pod.).

**Graf 24: Vývoj štruktúry záväzkov vo fakultných a univerzitných nemocniciach (v mil. eur)**

|  |
| --- |
|  |

Zdroj: MZ SR, spracovanie NKÚ SR.

**Celková zadlženosť v UN a FN dosiahla v roku 2023 úroveň 1,02 mld. eur a medziročne sa zvýšila o 13,8 mil. eur.** [[52]](#footnote-52) Záväzky po lehote splatnosti vzrástli medziročne o 9,6 mil. eur a sú na úrovni takmer 700 mil. eur. Záväzky v lehote splatnosti vzrástli o 4,2 mil. eur a na konci roka 2023 predstavovali hodnotu 321,8 mil. eur. Záväzky po lehote splatnosti tvorili z celkových záväzkov až 68,5 %. Po predchádzajúcom roku 2022, kedy vďaka oddlženiu nemocníc nastala stagnácia v zadlženosti ZZ, sa opäť zadlženosť zvyšuje. Zadlženosť v roku 2023 nedokázalo zastaviť ani septembrové zvýšenie platby za poistenca štátu. Zadlženosť ZZ spôsobuje problémy dodávateľom tovarov a služieb týchto zariadení v podobe dlhodobo nezaplatených faktúr. V prípade Národnej transfúznej služby SR (NTS) eskalovali až do druhotnej platobnej neschopnosti (box 7).

|  |  |
| --- | --- |
| **BOX 7: Národná transfúzna služba SR mala v roku 2023 problémy s platením svojich záväzkov pre druhotnú platobnú neschopnosť**  NTS SR nedokázala splácať všetky svoje záväzky voči dodávateľom z titulu druhotnej platobnej neschopnosti. Hlavným dôvodom je neplatenie za krv a krvné produkty od ZZ, čo spôsobilo nedostatočný cash-flow na splácanie ich záväzkov. NTS nepomohla ani návratná finančná výpomoc (NFV) od MZ SR z roku 2018 vo výške 28 mil. eur, ktorá doteraz nebola splatená, napriek tomu, že prvotný termín bol koniec roka 2020. Z účtovných závierok vyplýva, že NTS si splatnosť návratného príspevku postupne predlžuje, až do konca 2024[[53]](#footnote-53). Zároveň počas roka 2023 NTS pristúpila k dohode s MZ SR o podmienkach oddlženia[[54]](#footnote-54). V období rokov 2019 až 2020 už bola NTS poskytnutá pomoc vo forme odpustenia dlhu voči SP v sume viac ako 10 mil. eur prostredníctvom spoločnosti Debitum, a. s.  **Graf 25: Vývoj záväzkov a pohľadávok NTS v rokoch 2017 – 2023 (v mil. eur)**   |  | | --- | |  |   Zdroj: MZ SR, spracovanie NKÚ SR.  **Napriek vysokej úrovni záväzkov po lehote splatnosti mala NTS až do roku 2023 vyšší zostatok pohľadávok** (graf 25)**.** Vývoj záväzkov po lehote splatnosti a v lehote splatnosti (vrátane NFV z MZ SR) a vývoj pohľadávok NTS nasvedčoval postupnému približovaniu sa výšky záväzkov k celkovým pohľadávkam. Riešenie nepriaznivej situácie v NTS prišlo v roku 2023 v podobe oddlženia záväzkov ZZ voči NTS v celkovej výške 42,9 mil. eur. Tieto prostriedky znížili časť pohľadávok NTS, avšak k poklesu v rovnakej výške na strane záväzkov NTS počas roka 2023 neprišlo, keďže NTS disponuje s finančnými prostriedkami na bankovom účte. Po úhrade časti pohľadávok prostredníctvom oddlženia by mala NTS vedieť splatiť väčšiu časť svojich záväzkov, a postupne by mala vyviaznuť z druhotnej platobnej neschopnosti. |

## 5.2 Sociálne politiky

**V sociálnych politikách dominovali výdavky na rodinnú politiku a starobné dôchodky, ktoré sa významne zvýšili.** Navýšenia položiek v rámci podpory rodiny ako aj dôchodkov mali za cieľ zmierniť vplyv vysokej inflácie (cien energií, potravín atď.) na rodiny a dôchodcov.

**Na podporu rodiny sa minulo 2 051,5 mil. eur, čo predstavuje 41,7 % z celkového rozpočtu kapitoly MPSVR SR.** Dominovali prídavky na deti (38,3 %), rodičovské príspevky (32,1 %) a štátom platené poistné (22 %) (graf 26).

Graf 26: Štruktúra výdavkov na podporu rodiny v rokoch 2022 a 2023 (v %)

|  |
| --- |
|  |

Zdroj: Návrh ŠZÚ kapitoly MPSVR SR 2023.

**Skutočné čerpanie výdavkov ŠR na rodinu bolo oproti schválenému rozpočtu vyššie o 20,9 %** (o  354,8 mil. eur), **a to z dôvodu prijatých legislatívnych zmien a následných RO.** V schválenom rozpočte sa nepočítalo s dotáciou na podporu výchovy k stravovacím návykom dieťaťa; cez RO sa zvýšila na 112,6 mil. eur (rozšíril sa okruh detí s nárokom na bezplatnú stravu[[55]](#footnote-55) a zvýšila sa denná výška dotácie na obed na dieťa[[56]](#footnote-56)). Výrazne sa musel oproti rozpočtu upraviť aj prídavok na dieťa; jeho plnenie bolo vyššie o 46,7 %  a dosiahlo 786,6 mil. eur z pôvodne schválených 536,1 mil. eur[[57]](#footnote-57). V porovnaní s rokom 2022 sa zmenila aj štruktúra výdavkov. Zvýšil sa podiel prídavku na dieťa z 30,01 % na 38,34 % a pribudla dotácia na podporu výchovy k stravovacím návykom dieťaťa. Na strane druhej sa znížil podiel výdavkov na rodičovský príspevok z 39,1 % na 32,13 % a tiež štátom platené poistné z 27,72 % na 22,03 %.

**NKÚ SR upozorňuje, že za posledných 10 rokov sa výdavky na rodinnú politiku výrazne zvýšili a to viac ako dvojnásobne, najvýraznejšie medziročne vzrástli v roku 2023 a to o 32,4 %** (o 502,4 mil. eur) (graf 27).

|  |  |
| --- | --- |
| **Graf 27: Výdavky na podporu rodiny  v 2014 – 2023 (v mil. eur)** | **Graf 28: Výdavky na starobné dôchodky v 2014 – 2023 (v mil. eur)** |
|  | |

Zdroj: RIS BI 2014 – 2023. Zdroj: Sociálna poisťovňa.

**Celkové výdavky na starobné dôchodky vzrástli v roku 2023 medziročne o 21,3 % (o 1,4 mld. eur), čo bolo najviac za posledných desať rokov** (graf 28). Prispela k tomu mimoriadna valorizácia dôchodkov, rodičovský dôchodok a rozmrazenie minimálnych dôchodkov. Rodičovský dôchodok si vyžiadal 286,1 mil. eur a mimoriadne zvýšenie dôchodkov o 10,6 % od 1. 7. 2023 (okrem januárovej valorizácie o 11,8 %) ďalších 522,3 mil. eur, čo malo dopad na hospodárenie SP. Mimoriadne zvýšenie na jeden starobný dôchodok predstavovalo v priemere 57,5 eur a na jeden predčasný starobný dôchodok 66,8 eur. To spôsobilo, že čerpanie finančných prostriedkov v základnom fonde starobného poistenia oproti schválenému rozpočtu SP bolo vyššie o 904,4 mil. eur, z toho najviac v starobných dôchodkoch o 527,2 mil. eur, v rodičovských dôchodkoch o 286,1 mil. eur a v PSD o 51,2 mil. eur. Pôvodne plánované finančné prostriedky na 13. dôchodok[[58]](#footnote-58) v objeme 310 mil. eur sa navýšili v rozpočte kapitoly MPSVR SR na 748,6 mil. eur, pričom skutočné čerpanie bolo vo výške 708,6 mil. eur.

### 5.2.1 Výdavky na predčasné starobné dôchodky

**Možnosť získať PSD po odpracovaní 40 rokov (PSD40+) a riadna a mimoriadna valorizácia dôchodkových dávok** **zvýhodnila žiadateľov o PSD a spôsobila veľký záujem zo strany poistencov o ich získanie.** V roku 2023 SP prijala najviac žiadostí o PSD (46 954 žiadostí) (tabuľka 16). Oproti roku 2022 kedy nebol zavedený PSD40+, počet žiadosti o PSD narástol viac ako trojnásobne.

**Tabuľka 16: Počet žiadostí o starobný a predčasný starobný dôchodok**

|  |  |  |  |
| --- | --- | --- | --- |
| **Druh dôchodku** | **2022** | **2023** | **Rozdiel** |
| Starobný dôchodok | 50 179 | 52 859 | 2 140 |
| Predčasný starobný dôchodok | 14 360 | 46 954 | 32 594 |
| SPOLU | 64 539 | 99 813 | 34 734 |

Zdroj: Sociálna poisťovňa

**Od zavedenia PSD40+ výrazne rastie počet novopriznaných aj vyplácaných PSD v porovnaní s prechádzajúcim obdobím rokov 2020 až 2022.** Počet novopriznaných PSD v roku 2023stúpol medziročne o 41,2 %. Dokonca už za prvé tri mesiace tohto roku prekročil počet novopriznaných PSD počty v predchádzajúcich rokoch (18 775) a dosiahol 105,7 % novopriznaných PSD z roku 2023 a až 149,2 % novopriznaných PSD z roku 2022 (graf 29).

|  |  |
| --- | --- |
| **Graf 29: Počet novopriznaných PSD** | **Graf 30: Počet vyplácaných PSD** |
|  | |

Zdroj: Sociálna poisťovňa

**Počet vyplácaných PSD v prvom štvrťroku 2024 sa zvýšil o 88,6 % oproti roku 2023** a o 136,4 % v porovnaní s rokom 2022, kedy ešte nebol zavedený PSD po odpracovaní 40 rokov (graf 30).

|  |  |
| --- | --- |
| **Graf 31: Priemerná výška PSD a SD (eur)** | **Graf 32: Výdavky na PSD (mil. eur, %)** |
|  |  |

Zdroj: Sociálna poisťovňa

**Zavedenie PSD40+ zasiahlo aj do priemernej výšky dôchodkových dávok, PSD začína od roku 2023 presahovať priemernú výšku SD o 29,3 eur/mesiac.** Ešte výraznejší rozdiel je u PSD vyplácaných v prvom štvrťroku 2024, kedy tento rozdiel dosiahol 74,70 eur/mesiac, čo nepriamo poukazuje na PSD40+ (graf 31). Do 2022 bola priemerná výška starobného dôchodku spravidla vyššia ako priemerná výška PSD. Rozdiel medzi priemernou výškou PSD a SD sa od roku 2023 zvyšuje, v roku 2023 bol tento rozdiel 4,8 % a v prvom štvrťroku 2024 už 11,1 %.

**Výdavky na PSD medziročne vzrástli o 60 %, čo predstavuje navýšenie o 54,3 mil. eur.** Ich podiel na výdavkoch na SD sa zvýšil zo stabilných 1,4 až 1,5 % na 1,8 % v roku 2023 a v prvom štvrťroku 2024 až na 4,5 % výdavkov na SD (graf 32). Nová forma PSD sa tak prejavila aj v celkových výdavkoch na dôchodky.

**Zavedenie PSD40+ v januári 2023 má významný vplyv na zamestnanosť, platenie daní a odvodov, na hospodárenie SP a na udržateľnosť verejných financií.** Z platiteľov odvodov na starobné dôchodkové poistenie, ktorí by mohli naďalej odvádzať zo svojich príjmov poistné minimálne dva a viac rokov, sa stávajú pasívni prijímatelia. Nedostatok kvalifikovanej pracovnej sily v odvetviach priemyslu, poľnohospodárstva, potravinárstva (pekári, hydinári), stavebníctva, zdravotníctva a iných je ďalším nepriaznivým dôsledkom zavedenia PSD40+. Skorší odchod pracovníkov týchto odvetví, často s dlhoročnými skúsenosťami, si žiada dodatočné náklady na zaškolenie nových pracovníkov, ktorí ich musia nahradiť.

**NKÚ SR v tejto súvislosti upozorňuje aj na zhoršujúci sa demografický vývoj na Slovensku.** Demografický vývoj ako aj výrazný tlak na výdavky SP cez dôchodkové dávky si tento rok vyžiadali úpravu legislatívy. Od 15. 5. 2024 platí novela zákona o sociálnom poistení, ktorá sťažila prístup k PSD40+ zmenou dvoch dôležitých podmienok:

* zjednotenie %, o ktoré sa znižuje dôchodok pri PSD40+ a to z 0,3 % na 0,5 % za každých 30 dní odo dňa vzniku nároku na PSD do dovŕšenia dôchodkového veku,
* naviazanie počtu odpracovaných rokov potrebných na splnenie podmienky nároku na PSD40+ pre jednotlivé ročníky na všeobecný dôchodkový vek jednotlivých ročníkov.

### 5.2.2 Výdavky na energopomoc

**Celkové výdavky SR na schémy pomoci súvisiace s nárastom cien energií v roku 2023 predstavovali objem 2,92 mld. eur.** Objem týchto výdavkov bol významný, dosahoval 9,3 % výdavkov ŠR a prevyšoval výdavky kapitol dopravy, zdravotníctva či vnútra. Kompenzácie boli hradené zo ŠR a následne časť z nich bola refundovaná z prostriedkov EŠIF.[[59]](#footnote-59) Takmer 90 % týchto výdavkov bolo v roku 2023 vyplatených prostredníctvom MH SR (2,62 mld. eur). Najvyšší objem prostriedkov vo výške 1,24 mld. eur bol uhradený ako kompenzácie cien plynu pre domácnosti (graf 33).

Graf 33: Rozdelenie poskytnutej energopomoci cez kapitolu MH SR v roku 2023 (v mil. eur)

|  |
| --- |
|  |

Zdroj: MH SR.

**NKÚ SR pri kontrole zameranej na manažment zo strany štátu pri poskytovaní energopomoci zistil viacero významných nedostatkov** (box 8)**.**

|  |
| --- |
| **BOX 8: Zistenia NKÚ SR pri manažmente energopomoci zo strany štátu**  **Elektrina**  Vláda SR v zastúpení MH SR a MF SR uzatvorila dňa 16. 2. 2022 memorandum s hlavným akcionárom Slovenských elektrární, a. s., spoločnosťou Slovak Power Holding, B. V. (66 % akcionár Slovenských elektrární, a. s.). V ňom sa Slovenské elektrárne, a. s. zaviazali ponúknuť na predaj stanovené množstvo silovej elektriny pokrývajúce domácnosti v priebehu rokov 2023 a 2024 za cenu na úrovni koncovej ceny v roku 2022 (61,2077 eur/MWh). K memorandu bolo potrebné uzatvoriť tzv. implementačnú zmluvu. NKÚ SR zistil, že vzhľadom na nasledujúce rokovania a potrebu odsúhlasenia EK bola implementačná zmluva podpísaná až v septembri 2023. **Postup nebol v súlade s dohodnutými podmienkami budúcich aktérov zmluvy, ani s prijatým uznesením vlády.** Aby bola domácnostiam poskytnutá sľúbená pomoc, vláda musela v decembri 2022 situáciu riešiť iným spôsobom, a to prostredníctvom schválenia všeobecného hospodárskeho záujmu, kde spôsob poskytnutia cenovo výhodnej elektriny kopíroval podmienky nastavené v memorande. Vo februári 2023 bol k memorandu uzatvorený dodatok, v ktorom boli prehodnotené ďalšie možnosti pomoci a upravená situácia, ak Slovenské elektrárne nedodajú celé dohodnuté množstvo elektrickej energie. Taktiež obsahoval ustanovenie, v zmysle ktorého ak nedôjde k prijatiu legislatívneho opatrenia na dosiahnutie poverenia oboch ministrov na podpis implementačnej zmluvy do 31. 8. 2023, stráca dodatok platnosť a účinnosť. **Legislatívne opatrenie prijaté nebolo, ministri poverenie nemali a zmluva uzatvorená nebola. V ďalšom konaní však MH SR postupovalo spôsobom, akoby dodatok platil. Na jeho existenciu sa odvolával schválený všeobecný hospodársky záujem, aj neskôr podpísaná implementačná zmluva.**  Proces schvaľovania všeobecného hospodárskeho záujmu prebiehal v dvoch kolách a schválený bol 16. 11. 2022. NKÚ SR zistil, že prvý predložený materiál obsahoval namiesto analýzy vplyvov (ktorú malo v zmysle zákona o energetike vypracovať MH SR) memorandum k analýze vplyvov, ktoré bolo vypracované spoločnosťou Ernst & Young s. r. o, Praha. Okrem toho memorandum nebolo vypracované pre MH SR, ale pre Slovenský plynárenský priemysel, a. s., ktorý plnil funkciu agenta. **Tento postup nebol v súlade s ustanovením zákona o energetike.** Minister hospodárstva po schválení všeobecného hospodárskeho záujmu a v súlade so zákonom o energetike vydal rozhodnutia. Nimi boli uložené povinnosti jednotlivým aktérom (Slovenské elektrárne, a. s., SPP, a. s., ako agent a dodávatelia elektriny). **Rozhodnutia, v ktorých bola deklarovaná potreba prijať včasné a adresné riešenia, boli vydané až v priebehu decembra 2022 (7. 12. 2022 pre Slovenské elektrárne, a. s. a 15. 12. 2022 pre agenta a dodávateľov).** Od podpísania memoranda po tento krok ministerstva uplynulo takmer 10 mesiacov a ďalších 10 mesiacov uplynulo od podpísania implementačnej zmluvy. Zdĺhavosť popisovaného postupu ovplyvňovala všetkých zainteresovaných účastníkov procesu. Dodávatelia potrebovali nakupovať elektrinu na burze, nebolo však jasné, aké množstvo je potrebné nakúpiť, t. j. či skutočne a akým spôsobom bude poskytnutá zvýhodnená elektrina domácnostiam. **Tento stav spôsoboval neistotu medzi dodávateľmi, aj medzi odberateľmi; pre mnohých mal likvidačné následky.** **Bolo zistené, že pri dotáciách poskytovaných v zmysle zákona o dotáciách boli novelou z 30. 11. 2022 vykonané zmeny, ktoré umožnili nezverejňovať základné údaje o poskytovaní energopomoci. NKÚ SR v tejto súvislosti poukazuje na riziko možnej netransparentnosti a neinformovanosti o tom, ako sa nakladá s prostriedkami poskytovanými zo ŠR.** MH SR napriek novelizovaným ustanoveniam informácie zverejňovalo. Nesústreďovalo ich však na jednom mieste a prístup k nim bol s ohľadom na ich komplexnosť zložitý a nelogický.  **Plyn**  Aj v prípade plynu prebiehal proces schvaľovania všeobecného hospodárskeho záujmu v dvoch kolách. Prvý návrh bol predložený 17. 8. 2022, druhý (s odlišným riešením zabezpečenia dodávok plynu pre domácnosti) bol vládou SR schválený 1. 12. 2022. Rozhodnutie ministra hospodárstva, v zmysle ktorého boli uložené povinnosti dodávateľom plynu a prevádzkovateľom distribučnej siete účtovať domácnostiam maximálne ceny stanovené vo všeobecnom hospodárskom záujme, bolo vydané 23. 12. 2022. **Riešenie situácie prostredníctvom všeobecného hospodárskeho záujmu nebolo včasné. Takýto priebeh udalostí predstavoval neistotu tak pre dodávateľov, ako aj pre odberateľov.** Vzhľadom na ďalší vývoj situácie bolo nakoniec rozhodnutie MH SR zrušené a **vláda SR určila ďalší postup vydaním nariadení**.  Krízová regulácia bola v roku 2023 pri plyne uplatňovaná obdobne ako pri elektrine. Stanovená bola maximálna cena za časť regulovanej dodávky plynu v rámci ceny za združenú dodávku plynu pre malých odberateľov. Realizácia nariadení bola v pôsobnosti MH SR. MH SR však ani v tomto prípade nemalo žiaden vplyv na určenie oprávnených príjemcov a cenového limitu. Podľa vyjadrenia MH SR príjemcov a limity určovalo MPSVaR SR, ktoré však na dotaz NKÚ SR neodpovedalo. **NKÚ SR tak nezískal uistenie, kto a na základe akých kritérií rozhodol o výške maximálnej ceny a skupinách oprávnených príjemcov.**  **Úrad pre reguláciu sieťových odvetví (ÚRSO)**  Pred vypuknutím energetickej krízy boli úlohy úradu napĺňané v súlade so zákonom. Zmeny na trhu s energiami ukázali, že potrebné riešenia cenovej primeranosti presiahli možnosti platného regulačného rámca ÚRSO. Energetická kríza, zlyhanie trhu s energiami, opatrenia štátu a EK znefunkčnili rozhodujúcu časť regulácie ÚRSO a boli nahradené nástrojmi krízovej regulácie. **Situácia bola riešená prostredníctvom nariadení vlády, ktoré mali prednosť pred cenovými rozhodnutiami ÚRSO.**  Priebeh udalostí počas energetickej krízy naznačil, že najmä v neštandardných situáciách je potrebná účinná spolupráca medzi MH SR a ÚRSO. **Medzi subjektmi prebiehala písomná komunikácia, ktorá však neviedla k  riešeniu problémov, nebola efektívna ani konštruktívna.** |

## 5.3 Vzdelávanie, veda a výskum

**Z analýzy výdavkov rezortu školstva vyplýva nedostatočné čerpanie nových eurofondov a spomalenie reformy vysokoškolského systému.** Oproti schválenému rozpočtu kapitoly ministerstva školstva na rok 2023 sa vyčerpalo o 75 mil. eur viac. Z vybraných programov bolo najvyššie čerpanie v  OP Integrovaná infraštruktúra (124,3 %) a najnižšie v Programe Slovensko (61,5 %) (graf 34). Nové prostriedky, ktoré plynú cez Program Slovensko, nie sú čerpané dostatočne, avšak dobiehajúci OP Integrovaná infraštruktúra bol čerpaný viac, než rezortu školstva očakával v schválenom rozpočte. Okrem Programu Slovensko sa celý rozpočet nevyčerpal ani na rozvoj vedy a techniky, tvorbu a implementáciu politík, ani na vysoké školstvo. V prípade vysokého školstva sa z 53,5 mil. eur rozpočtovaných na jeho rozvoj vyčerpalo len 3,2 mil. eur. Dôvodom je nečerpanie prostriedkov z POO. Zámerom predmetného programu[[60]](#footnote-60) bolo dosiahnuť reformovaný vysokoškolský systém poskytujúci vzdelávanie medzinárodnej kvality s dostatočnou kapacitou na pokrytie záujmu o vysokoškolské štúdium.

Graf 34: Výdavky kapitoly MŠVVaŠ SR na vybrané programy v roku 2023 (v mil. eur)

|  |
| --- |
|  |

Zdroj: RIS; výpočty a spracovanie NKÚ SR.

**Nastavené ciele v rámci programového rozpočtu kapitoly školstva na úrovni programov a podprogramov nereflektujú hlavné poslanie, ktoré majú napĺňať prostredníctvom vynaložených prostriedkov.** Ciele často nepokrývajú väčšiu časť výdavkov a sú nastavené na veľmi nízku alokáciu prostriedkov.[[61]](#footnote-61) Najväčšie programy z hľadiska objemu financií nemajú prispôsobené hodnoty merateľných ukazovateľov, dokonca niekde stále figurujú logické hodnoty (áno/nie), ktoré nie sú vhodným indikátorom posúdenia napĺňania cieľov v čase.[[62]](#footnote-62) Problematický je aj neštandardne a málo ambiciózne nastavený cieľ v oblasti čitateľskej gramotnosti.[[63]](#footnote-63) Cieľová hodnota priemerného skóre slovenských žiakov v oblasti čitateľskej gramotnosti na úrovni 469 by bola podpriemerná dokonca aj v cykle PISA 2022, teda v cykle, v ktorom takmer všetky krajiny dosiahli v dôsledku pandémie COVID-19 slabé výsledky. Napríklad českí a poľskí žiaci dosiahli 489 bodov a maďarskí žiaci 473 bodov. Slovensko dosiahlo 447 bodov, čo je výsledok na úrovni čilských, maltských či srbských žiakov. Programová štruktúra kapitoly školstva tak nenapĺňa poslanie a nezvyšuje transparentnosť výdavkov.

**Po prvý raz boli výdavky na vedu a výskum** (ktorých významná časť je v správe ministerstva školstva) **v roku 2023 podrobené revízii výdavkov realizovanej v spolupráci MF SR a Úradu vlády SR.**[[64]](#footnote-64) Revízia predstavovala prvý komplexný pohľad na financovanie týchto oblastí na Slovensku. Cieľom bolo posúdiť efektívnosť verejných zdrojov a podporiť reformu riadenia vedy a výskumu podľa Národnej stratégie výskumu, vývoja a inovácií 2030.[[65]](#footnote-65) Revízia zameraná na identifikáciu zdrojov a návrhov opatrení má zvýšiť pridanú hodnotu a spoločenský prínos investícií. Dôležitá je predovšetkým implementácia opatrení zodpovednými subjektmi, ktoré môžu priniesť želaný efekt revízie.

### 5.3.1 Zhodnotenie čerpania a adresnosti výzvy na zvýšenie kapacít MŠ

**Slovensko dlhodobo a výrazne zaostáva za ostatnými krajinami EÚ v účasti detí na predprimárnom vzdelávaní** (graf 35)**.** V roku 2022 navštevovalo materské školy (MŠ) 78,6 % trojročných a starších detí. Nižšia účasť detí na predprimárnom vzdelávaní bola len v Rumunsku. Priemer EÚ je dlhodobo na úrovni približne 92 %. Predprimárne vzdelávanie zvyšuje kognitívne zručnosti žiakov a študentov, ľudský kapitál pracovníkov, ich produktivitu a v konečnom dôsledku aj ekonomickú výkonnosť krajiny. Autori novej štúdie OECD sa dopracovali k záveru, že zo všetkých vzdelávacích politík je práve zvyšovanie účasti na predprimárnom vzdelávaní z tohto pohľadu najefektívnejšie.[[66]](#footnote-66)

**Hoci si slovenské vlády uvedomujú dôležitosť predprimárneho vzdelávania, dlhodobo sa im nedarí dostatočne zvýšiť kapacitu MŠ.** V PVV na roky 2023 – 2027[[67]](#footnote-67) sa ako krátkodobá priorita v oblasti sociálnej politiky uvádza rozšírenie kapacity predškolských zariadení s konečným cieľom garantovať miesto v MŠ každému dieťaťu. Veľmi podobná krátkodobá priorita sa uvádza aj pre oblasť vzdelávacej politiky. Cieľ vybudovať dodatočné kapacity MŠ a zaviesť nárokovateľnosť miesta v MŠ sa nachádza aj v PVV na roky 2021 – 2024[[68]](#footnote-68).

Graf 35: Účasť trojročných a starších detí na predprimárnom vzdelávaní v roku 2022

|  |
| --- |
|  |

Zdroj: Eurostat; spracovanie NKÚ SR.

**Dobudovanie potrebných kapacít MŠ má zabezpečiť výzva z POO, zameraná na zvýšenie kapacít materských škôl,** ktorej hlavným cieľom je, aby sa každé dieťa vo veku od troch rokov do nástupu na povinnú školskú dochádzku mohlo od septembra 2025 zúčastňovať na predprimárnom vzdelávaní. Výzva bola vyhlásená v auguste 2022. NKÚ SR v máji 2023 upozornil, že k 31. 12. 2022 bolo vyčerpaných len 1,3 % prostriedkov tejto výzvy.[[69]](#footnote-69) V decembri 2023 NKÚ SR poukázal na zvýšenie tempa čerpania.[[70]](#footnote-70) Stále však išlo o čerpanie na úrovni 13,5 %. **NKÚ SR preto zdôraznil, že** **ak nedôjde k výraznému zvýšeniu tempa čerpania prostriedkov výzvy, kapacita MŠ nebude dostatočná ani v septembri 2025**. Celkovo na zaručenie kvalitného a dostupného predprimárneho vzdelávania pre všetky deti treba alokovať vyše 150 mil. eur.[[71]](#footnote-71)

**K 31. 12. 2023 bolo z alokovaných 82,6 mil. eur vyčerpaných 21,7 %** (17,9 mil. eur)**.** Tempo čerpania sa teda v závere roka 2023 opäť zvýšilo. Okrem zazmluvnenej alokácie poznáme aj celkový rozpočet[[72]](#footnote-72) projektov, ktoré splnili podmienky výzvy. Ten k 31. 12. 2023 predstavoval 30,5 mil. eur. Na zhodnotenie toho, či prostriedky smerujú tam, kde sú najviac potrebné, sme využili index dostupnosti materských škôl[[73]](#footnote-73). Index komplexne vyhodnocuje dostupnosť predprimárneho vzdelávania (zohľadňuje kapacitu, dopyt, poplatky a demografiu) v obci v septembri 2022 a nadobúda hodnoty od 0 (najhoršia dostupnosť) po 10 (najlepšia dostupnosť). Na účely našej analýzy sme index upravili tak, aby zohľadňoval len kapacitu, dopyt a demografiu, pričom všetky tri komponenty majú rovnakú váhu. Priemerná hodnota takto upraveného indexu za všetky obce s MŠ je 5,9. Priemerná hodnota za 49 schválených projektov je 4,1.[[74]](#footnote-74) **NKÚ SR pozitívne hodnotí, že prostriedky výzvy smerujú najmä do obcí s podpriemernou dostupnosťou MŠ**. **Nezanedbateľná časť prostriedkov však smeruje aj do obcí s veľmi dobrou dostupnosťou** (graf 36)**.** Napríklad pre obce s dostupnosťou vyššou ako 8 bolo schválených 1,4 mil. eur. **A naopak, len malá časť prostriedkov smeruje do obcí s najhoršou dostupnosťou**. Z 18 obcí s dostupnosťou menšou alebo rovnou 1 sa do výzvy úspešne zapojili zatiaľ len dve. **NKÚ SR odporúča MŠVVaM SR[[75]](#footnote-75) a Národnej implementačnej a koordinačnej autorite vyvinúť väčšie úsilie, aby sa do tejto výzvy zapojilo viac žiadateľov z obcí s najhoršou dostupnosťou MŠ**.

Graf 36: Rozpočet schválených projektov výzvy Zvýšenie kapacít materských škôl podľa hodnoty indexu dostupnosti MŠ obce, ktorej sa (budúce) novovytvorené kapacity týkajú (k 31. 12. 2023)

|  |
| --- |
|  |

Zdroj: MŠVVaM SR; výpočty a spracovanie NKÚ SR.

Poznámka: Ide o upravený index dostupnosti MŠ. Index vytvorený Inštitútom vzdelávacej politiky zohľadňuje kapacitu, dopyt, poplatky a demografiu (<https://www.minedu.sk/index-dostupnosti-materskych-skol/>). Nami upravený index zohľadňuje len kapacitu, dopyt a demografiu, pričom všetky tri komponenty majú rovnakú váhu.

### 5.3.2 Nečerpanie prostriedkov POO na rekonštrukcie a modernizácie budov vysokých škôl

**Jednou z príčin odlivu mozgov je nevyhovujúci stav vysokoškolskej infraštruktúry**.[[76]](#footnote-76) **Problém mal aspoň čiastočne riešiť POO. Na rekonštrukcie a modernizácie VŠ a ich internátov sa však v rokoch 2022 a 2023 nevyčerpalo ani euro.** Jedným z cieľov POO je zvýšenie výkonnosti slovenských vysokých škôl (VŠ). Konkrétne ide o základný cieľ komponentu 8. V rámci Investície 1 tohto komponentu majú byť financované aj rekonštrukcie a modernizácie budov VŠ. Aktuálnym cieľom je zrekonštruovať alebo zmodernizovať 133 557 m2 plochy VŠ vrátane vysokoškolských internátov. V pôvodnej verzii POO z roku 2021 sa uvádza vyše dvojnásobná výmera (291 647 m2). V rokoch 2022 a 2023 však nedošlo k čerpaniu prostriedkov alokovaných na rekonštrukcie a modernizácie budov VŠ. Na plnenie míľnika a cieľa týkajúcich sa rekonštrukcie a modernizácie budov VŠ sú aktuálne určené výzvy č. 4 a 5.[[77]](#footnote-77) Výzva č. 4 bola vyhlásená v júli 2023 a výzva č. 5 trvala od augusta do decembra 2023. Rozpočet na rekonštrukcie a modernizácie budov VŠ v rámci týchto dvoch výziev na roky 2022 a 2023 bol 54,7 mil. eur bez DPH.[[78]](#footnote-78) Nevyčerpané prostriedky z rokov 2022 a 2023 boli presunuté do roku 2024, avšak nie v plnej výške (38,3 mil. eur bez DPH). Výzva č. 1 (*Podpora pri strategickom rozvoji infraštruktúry vysokých škôl*) a výzva č. 2 (*Projektový manažment integrácie vysokých škôl*) boli neúspešné, keďže sa do nich neprihlásil žiadny uchádzač.

**Na rekonštrukcie a modernizácie budov VŠ sú každoročne vyčleňované prostriedky aj zo ŠR**. **Ich objem je však nedostatočný.** Verejným VŠ bola v roku 2023 poskytnutá kapitálová dotácia vo výške 7,9 mil. eur, pričom na rekonštrukcie a prístavbu internátov išlo 0,8 mil. eur. Z investičného plánu ministerstva na roky 2023 – 2028[[79]](#footnote-79) vyplýva, že požiadavky verejných VŠ na rôzne rekonštrukcie (vrátane internátov) financované zo ŠR boli na rok 2023 spolu vo výške 25,8 mil. eur, teda minimálne 3,3-krát vyššie. V prípade modernizácií išlo o ďalších 1,7 mil. eur.[[80]](#footnote-80)

**Na kapitálové výdavky celkovo by verejné VŠ potrebovali, resp. chceli získať počas rokov 2023 – 2028 vyše 1 537,4 mil. eur**.[[81]](#footnote-81) **Zdroje z POO (173 mil. eur)**[[82]](#footnote-82) **a jednotky miliónov eur ročne zo ŠR však túto sumu pokryjú len minimálne.**

### 5.3.3 Využívanie možnosti open access publikovania

**Slovensko sa ako jedna z posledných európskych krajín pripojilo k podpore publikovania vedeckých článkov s otvoreným prístupom pre väčšinu verejných VŠ.** Centrum vedecko-technických informácií SR (CVTI SR) na obdobie rokov 2023 – 2026 podpísalo s vydavateľstvami SpringerNature, Elsevier a IEEE tzv. transformačné zmluvy. Zmluvy okrem poskytovania prístupu k databázam a čítaniu umožňujú slovenským vedcom publikovanie s otvoreným prístupom (open access) bez nutnosti osobitnej platby poplatkov za spracovanie článkov. Na základe tvrdenia CVTI SR by malo ísť o predplatenie si určitého počtu open access článkov vo vybraných časopisoch týchto vydavateľstiev za zvýhodnené jednotkové ceny. Počas obdobia rokov 2023 – 2026 by na tento účel mal ísť v priemere 1 mil. eur ročne (graf 37). Podľa informácií zo strany CVTI SR ide v zahraničí o bežnú prax, no **SR prechádza na tento typ zmlúv oneskorene**. **Toto oneskorenie je spojené aj s nehospodárnosťou starých zmlúv**, keďže nové zmluvy pri približne rovnakých nákladoch zahŕňajú okrem prístupu k databázam a čítaniu práve navyše aj možnosť open access publikovania.

Graf 37: Predplatené publikačné poplatky v rámci tzv. transformačných zmlúv (v eurách)

|  |
| --- |
|  |

Zdroj: Uzavreté kontrakty (https://eiz.cvtisr.sk/uzavrete-kontrakty/); výpočty a spracovanie NKÚ SR.

**Hoci sú nové zmluvy výhodnejšie než tie predchádzajúce, existuje priestor na zvýšenie ich hospodárnosti.** Prvým predpokladom hospodárnosti takýchto dohôd je vyčerpanie celého predplateného balíka. V roku 2023 sa však predplatené balíky vyčerpať nepodarilo (graf 38). Dôvodom je začiatok možnosti predplateného open access publikovania až v priebehu roka 2023[[83]](#footnote-83), keďže k uzavretiu zmlúv došlo až v priebehu roka[[84]](#footnote-84). Na rozdiel od zmlúv so SpringerNature a IEEE pôvodná zmluva s vydavateľstvom Elsevier nedovoľovala prenos nevyužitých prostriedkov do ďalšieho roka. Pri platnosti pôvodnej zmluvy by za rok 2023 prepadlo 163-tisíc eur. NKÚ SR preto víta uzatvorenie dodatku (apríl 2024), vďaka ktorému bude možný prenos nevyužitých prostriedkov do ďalších rokov. V prípade všetkých troch zmlúv však platí, že bez ďalšieho dodatku nevyužité prostriedky na konci zmluvného obdobia prepadnú.

|  |  |
| --- | --- |
| Graf 38: Čerpanie predplatených open access článkov v roku 2023 | Graf 39: Výhodnosť zazmluvnených jednotkových cien open access publikovania |
|  |  |
| Zdroj: CVTI SR; výpočty a spracovanie NKÚ SR. | Zdroj: Uzavreté kontrakty [[online](https://eiz.cvtisr.sk/open-access-publikovanie/)] a weby vydavateľstiev; výpočty a spracovanie NKÚ SR.  Poznámka: SpringerNature – priemer a medián z cien všetkých časopisov vydavateľstva v januári 2024; Elsevier – priemer a medián z cien všetkých časopisov vydavateľstva k 23. januáru 2024; 2 605 eur pri SpringerNature ako priemer zmluvných jednotkových cien za roky 2023 a 2024. |

Druhým predpokladom hospodárnosti týchto transformačných zmlúv je výhodná jednotková cena. Tá je v prípade zmlúv so SpringerNature a Elsevier otázna (graf 39). Pri vydavateľstve IEEE je takéto porovnanie komplikovanejšie, avšak rozdiel by mal byť väčší ako pri SpringerNature a Elsevier. Jednotková cena v zmluve je 1 468,78 USD, pričom bez zmluvy je to približne 1 995 – 2 495 USD[[85]](#footnote-85).

**NKÚ upozorňuje na skutočnosť, že nie všetky verejné VŠ majú prístup k predplatenému otvorenému publikovaniu.** V prípade zmluvy s vydavateľstvom Elsevier ide o sedem verejných VŠ (z  celkového počtu 20), ktoré nemajú prístup do databázy ScienceDirect ani k open access publikovaniu. Dôvodom je, že CVTI SR pri transformačných zmluvách neoslovovalo všetky VŠ nanovo, ale použilo zoznam VŠ, ktorý bol použitý v predchádzajúcich zmluvách.

Výber vydavateľstiev pre otvorené publikovanie na VŠ nie je jednoduchou úlohou. Pri oslovovaní medzinárodných vydavateľstiev sa CVTI SR stretáva s negatívnymi reakciami kvôli zložitému administratívnemu systému a komplikáciám pri verejnom obstarávaní.[[86]](#footnote-86) Slovenské publikačné prostredie je pritom charakterizované ako malý trh s obmedzenými možnosťami publikovania a komplikovaným byrokratickým aparátom, ktorý vytvára vstupné bariéry. Okrem vydavateľstiev SpringerNature, Elsevier a IEEE rokovalo CVTI SR aj s vydavateľstvami Frontiers a Wiley. Ide o vydavateľstvá, v ktorých slovenskí vedci publikovali viac[[87]](#footnote-87) než v SpringerNature či IEEE, avšak zmluvu sa s nimi uzavrieť nepodarilo. K zmierneniu vstupných bariér v tejto oblasti by mohlo pomôcť prijatie výnimiek pri obstarávaní služieb od veľkých medzinárodných spoločností za konkrétnym účelom. Ak na základe obstarania príde k výberu iného vydavateľstva, neprinesie to pridanú hodnotu, keďže vedci preferujú publikovať v renomovaných medzinárodných vydavateľstvách a menej renomované by nevyužívali.

# Hospodárenie územnej samosprávy

**Územná samospráva dosiahla v roku 2023 v metodike ESA2010 prebytok 97,7 mil. eur, čo je oproti rozpočtu viac o 420,3 mil. eur** (plánovaný schodok bol vo výške 322,6 mil. eur)**. Z toho** **obce dosiahli prebytok** **124,8 mil. eur** (z dôvodu pozitívneho vplyvu časového rozlíšenia vo výške 15,1 mil. eur a ostatných úprav vo výške 97,9 mil. eur) a **VÚC schodok takmer 90 mil. eur** (najmä vplyvom rastu ostatných záväzkov o 5,1 mil. eur).

**Podiel dlhu samosprávy na nekonsolidovanom dlhu VS dosiahol 3,6 % a predstavuje tak malú časť v porovnaní s dlhom ŠR.** Nekonsolidovaný dlh samosprávy sa medziročne opäť zvýšil (o 218,53 mil. eur) a dosiahol 2,53 mld. eur (obce 1,83 mld. eur a VÚC 0,7 mld. eur).

**NKÚ SR realizoval v roku 2023 šesť kontrol zameraných na územnú samosprávu.** Kontroly sa podľa cieľa a účelu týkali najmä rokov 2017 – 2023 a v prípade potreby aj súvisiacich období. Kontroly boli vykonané v rámci celého Slovenska v 55 obciach a mestách, ôsmich krajoch a jednom ústrednom orgáne štátnej správy. Najvýznamnejšie zistenia týchto kontrol sú zosumarizované v boxe 8 v prílohe. Podrobný opis jednotlivých kontrol a ich zistení je uvedený v správach z kontrol ako aj v aplikácii MUMAP.[[88]](#footnote-88)

**NKÚ SR opakovane apeluje**[[89]](#footnote-89) **na potrebu reformy miestnej samosprávy a zvýšenie jej celkovej efektívnosti.** Na rozdrobený systém miestnej samosprávy a nedostatočnú koordináciu medzi rôznymi úrovňami VS, ktoré naďalej vytvárajú prekážky pri realizácii investičných projektov a dôležitých politík upozorňuje aj EK.[[90]](#footnote-90) Z hľadiska výkonu verejných služieb štátu patria subjekty samosprávy medzi kľúčových partnerov výkonnej moci na centrálnej úrovni. NKÚ SR vo svojich výstupoch pravidelne upozorňuje, že mnohé kompetencie nie sú vymedzené dostatočne, niektoré ani legislatíva neupravuje, ale samosprávy musia reagovať na vzniknuté problémy. Významné riziko predstavuje prijímanie legislatívnych zmien, ktoré majú z hľadiska rozpočtových dopadov negatívny vplyv na strategické plánovanie zámerov samosprávy a ich financovanie.

## 6.1 Hospodárenie obcí

**Príjmy obcí v strednodobom horizonte vykazujú rast** (oproti roku 2022 o cca 20 %)**.** Daňové príjmy, granty a transferytvoria 80 % príjmu (tabuľka 17). Skutočný (hotovostný) prevod DPFO do rozpočtov obcí bol vykonaný vo výške 2,7 mld. eur, vrátane zúčtovania za predchádzajúci rok (v roku 2022: 2,5 mld. eur; 2021: 2,3 mld. eur). K zlepšeniu hospodárenia okrem DPFO prispel aj nárast príjmov z dane zo stavieb, bytov a nebytových priestorov a príjmov z dane za rozvoj, ubytovanie.

**Významným príjmom obcí sú aj transfery z kapitol ŠR, ktoré slúžia predovšetkým na financovanie preneseného výkonu štátnej správy. 12 kapitol presunulo zo svojich rozpočtov 2,6 mld. eur, čo za posledné štyri roky predstavovalo najvyššiu sumu** (oproti roku 2022 viac o 54 %)**.** V roku 2023 najvyššie transfery smerovali do oblasti vzdelávania (transfer z MŠVVaŠ SR v objeme 1,4 mld. eur).[[91]](#footnote-91)

Tabuľka 17: Vybrané finančné ukazovatele obcí za roky 2021 až 2023 (v tis. eur)

| **Názov ukazovateľa** | **2021** | **2022** | **2023** | **2023 - 2022** | **YoY/%** |
| --- | --- | --- | --- | --- | --- |
| **Príjmy celkom** | **6 228 608** | **6 827 865** | **8 206 526** | **1 378 661** | **120,19** |
| Transfer na prenesený výkon | 1 763 395 | 1 701 892 | 2 619 868 | 917 976 | 153,94 |
| **Výdavky celkom** | **5 675 086** | **6 368 734** | **7 580 396** | **1 211 662** | **119,03** |
| Mzdy a odvody | 2 605 081 | 2 783 354 | 3 081 717 | 298 363 | 110,72 |
| Tovar a služby | 1 444 596 | 1 590 710 | 1 849 482 | 258 772 | 116,27 |
| Hotovostné saldo | 553 522 | 459 131 | 626 130 | 166 999 | 136,37 |
| **Nekonsolidovaný dlh** | **1 644 707** | **1 751 497** | **1 833 794** | **82 297** | **104,70** |
| Kapitálové výdavky | 717 036 | 974 795 | 1 372 586 | 397 791 | 140,81 |
| Príjmové finančné operácie | 723 929 | 912 375 | 877 211 | -35161 | 96,15 |
| Výdavkové finančné operácie | 212 102 | 204 035 | 262 789 | 58 754 | 128,80 |
| **ESA 2010 prebytok/schodok** | **2 371** | **-287 784** | **124 779** | **412 563** | **43,36** |

Zdroj: Datacentrum, Štátna pokladnica, rozpocet.sk, Návrh ŠZÚ 2023.

**Výdavky obcí sa oproti roku 2022 zvýšili o 19 % a podobne rástli aj príjmy.** Z výdavkov bolo 41 % alokovaných na mzdy a odvody (v nadväznosti na legislatívne zmeny a prijaté opatrenia v odmeňovaní zamestnancov VS a v zmysle uzatvorenej kolektívnej zmluvy vyššieho stupňa), 24 % na tovary a služby (výdavky na energie, všeobecný materiál, učebnice, na potraviny do školských jedální, na rutinnú údržbu budov a objektov, na všeobecné a špeciálne služby, na vyplatenie odmien poslancom a členom komisií a na vratky). Nárast cien energií štát výrazne kompenzoval uvoľnením finančných prostriedkov pre regionálne školstvo. Úspora sa prejavila v čerpaní prostriedkov na palivá, komunikačnú infraštruktúru, na opravy výpočtovej techniky, nájme budov a objektov a nezrovnalostiach za prostriedky EÚ.

**Hotovostné saldo hospodárenia bolo za predchádzajúce roky najvyššie** (oproti roku 2022 nárast o 36 %)(tabuľka 17). Dlhodobo stúpa aj nekonsolidovaný dlh[[92]](#footnote-92) a v roku 2023 dosiahol 1,8 mld. eur. Kapitálové výdavky vzrástli medziročne o 41 %. Rast súvisel s časovým posunom realizácie plánovaných investičných akcií z predchádzajúceho roka, so zdĺhavými procesmi verejného obstarávania a s dočerpávaním zdrojov EÚ (pravidlo n+3) na naplánované projekty do roku 2023.[[93]](#footnote-93)

## 6.2 Hospodárenie VÚC

**Príjmy VÚC v strednodobom horizonte rástli** (oproti roku 2022 o cca 30 %). Pričom 78 % príjmu tvoria daňové príjmy, granty a transfery (tabuľka 18). Skutočný (hotovostný) prevod výnosu DPFO do rozpočtov VÚC bol realizovaný vo výške 1,2 mld. eur, vrátane zúčtovania za predchádzajúci rok (v roku 2022 – 1,1 mld. eur, v roku 2021 – 983,4 mil. eur).

**Významným príjmom VÚC sú aj transfery z kapitol ŠR, ktoré slúžia predovšetkým na financovanie preneseného výkonu štátnej správy.** Desať kapitol presunulo zo svojich rozpočtov viac ako 1 mld. eur, čo za posledné štyri roky predstavovalo najvyššiu sumu (oproti roku 2022 nárast o 65 %). V roku 2023 najvyššie transfery smerovali do oblasti vzdelávania (transfer z MŠVVaŠ SR v objeme 644,8 mil. eur).[[94]](#footnote-94)

Tabuľka 18: Vybrané finančné ukazovatele VÚC za roky 2021 až 2023 (v tis. eur)

| **Názov ukazovateľa** | **2021** | **2022** | **2023** | **2023 - 2022** | **YoY/%** |
| --- | --- | --- | --- | --- | --- |
| **Príjmy celkom** | **2 065 480** | **2 214 068** | **2 858 958** | **644 890** | **129,13** |
| Transfer na prenesený výkon | 591 313 | 615 120 | 1 012 359 | 397 239 | 164,58 |
| **Výdavky celkom** | **1 813 870** | **2 036 801** | **2 600 288** | **563 487** | **127,67** |
| Mzdy a odvody | 546 498 | 570 787 | 625 192 | 54 405 | 109,53 |
| Tovar a služby | 241 923 | 271 517 | 308 255 | 36 738 | 113,53 |
| Hotovostné saldo | 251 610 | 177 267 | 258 670 | 81 403 | 145,92 |
| **Nekonsolidovaný dlh** | **507 705** | **565 287** | **701 518** | **136 231** | **124,10** |
| Kapitálové výdavky | 217 346 | 320 806 | 707 069 | 386 263 | 220,40 |
| Príjmové finančné operácie | 349 356 | 361 764 | 489 708 | 127 944 | 135,37 |
| Výdavkové finančné operácie | 78 609 | 64 625 | 76 090 | 11 465 | 117,74 |
| **ESA 2010 prebytok/schodok** | **-26 748** | **-141 839** | **-89 995** | **51 844** | **63,45** |

Zdroj: Štátna pokladnica, rozpocet.sk, Návrh ŠZÚ 2023.

**Výdavky VÚC sa v roku 2023 medziročne zvýšili o 28 %, pričom rástli pomalšie než príjmy.** Z  výdavkov bolo 24 % alokovaných na mzdy a odvody (v nadväznosti na legislatívne zmeny a prijaté opatrenia v odmeňovaní zamestnancov VS a v zmysle uzatvorenej kolektívnej zmluvy vyššieho stupňa), 12 % na tovary a služby.

**Hotovostné saldo hospodárenia narástlo medziročne o cca 46 %** (tabuľka 18). **Dlhodobo však narastá aj nekonsolidovaný dlh**[[95]](#footnote-95)**, ktorý v roku 2023 dosiahol 701,52 mil. eur** (nárast bol spôsobený poskytnutím pôžičiek od spoločnosti National Development Fund II.[[96]](#footnote-96) v súhrnnej výške 106 290 tis. eur)**.** VÚC čerpajú úvery najmä na účely predfinancovania investičných projektov financovaných z EŠIF, napríklad na obnovu budov samosprávnych krajov (hlavne školských zariadení) s cieľom zníženia ich energetickej náročnosti a celkovej modernizácie, na obnovu cestnej infraštruktúry a na refundáciu už vynaložených investičných výdavkov.

**Kapitálové výdavky vzrástli medziročne viac než dvojnásobne.** **Rast súvisel s časovým posunom realizácie plánovaných investičných akcií z roku 2022 a s dočerpávaním zdrojov EÚ** (pravidlo n+3) **na naplánované projekty do roku 2023.** Výdavky boli alokované na implementáciu projektov modernizácie stredných škôl, v oblasti zlepšovania bezpečnosti a ekológie dopravy v regiónoch, vrátane rekonštrukcie ciest 1. a 2. triedy, obnovy mostných objektov a dopravných prostriedkov verejnej osobnej dopravy, ochranu prírodného a kultúrneho dedičstva a podporu udržateľných dopravných riešení.

Tabuľková príloha

Tabuľka 1: Porovnanie makroekonomickej prognózy rozpočtu VS na rok 2023 so skutočnosťou

| **Ukazovateľ (rast v %, ak nie je uvedené inak)** | **2023 R** | **2023 S** | **23S - 23R** |
| --- | --- | --- | --- |
| **Hrubý domáci produkt** |  |  |  |
| HDP, s. c. (YoY zmena) | 0,6 | 1,6 | 1,0 |
| HDP, b. c. (mld. eur) | 120,6 | 122,8 | 2,2 |
| Súkromná spotreba, s. c. | -3,7 | -3,1 | 0,6 |
| Súkromná spotreba, b. c. | 9,5 | 6,8 | -2,7 |
| Vládna spotreba | -0,7 | -0,6 | 0,1 |
| Fixné investície | 16,3 | 10,6 | -5,7 |
| Export tovarov a služieb | 1,7 | -1,4 | -3,1 |
| Import tovarov a služieb | 2,4 | 2,4 | 0,0 |
| **Trh práce** |  |  |  |
| Zamestnanosť (štatistické výkazníctvo) | 0,2 | 0,3 | 0,1 |
| Mzdy, nominálne | 10,4 | 9,7 | -0,7 |
| Mzdy, reálne | -2,7 | -0,8 | 1,9 |
| Miera nezamestnanosti (VZPS) | 6,1 | 5,8 | -0,3 |
| Celková zamestnanosť (tis. osôb) | 2584,2 | 2610,0 | 25,8 |
| **Inflácia** |  |  |  |
| Index spotrebiteľských cien (CPI) | 13,5 | 10,5 | -3,0 |
| Harmonizovaný index spotrebiteľských cien (HICP) | 13,5 | 11,0 | -2,5 |

Zdroj: MF SR, ŠÚ SR.  
S – skutočnosť, R – rozpočet

Tabuľka 2: Porovnanie príjmov verejnej správy v roku 2023 so skutočnosťou (v tis. eur)

| **Príjmy VS (ESA 2010)** | **2023 R** | **2023 S** | **23S - 23R** |
| --- | --- | --- | --- |
| **Daňové príjmy** | **22 808 357** | **23 438 797** | **630 440** |
| Daň z príjmov fyzických osôb | 4 837 552 | 4 624 265 | -213 287 |
| * DPFO zo závislej činnosti | 4 677 851 | 4 436 022 | -241 829 |
| * DPFO z podnikania | 159 701 | 188 243 | 28 542 |
| Daň z príjmov právnických osôb | 3 920 041 | 4 263 250 | 343 209 |
| Daň z príjmov vyberaná zrážkou | 368 670 | 430 574 | 61 904 |
| Daň z pridanej hodnoty | 9 883 679 | 9 799 764 | -83 915 |
| Spotrebné dane | 2 548 050 | 2 600 048 | 51 998 |
| * Z minerálnych olejov | 1 294 178 | 1 315 052 | 20 874 |
| * Z tabaku a tabakových výrobkov | 942 227 | 936 553 | -5 674 |
| Dane z majetku (nehnuteľnosti) | 483 510 | 496 602 | 13 097 |
| Dane z medzinárodného obchodu | 41 232 | 37 917 | -3 315 |
| Ostatné dane a poplatky | 725 623 | 1 186 379 | 460 756 |
| **Fondy sociálneho a zdravotného poistenia** | **15 651 818** | **15 340 057** | **-311 761** |
| Sociálna poisťovňa | 10 366 641 | 10 135 747 | -230 894 |
| Zdravotné poisťovne | 5 285 177 | 5 204 310 | -80 867 |
| **Spolu daňové a odvodové príjmy** | **38 460 175** | **38 778 854** | **318 679** |

Zdroj: MF SR.  
S – skutočnosť, R – rozpočet

Tabuľka 3: Maastrichtský dlh verejnej správy podľa jednotlivých subjektov (v tis. eur)

| **Subjekty verejnej správy** | **2022 S** | **2023 S** | **23S-22S** | **YoY** |
| --- | --- | --- | --- | --- |
| **Ústredná správa** |  |  |  |  |
| * Štátny dlh\* | 61 204 864 | 66 408 836 | 5 203 972 | 108,5 |
| * Príspevkové organizácie ústrednej správy | 3 687 | 618 | -3 069 | 16,8 |
| * Exportno-importná banka SR | 188 740 | 188 156 | -584 | 99,7 |
| * Obchodné spoločnosti štátu | 480 613 | 492 189 | 11 576 | 102,4 |
| * Verejné vysoké školy | 12 060 | 10 936 | -1 124 | 90,7 |
| * Verejné výskumné inštitúcie | 2 563 | 2 424 | -139 | 94,6 |
| * Zdravotnícke zariadenia ústrednej správy | 193 531 | 175 730 | -17 801 | 90,8 |
| * Agentúra pre núdzové zásoby ropy a ropných výrobkov | 241 357 | 220 348 | -21 009 | 91,3 |
| * Ostatné subjekty ústrednej správy | 24 781 | 13 803 | -10 978 | 55,7 |
| **Územná samospráva** |  |  |  |  |
| * Obce a ich rozpočtové organizácie | 1 751 497 | 1 833 794 | 82 297 | 104,7 |
| * Vyššie územné celky a ich rozpočtové organizácie | 565 287 | 701 518 | 136 231 | 124,1 |
| * Príspevkové organizácie obcí | 1 722 | 2 849 | 1 127 | 165,4 |
| * Príspevkové organizácie VÚC | 1 246 | 1 345 | 99 | 107,9 |
| * Dopravné podniky | 106 800 | 97 120 | -9 680 | 90,9 |
| * Zdravotnícke zariadenia miestnej samosprávy | 3 362 | 3 147 | -215 | 93,6 |
| * Ostatné subjekty miestnej samosprávy | 7 701 | 7 701 | 0 | 100,0 |
| **Fondy sociálneho zabezpečenia** |  |  |  |  |
| * Sociálna poisťovňa | 586 | 466 | -120 | 80 |
| * Verejné zdravotné poistenie | 345 | 80 | -265 | 23 |
| **Verejná správa spolu** | **64 790 742** | **70 161 060** | **5 370 318** | **108** |
| *Konsolidácia* | 1 412 462 | 1 331 017 | -81 445 | 94 |
| **Verejná správa spolu konsolidovaná** | **63 378 280** | **68 830 043** | **5 451 763** | **109** |
| **% z HDP** | **57,7** | **56,0** | **-1,7** | **97,1** |

Zdroj: MF SR.  
\*1) Bez tzv. refinančného systému a záväzkov z vkladov subjektov verejnej správy v Štátnej pokladnici

S – skutočnosť, R – rozpočet, YoY – medziročná zmena

**Tabuľka 4: Daňové príjmy ŠR na hotovostnej báze (v tis. eur)**

|  |  |  |  |  |  |
| --- | --- | --- | --- | --- | --- |
| **Ukazovateľ** | **2022 S** | **2023 R** | **2023 S** | **23S - 23R** | **YoY** |
| **Daňové príjmy spolu** | **15 517 036** | **16 795 409** | **17 440 976** | **645 567** | **112,4** |
| Dane za tovary a služby | 11 330 228 | 12 771 663 | 12 450 214 | -321 449 | 109,9 |
| *DPH* | *8 584 936* | *10 009 813* | *9 649 064* | *-360 749* | *112,4* |
| *spotrebné dane* | *2 524 521* | *2 543 316* | *2 565 078* | *21 762* | *101,6* |
| Dane z príjmov a kapitálového majetku | 4 114 180 | 3 961 651 | 4 338 758 | 377 107 | 105,5 |
| *daň z príjmov PO* | *3 804 345* | *3 655 697* | *3 906 421* | *250 724* | *102,7* |
| *daň z príjmov vyberaná zrážkou* | *314 764* | *368 670* | *430 574* | *61 904* | *136,8* |
| *daň z príjmov FO* | *-4 929* | *-62 716* | *1 763* | *64 479* | *-35,8* |
| Dane z medzinárodného obchodu a transakcií | 39 848 | 41 232 | 37 917 | -3 315 | 95,2 |
| Ostatné dane | 9 | 0 | 557 308 | 557 308 | 6 192 311,1 |
| Sankcie uložené v daňovom konaní | 32 771 | 20 863 | 56 779 | 35 916 | 173,3 |

Zdroj: Návrh ŠZÚ 2023.  
S – skutočnosť, R – rozpočet, YoY – medziročná zmena

Tabuľka 5: Príjmy podľa kapitol ŠR na hotovostnej báze za rok 2023 (v tis. eur)

|  |  |  |  |
| --- | --- | --- | --- |
| **Príjmy kapitol ŠR** | **2023 R** | **2023 S** | **% plnenia** |
| Kancelária Národnej rady SR | 1 400 | 2 185 | 156,1 |
| Kancelária prezidenta SR | 15 | 20 | 133,3 |
| Úrad vlády SR | 700 | 784 | 112,0 |
| Ministerstvo investícií, regionálneho rozvoja a informatizácie SR | 1 469 022 | 1 088 037 | 74,1 |
| Kancelária Ústavného súdu SR | 10 | 44 | 440,0 |
| Najvyšší súd SR | 10 | 75 | 750,0 |
| Generálna prokuratúra SR | 350 | 519 | 148,3 |
| Najvyšší kontrolný úrad SR | 20 | 13 | 65,0 |
| Slovenská informačná služba | 200 | 136 | 68,0 |
| Ministerstvo zahraničných vecí a európskych záležitostí SR | 10 850 | 3 318 | 30,6 |
| Ministerstvo obrany SR | 5 047 | 56 241 | 1 114,3 |
| Ministerstvo vnútra SR | 254 103 | 263 924 | 103,9 |
| Ministerstvo spravodlivosti SR | 26 000 | 40 786 | 156,9 |
| Ministerstvo financií SR | 73 209 | 145 404 | 198,6 |
| Ministerstvo životného prostredia SR | 1 034 795 | 553 062 | 53,4 |
| Ministerstvo školstva, vedy, výskumu a športu SR | 253 697 | 291 513 | 114,9 |
| Ministerstvo zdravotníctva SR | 46 615 | 13 907 | 29,8 |
| Ministerstvo práce, sociálnych vecí a rodiny SR | 519 361 | 310 595 | 59,8 |
| Ministerstvo kultúry SR | 1 000 | 1 368 | 136,8 |
| Ministerstvo hospodárstva SR | 545 862 | 376 321 | 68,9 |
| Ministerstvo pôdohospodárstva a rozvoja vidieka SR | 644 474 | 503 887 | 78,2 |
| Ministerstvo dopravy, výstavby a regionálneho rozvoja SR | 935 793 | 1 189 426 | 127,1 |
| Úrad geodézie, kartografie a katastra SR | 230 | 394 | 171,3 |
| Štatistický úrad SR | 90 | 174 | 193,3 |
| Úrad pre verejné obstarávanie | 1 000 | 2 715 | 271,5 |
| Úrad pre reguláciu sieťových odvetví | 300 | 539 | 179,7 |
| Úrad jadrového dozoru SR | 9 946 | 10 044 | 101,0 |
| Úrad priemyselného vlastníctva SR | 3 845 | 4 014 | 104,4 |
| Úrad pre normalizáciu, metrológiu a skúšobníctvo SR | 1 000 | 1 180 | 118,0 |
| Protimonopolný úrad SR | 1 000 | 1 209 | 120,9 |
| Národný bezpečnostný úrad | 22 | 45 | 204,5 |
| Správa štátnych hmotných rezerv SR | 600 | 755 | 125,8 |
| Všeobecná pokladničná správa | 20 848 118 | 18 825 525 | 90,3 |
| Slovenská akadémia vied | 10 500 | 262 | 2,5 |
| Kancelária súdnej rady SR | 0 | 3 | - |
| Kancelária Najvyššieho správneho súdu SR | 0 | 23 | - |
| Úrad pre územné plánovanie a výstavbu SR | 0 | 198 | - |
| **SPOLU** | **26 699 184** | **23 688 645** | **88,7** |

Zdroj: Návrh ŠZÚ 2023.

S – skutočnosť, R – rozpočet

Tabuľka 6: Výdavky podľa kapitol ŠR na hotovostnej báze za rok 2023 (v tis. eur)

|  |  |  |  |
| --- | --- | --- | --- |
| **Výdavky kapitol ŠR** | **2023 R** | **2023 S** | **% čerpania** |
| Kancelária Národnej rady SR | 42 331 | 50 916 | 120,3 |
| Kancelária prezidenta SR | 6 377 | 8 673 | 136,0 |
| Úrad vlády SR | 193 214 | 106 319 | 55,0 |
| Ministerstvo investícií, regionálneho rozvoja a informatizácie SR | 2 013 854 | 1 390 967 | 69,1 |
| Kancelária Ústavného súdu SR | 8 148 | 10 095 | 123,9 |
| Kancelária Najvyššieho súdu SR | 15 548 | 15 639 | 100,6 |
| Generálna prokuratúra SR | 128 154 | 139 600 | 108,9 |
| Najvyšší kontrolný úrad SR | 13 904 | 16 017 | 115,2 |
| Slovenská informačná služba | 76 543 | 81 625 | 106,6 |
| Ministerstvo zahraničných vecí a európskych záležitostí SR | 175 277 | 187 799 | 107,1 |
| Ministerstvo obrany SR | 2 092 834 | 2 133 300 | 101,9 |
| Ministerstvo vnútra SR | 1 873 007 | 2 217 108 | 118,4 |
| Ministerstvo spravodlivosti SR | 806 263 | 699 929 | 86,8 |
| Ministerstvo financií SR | 615 852 | 671 299 | 109,1 |
| Ministerstvo životného prostredia SR | 1 681 143 | 855 393 | 50,9 |
| Ministerstvo školstva, vedy, výskumu a športu SR | 4 031 072 | 4 106 037 | 101,9 |
| Ministerstvo zdravotníctva SR | 2 550 276 | 2 445 012 | 95,9 |
| Ministerstvo práce, sociálnych vecí a rodiny SR | 5 110 570 | 4 914 356 | 96,2 |
| Ministerstvo kultúry SR | 334 746 | 446 316 | 133,3 |
| Ministerstvo hospodárstva SR | 2 249 042 | 3 470 869 | 154,3 |
| Ministerstvo pôdohospodárstva a rozvoja vidieka SR | 953 734 | 823 077 | 86,3 |
| Ministerstvo dopravy, výstavby a regionálneho rozvoja SR | 2 834 973 | 2 818 724 | 99,4 |
| Úrad geodézie, kartografie a katastra SR | 20 601 | 26 762 | 129,9 |
| Štatistický úrad SR | 34 113 | 52 630 | 154,3 |
| Úrad pre verejné obstarávanie | 15 592 | 16 373 | 105,0 |
| Úrad pre reguláciu sieťových odvetví | 5 615 | 6 373 | 113,5 |
| Úrad jadrového dozoru SR | 11 794 | 12 302 | 104,3 |
| Úrad priemyselného vlastníctva SR | 4 752 | 6 522 | 137,2 |
| Úrad pre normalizáciu, metrológiu a skúšobníctvo SR | 8 550 | 9 568 | 111,9 |
| Protimonopolný úrad SR | 3 291 | 3 540 | 107,6 |
| Národný bezpečnostný úrad | 14 612 | 19 423 | 132,9 |
| Správa štátnych hmotných rezerv SR | 9 109 | 17 824 | 195,7 |
| Všeobecná pokladničná správa | 6 926 082 | 3 435 876 | 49,6 |
| Slovenská akadémia vied | 113 745 | 115 434 | 101,5 |
| Kancelária súdnej rady SR | 2 475 | 2 651 | 107,1 |
| Kancelária Najvyššieho správneho súdu SR | 7 678 | 7 252 | 94,5 |
| Úrad pre územné plánovanie a výstavbu SR | 55 957 | 22 382 | 40,0 |
| **SPOLU** | **35 040 558** | **31 363 982** | **89,5** |

Zdroj: Návrh ŠZÚ 2023.

S – skutočnosť, R – rozpočet

**Tabuľka 7: Vybrané výdavky ŠR na realizáciu programov vlády SR za rok 2023 (v tis. eur)**

|  |  |  |  |  |
| --- | --- | --- | --- | --- |
| **Ukazovateľ** | **Program** | **2023 R** | **2023 S** | **Index** |
| MO SR | 095 Rozvoj obrany | 380 958 | 605 253 | 159 |
| 096 Obrana | 1 704 241 | 1 279 254 | 75 |
| MV SR | 0D6 Efektívna a spoľahlivá štátna správa | 1 543 453 | 1 730 353 | 112 |
| 0EK Informačné technológie financované zo štátneho rozpočtu | 106 124 | 194 764 | 184 |
| 06G Ľudské zdroje | 132 400 | 128 559 | 97 |
| MS SR | 070 Väzenstvo | 271 861 | 263 119 | 97 |
| 08P Financovanie systému súdnictva | 480 774 | 311 612 | 65 |
| MF SR | 072 Výber daní, cla a odvodov | 386 307 | 348 824 | 90 |
| 074 Tvorba metodiky, riadenie, kontrola, vládny audit a vnútorný audit verejných financií | 84 987 | 83 961 | 99 |
| 0EK Informačné technológie financované zo štátneho rozpočtu | 135 142 | 149 621 | 111 |
| MH SR | 07K Rozvoj priemyslu a podpora podnikania | 1 696 148 | 1 398 737 | 82 |
| MK SR | 08S Tvorba, šírenie, ochrana a prezentácia kultúrnych hodnôt | 254 878 | 349 223 | 137 |
| MIRRI SR | 0DV Fondy EÚ - MIRRI | 1 493 154 | 1 115 172 | 75 |
| MŽP SR | 075 Starostlivosť o životné prostredie | 1 496 667 | 613 046 | 41 |
| MZV SR | 06U Rozvoj zahraničných vzťahov | 135 070 | 136 230 | 101 |
| MŠVVM SR | 078 Národný program výchovy, vzdelávania a mládeže | 2 766 248 | 2 769 864 | 100 |
| 077 Vysokoškolské vzdelávanie a veda, sociálna podpora študentov vysokých škôl | 715 850 | 678 053 | 95 |
| 026 Národný program rozvoja športu v SR | 95 851 | 107 950 | 113 |
| 0EA Operačný program Integrovaná infraštruktúra (v gescii MŠVVaŠ SR) | 186 328 | 231 620 | 124 |
| 06G Ľudské zdroje | 56 769 | 103 103 | 182 |
| 06K Národný program rozvoja vedy a techniky | 54 521 | 53 609 | 98 |
| MZ SR | 07A Zdravotná starostlivosť | 2 091 890 | 2 164 380 | 103 |
| 07B Tvorba a implementácia politík | 369 151 | 174 901 | 47 |
| 079 Prevencia a ochrana zdravia | 74 091 | 69 741 | 94 |
| MPSVR SR | 07C Sociálna inklúzia | 3 383 661 | 4 194 815 | 124 |
| 06G Ľudské zdroje | 593 094 | 430 630 | 73 |
| 07E Tvorba a implementácia politík | 1 107 480 | 231 180 | 21 |
| MPRV SR | 0CC Stabilizácia poľnohospodárstva trhov s poľnohospodárskymi komoditami | 1 734 | 235 451 | 13 578 |
| 0CD Rozvoj vidieka SR 2014 **–** 2020 | 74 217 | 202 043 | 272 |
| 090 Tvorba, regulácia a implementácia politík | 174 321 | 183 856 | 105 |
| MD SR | 07S Železničná doprava | 778 559 | 892 578 | 115 |
| 053 Cestná infraštruktúra | 647 564 | 744 261 | 115 |
| 0EB Operačný program Integrovaná infraštruktúra | 429 288 | 940 502 | 219 |
| 07T Tvorba a implementácia politík | 269 913 | 66 528 | 25 |
| 017 Podpora rozvoja bývania | 53 000 | 49 660 | 94 |
| VPS | 08H Dlhová služba | 1 343 478 | 1 073 190 | 80 |
| Programovo nealokované | 5 577 528 | 2 353 895 | 42 |

*Zdroj: RIS BI, MF SR.*

**Tabuľka 8: Sumár NFV poskytnutých od 2018 do 2023 zo ŠFA (v eurách)**

|  |  |  |  |  |  |
| --- | --- | --- | --- | --- | --- |
| **Názov subjektu** | **Účel NFV (stručne)** | **poskytnuté  2018-2023** | **splatené  2018-2023** | **Saldo** | **Splatnosť** |
|
| **Obce a VÚC - výpadok DPFO** | Na základe uznesenia vlády č. 494/2020 na kompenzáciu výpadku DPFO súvisiacich s COVID-19 | 151 919 185 | 96 679 | 151 822 506 | odpustené (odpísané) vo výške 152 mil. eur v 2023 na základe uznesenia vlády č. 459/2023 |
| **BSK** | Na opravy a rekonštrukcie ciest II. a III. triedy, vrátane súvisiacej cestnej infraštruktúry, opravy majetku a investície do majetku | 25 000 000 | 1 700 000 | 23 300 000 | raz ročne v rokoch 2023 - 2036 vo výške 1,7 mil. eur a v roku 2037 vo výške 1,2 mil. eur vždy do 30.11. |
| **KSK** | Na opravy a rekonštrukcie ciest II. a III. triedy, vrátane súvisiacej cestnej infraštruktúry, opravy majetku a investície do majetku | 20 000 000 | 2 000 000 | 18 000 000 | raz ročne v rokoch 2023 - 2032 vo výške 2 mil. eur vždy do 30.11. |
| **TSK** | Na opravy a rekonštrukcie ciest II. a III. triedy, vrátane súvisiacej cestnej infraštruktúry, opravy majetku a investície do majetku | 20 000 000 | 2 000 000 | 18 000 000 | raz ročne v rokoch 2023 - 2032 vo výške 2 mil. vždy do 30.11. |
| **BBSK** | Na rekonštrukciu ciest II. a III. triedy v pôsobnosti Banskobystrického samosprávneho kraja | 25 000 000 | 7 500 000 | 17 500 000 | raz ročne v rokoch 2021 - 2030 vo výške 2,5 mil. eur vždy do 30.11. |
| **Tachyum s. r. o.** | Na podporu priemyselného výskumu a vytvorenia R&D centra na území SR | 15 000 000 | 0 | 15 000 000 | raz ročne v rokoch 2023 - 2032 vždy do 30.11., **úročenie 4 % p. a.** |
| **NFV pre cestovné kancelárie** | Na mimoriadne opatrenia vo finančnej oblasti v súvislosti so šírením COVID - 19 prostredníctvom SZRB | 30 379 041 | 15 675 956 | 14 703 086 | V roku 2022 bola navýšená pohľadávka v sume 193 tis. eur z dôvodu kapitalizácie úrokov, **malé podniky úročenie 0,49 % p. a., veľké podniky úročenie 1,01 % p. a.** |
| **ZSK** | Na rekonštrukciu ciest mostných objektov a ciest II. a III. triedy v pôsobnosti Žilinského samosprávneho kraja | 15 000 000 | 1 500 000 | 13 500 000 | raz ročne v rokoch 2023 - 2032 vo výške 1,5 mil. eur vždy do 30.11. |
| **NSK** | Na financovanie rekonštrukcie a modernizácie mostných objektov a ciest II. a III. triedy vrátane projektovej prípravy a inžinierskych činností v Nitrianskom samosprávnom kraji | 15 000 000 | 1 500 000 | 13 500 000 | raz ročne v rokoch 2023 - 2032 vo výške 1,5 mil. eur vždy do 30.11. |
| **TTSK** | Na rekonštrukciu mostných objektov a ciest II. a III. triedy v pôsobnosti Trnavského samosprávneho kraja vrátane prípravnej a projektovej dokumentácie | 15 000 000 | 3 000 000 | 12 000 000 | raz ročne v rokoch 2022 - 2031 vo výške 1,5 mil. eur vždy do 30.11. |
| **Mesto Košice** | Na výkon samosprávnych pôsobností v oblasti cestnej infraštruktúry, investícií do majetku vo vlastníctve miest a mestskej hromadnej dopravy | 11 929 650 | 0 | 11 929 650 | raz ročne v rokoch 2024 - 2033 vo výške 1,2 mil. eur do 30.11. |
| **PSK** | Na rekonštrukciu ciest II. a III. triedy v pôsobnosti Prešovského samosprávneho kraja | 12 000 000 | 3 600 000 | 8 400 000 | raz ročne v rokoch 2021 - 2030 vo výške 1,2 mil. eur vždy do 30.11. |
| **GA Driling, a. s.** | Na podporu priemyselného výskumu a s tým súvisiaceho obstarania technológií pre projekt "Technológia PLASMABIT pre nákladovo efektívne uzatváranie vrtov" | 9 500 000 | 2 000 000 | 7 500 000 | raz ročne v rokoch 2022 - 2031 vždy do 30.11., **úročenie 1 % p. a.** |
| **BBSK** | Na rekonštrukciu ciest č. II/531 a II/532 v menej rozvinutých okresoch Revúca a Rimavská Sobota, vo vlastníctve BB SK | 8 000 000 | 2 400 000 | 5 600 000 | raz ročne v rokoch 2021 - 2030 vo výške 800 tis. eur vždy do 30.11. |
| **Mesto Prešov** | Na výkon samosprávnych pôsobností v oblasti cestnej infraštruktúry, investícií do majetku vo vlastníctve miest a mestskej hromadnej dopravy | 4 423 200 | 0 | 4 423 200 | raz ročne v rokoch 2024 - 2033 vo výške 442 tis. eur vždy do 30.11. |
| **Mesto Kežmarok** | Na dobudovanie zimného štadióna a na Centrum integrovanej zdravotnej starostlivosti v Kežmarku | 3 500 000 | 550 000 | 2 950 000 | raz ročne, v r. 2021 - 2022 vo výške 150 tis. eur, v r. 2023 - 2024 vo výške 250 tis. eur, v r. 2025 - 2026 vo výške 350 tis. eur, v r. 2027 - 2028 vo výške 450 tis. eur, v r. 2029 - 2030 vo výške 550 tis. eur |
| **Mesto Bardejov** | Na dostavbu športovo oddychového areálu Základnej školy sídlisko Vinbarg | 800 000 | 200 000 | 600 000 | raz ročne v roku 2021 v sume 100 tis. eur, následne v rokoch 2023 - 2029 vo výške 100 tis. eur vždy do 30.11. |
| **Mestská časť Bratislava - Staré Mesto** | Na rekonštrukciu komunikácií | 2 000 000 | 2 000 000 | 0 | jednorazovo s termínom splatnosti do 31.12.2023 |
| **Mesto Košice** | Na modernizáciu električkových tratí v Košiciach 2. etapa, 1. časť | 14 500 000 | 14 500 000 | 0 | jednorazovo s termínom splatnosti do 31.12.2019 |
| **PSK** | Na financovanie projektovej dokumentácie pre vybudovanie environmentálnej infraštruktúry v okrese Snina v Prešovskom samosprávnom kraji | 1 000 000 | 1 000 000 | 0 | jednorazovo s termínom splatnosti do 30.11.2023 |
| **SPOLU** |  | **399 951 076** | **61 222 634** | **338 728 442** |  |

*Zdroj: MF SR, spracovanie NKÚ SR.*

Tabuľka 9: Celkové čerpanie POO podľa kapitol (v mil. eur)

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **Kapitola** | **Rozpočet 2022** | **Čerpanie 2022** | **% 2022** | **Rozpočet 2023** | **Čerpanie 2023** | **% 2023** | **Rozpočet 2024** | **Čerpanie 2024\*** | **% 2024** |
| MŽP SR | 181,32 | 3,850 | 2,12 | 527,75 | 193,717 | 36,71 | 224,47 | 4,79 | 2,13 |
| MV SR | 57,38 | 5,087 | 8,87 | 50,61 | 41,215 | 81,44 | 27,14 | 1,2 | 4,42 |
| MŠVVaŠ SR | 334,21 | 25,751 | 7,71 | 307,21 | 40,134 | 13,06 | 123,60 | 15,7 | 12,70 |
| ÚV SR | 114,29 | 3,987 | 3,49 | 126,90 | 26,412 | 20,81 | 116,27 | 2,77 | 2,38 |
| MS SR | 55,81 | 0,536 | 0,96 | 157,70 | 23,636 | 14,99 | 11,29 | 0,01 | 0,09 |
| MZ SR | 184,55 | 3,070 | 1,66 | 377,43 | 18,975 | 5,03 | 228,57 | 2,07 | 0,91 |
| MIRRI SR | 66,26 | 2,529 | 3,82 | 119,64 | 15,281 | 12,77 | 175,81 | 4,91 | 2,79 |
| MH SR | 119,94 | 0,538 | 0,45 | 136,69 | 5,876 | 4,30 | 97,67 | 0,23 | 0,24 |
| MPSVaR SR | 33,11 | 0,138 | 0,42 | 57,07 | 5,699 | 9,99 | 44,30 | 9,3 | 20,99 |
| MK SR | 3,49 | 1,522 | 43,61 | 3,20 | 2,619 | 81,84 | 0,00 | 0 | – |
| MZV SR | 0,54 | 0,000 | 0,00 | 0,00 | 0,000 | – | 0,00 | 0 | – |
| ÚVO | 0,51 | 0,029 | 5,69 | 0,45 | 0,200 | – | 0,44 | 0,12 | 27,27 |
| VPS | 0,00 | 1,930 | – | 0,00 | 0,067 | – | 0,00 | 0,26 | – |
| MO SR | 0,00 | 0,000 | – | 0,00 | 0,010 | – | 0,00 | 0,14 | – |
| MF SR | 0,00 | 0,000 | – | 0,00 | 0,000 | – | 1,56 | 0 | 0,00 |
| MD SR | 150,55 | 0,000 | 0,00 | 146,59 | 0,332 | 0,23 | 164,27 | 2,64 | 1,61 |
| Spolu | 1 301,97 | 48,966 | 3,76 | 2 011,25 | 374,174 | 18,60 | 1 215,40 | 44,14 | 3,63 |

Zdroj: RIS.  
\*čerpanie je k 30. 4. 2024

|  |
| --- |
| **BOX 9: Zistenia, odporúčania a dopad činnosti NKÚ SR v roku 2023 v územnej samospráve**  **1) Porušenia zákona o rozpočtových pravidlách VS (zákon č. 523/2004 Z. z. v znení neskorších predpisov), územnej samosprávy (zákon č. 583/2004 Z. z. v znení neskorších predpisov)**  NKÚ SR odstúpil 10 prípadov týkajúcich sa porušenia finančnej disciplíny na Úrad vládneho auditu z nasledovných kontrol/podnetov:   * *Poskytovanie pomoci v hmotnej núdzi* [[online](https://www.nku.gov.sk/sk/web/nku/publikovanie-zoznamu-aktulnych-kontrol?p_p_id=kisdataPortlet&p_p_lifecycle=0&p_p_state=normal&p_p_mode=view&p_r_p_mvcRenderCommandName=detail&_kisdataPortlet_backURL=%2fvysledky-kontrol%3fp_p_id%3dkisdataPortlet%26p_p_lifecycle%3d1%26p_p_state%3dnormal%26p_p_mode%3dview%26_kisdataPortlet_javax.portlet.action%3dsearch%26_kisdataPortlet_orderByCol%3ddatumZverejnenia%26_kisdataPortlet_orderByType%3dDESC%26_kisdataPortlet_delta%3d20%26p_r_p_mvcRenderCommandName%3d%252F%26p_r_p_mvcRenderCommandName%3d%2f&_kisdataPortlet_entryId=96857)]; * *Využívanie Elektronického systému monitoring obvinených a odsúdených osôb* [[online](https://www.nku.gov.sk/sk/web/nku/publikovanie-zoznamu-aktulnych-kontrol?p_p_id=kisdataPortlet&p_p_lifecycle=0&p_p_state=normal&p_p_mode=view&p_r_p_mvcRenderCommandName=detail&_kisdataPortlet_backURL=%2fvysledky-kontrol%3fp_p_id%3dkisdataPortlet%26p_p_lifecycle%3d0%26p_p_state%3dnormal%26p_p_mode%3dview%26p_r_p_mvcRenderCommandName%3d%252F%26_kisdataPortlet_q%3d%26_kisdataPortlet_orderByCol%3ddatumZverejnenia%26_kisdataPortlet_orderByType%3dDESC%26_kisdataPortlet_year%3d2022%26_kisdataPortlet_resetCur%3dfalse%26_kisdataPortlet_delta%3d20%26_kisdataPortlet_cur%3d1%26p_r_p_mvcRenderCommandName%3d%2f&_kisdataPortlet_entryId=96881)]; * *Systém riadenia, financovania a plnenia vybraných úloh NPPC (sedem oznámení)* [[online](https://www.nku.gov.sk/sk/web/nku/publikovanie-zoznamu-aktulnych-kontrol?p_p_id=kisdataPortlet&p_p_lifecycle=0&p_p_state=normal&p_p_mode=view&p_r_p_mvcRenderCommandName=detail&_kisdataPortlet_backURL=%2fvysledky-kontrol%3fp_p_id%3dkisdataPortlet%26p_p_lifecycle%3d1%26p_p_state%3dnormal%26p_p_mode%3dview%26_kisdataPortlet_javax.portlet.action%3dsearch%26_kisdataPortlet_orderByCol%3ddatumZverejnenia%26_kisdataPortlet_orderByType%3dDESC%26_kisdataPortlet_delta%3d20%26p_r_p_mvcRenderCommandName%3d%252F%26p_r_p_mvcRenderCommandName%3d%2f&_kisdataPortlet_entryId=96916)]; * *Postúpenie veci na základe podnetu v obci Vyšný Mirošov z dôvodu identifikovaných správnych deliktov*.   **2) Zmena legislatívy**  **Na základe výsledkov kontroly v samosprávach obcí a odporúčaní NKÚ SR, bola prijatá novela zákona o majetku obcí a o obecnom zriadení č. 137/2023 Z. z.** V dôsledku nejednoznačnej legislatívy dochádzalo k ľahkovážnemu a nevýhodnému nakladaniu s majetkom obcí, na čo upozorňoval NKÚ SR na základe výsledkov kontroly z roku 2020 (*Prevody nehnuteľného majetku obcí*. [[online](https://www.nku.gov.sk/aktuality/-/asset_publisher/OkVQsC5cs53F/content//kontrola-prevodov-nehnutelneho-majetku-obci-viedla-k-vytvoreniu-optimalneho-postupu-ako-taketo-prevody-realizovat)]). Schválená novela zákona sa vo svojej druhej časti týka prevodu vlastníctva majetku obce, ide najmä o novelizáciu ustanovení paragrafov 9, 9a a 9b. Nové ustanovenia stanovujú kritériá pri prevodoch, ako aj nájmoch majetku obce a majú prispieť k jeho efektívnemu nakladaniu. Stanovujú verejne kontrolovateľný proces prevodu a nájmu majetku obce obchodnou verejnou súťažou od jej vyhlásenia až po samotný prevod a nájom majetku. Zásadnou zmenou, ktorú novela prináša, je stanovenie kritéria, ktorým je najvýhodnejšia ponuka obchodnej verejnej súťaže, a to pri prevode majetku obce, ako aj pri jeho prenechaní do nájmu, resp. najvyššia cena pri priamom predaji záujemcovi.  **3) Výsledky kontrol NKÚ SR realizovaných v roku 2023**  *Rozhodnutia obcí a miest v elektronickej podobe* [[online](https://www.nku.gov.sk/publikovanie-zoznamu-aktulnych-kontrol?p_p_id=kisdataPortlet&p_p_lifecycle=0&p_p_state=normal&p_p_mode=view&p_r_p_mvcRenderCommandName=detail&_kisdataPortlet_backURL=%2Fpublikovanie-zoznamu-aktulnych-kontrol%3Fp_p_id%3DkisdataPortlet%26p_p_lifecycle%3D1%26p_p_state%3Dnormal%26p_p_mode%3Dview%26_kisdataPortlet_javax.portlet.action%3Dsearch%26_kisdataPortlet_orderByCol%3Dzoradenie.keyword%26_kisdataPortlet_orderByType%3DDESC%26_kisdataPortlet_delta%3D60%26p_r_p_mvcRenderCommandName%3D%252F%26p_r_p_mvcRenderCommandName%3D%2F&_kisdataPortlet_entryId=96973)], [[online](https://www.nku.gov.sk/aktuality/-/asset_publisher/OkVQsC5cs53F/content//elektronicky-vykon-moci-mal-ulahcit-komunikaciu-uradov-s-ludmi-opak-je-realitou)]  Kontrola bola zameraná na správu elektronických úradných dokumentov (rozhodnutí) obcami a mestami. Vyhodnotené boli procesy správy elektronických úradných dokumentov – od podania občana, cez vyhotovenie rozhodnutia, jeho autorizáciu, doručenie a archivovanie a to v rámci vlastných aj prenesených kompetencií. Elektronizácia samosprávam neuľahčila vydávanie rozhodnutí, nepriniesla zrýchlenie procesov a pre obce zatiaľ znamená zvýšené finančné náklady. Žiaden z kontrolovaných subjektov nedodržal pravidlá o elektronickom vládnutí počas celého kontrolovaného obdobia a po šiestich rokoch od účinnosti zákona o e-Governmente je jeho dodržiavanie skôr výnimkou ako udržateľným pravidlom.  NKÚ SR odporúčal Výboru NR SR pre verejnú správu a regionálny rozvoj zaviazať MIRRI SR, aby komplexne vyhodnotilo doterajší proces informatizácie samosprávy a navrhol systémové opatrenia na riešenie dlhodobo pretrvávajúcich problémov.  *Zelená infraštruktúra v mestách a obciach* [[online](https://www.nku.gov.sk/publikovanie-zoznamu-aktulnych-kontrol?p_p_id=kisdataPortlet&p_p_lifecycle=0&p_p_state=normal&p_p_mode=view&p_r_p_mvcRenderCommandName=detail&_kisdataPortlet_backURL=%2Fpublikovanie-zoznamu-aktulnych-kontrol%3Fp_p_id%3DkisdataPortlet%26p_p_lifecycle%3D1%26p_p_state%3Dnormal%26p_p_mode%3Dview%26_kisdataPortlet_javax.portlet.action%3Dsearch%26_kisdataPortlet_orderByCol%3Dzoradenie.keyword%26_kisdataPortlet_orderByType%3DDESC%26_kisdataPortlet_delta%3D60%26p_r_p_mvcRenderCommandName%3D%252F%26p_r_p_mvcRenderCommandName%3D%2F&_kisdataPortlet_entryId=96952)], [[online](https://www.nku.gov.sk/domov/-/asset_publisher/fdfo/content/zelene-projekty-z-eurofondov-zlepsuju-kvalitu-zivota-pre-obce-je-problemova-ich-udrzatelnost-test)]  Kontrola bola zameraná na poskytnutý NFP na základe výzvy na predkladanie žiadosti z 31. 3. 2017, v rámci OP IROP na roky 2014 až 2020, prioritnej osi 4 Zlepšenie kvality života v regiónoch s dôrazom na životné prostredie. Špecifickým cieľom OP bolo okrem iného zlepšenie environmentálnych aspektov v mestách a mestských oblastiach prostredníctvom budovania prvkov zelenej infraštruktúry. Podiel verejnej zelene v mestách a obciach sa podarilo zvýšiť, ale stále jej máme málo. Kým odhad na rok 2023 hovoril o náraste na 3,1 %, kontrolované obce sa dostali len na úroveň 1 %. Prispel k tomu aj zdĺhavý proces od podania žiadosti o poskytnutie NFP na zelené projekty až po uzavretie zmluvy. Problém pre obce predstavuje aj nedostatok vlastných finančných zdrojov na realizáciu a udržanie projektov zelenej infraštruktúry. Kontrola poukázala aj na nedostatočné monitorovanie udržateľnosti projektov zo strany MPRV SR, neskôr MIRRI SR a VÚC ako poskytovateľov NFP, keďže fyzické kontroly na mieste nerealizovali a monitorovanie prebehlo len cez následné monitorovacie správy.  NKÚ SR odporúčal Výboru NR SR pre verejnú správu a regionálny rozvoj, aby zaviazal MIRRI SR vydať metodické postupy a usmernenia pre nositeľov agendy s dôrazom na vykonávanie vnútornej kontroly a kontroly na mieste v rámci vybranej vzorky projektov. Problémom sa javia aj merateľné ukazovatele, ktoré boli len kvantitatívne. Chýbal však kvalitatívny aspekt, nebolo tak možné vyhodnotiť, na akej úrovni sa zlepšilo životné prostredie.  *Poplatok za rozvoj v samospráve* [[online](https://www.nku.gov.sk/publikovanie-zoznamu-aktulnych-kontrol?p_p_id=kisdataPortlet&p_p_lifecycle=0&p_p_state=normal&p_p_mode=view&p_r_p_mvcRenderCommandName=detail&_kisdataPortlet_backURL=%2Fpublikovanie-zoznamu-aktulnych-kontrol%3Fp_p_id%3DkisdataPortlet%26p_p_lifecycle%3D1%26p_p_state%3Dnormal%26p_p_mode%3Dview%26_kisdataPortlet_javax.portlet.action%3Dsearch%26_kisdataPortlet_orderByCol%3Dzoradenie.keyword%26_kisdataPortlet_orderByType%3DDESC%26_kisdataPortlet_delta%3D60%26p_r_p_mvcRenderCommandName%3D%252F%26p_r_p_mvcRenderCommandName%3D%2F&_kisdataPortlet_entryId=96956)], [online]  Predmetom kontroly bolo zavedenie poplatku za rozvoj, jeho vyrubovanie a vyberanie, ako aj dodržanie podmienok účelového použitia takto získaných finančných prostriedkov. Z kontroly vyplynulo, že zavedenie poplatku za rozvoj bolo pre obce na Slovensku prínosné – zavedenie poplatkov za rozvoj plní účel, je ďalším zdrojom financovania stavieb pre občiansku vybavenosť a služby obcí a po navrhovaných úpravách legislatívy sa ešte zvýši pozitívny vplyv na príjmy rozpočtov obcí. Kontrola poukázala na nesúlad niektorých všeobecne záväzných nariadení obcí so zákonmi a nedodržiavanie zákonných podmienok pri vyrubovaní poplatku aj pre rozdielne definované pojmy v legislatíve. Ďalší problém sa týkal vyčísľovania údajov o výmerách jednotlivých plôch podľa účelu využitia, a to najmä pri viacúčelových stavbách pozostávajúcich z viacerých stavebných objektov.  NKÚ SR odporúčal Výboru NR SR pre financie a rozpočet iniciovať MF SR ako gestora zákona o poplatku, aby vypracovalo jeho novelizáciu, predmetom ktorej bude zmena sadzieb poplatku za rozvoj, úprava definícii pojmov v oblasti základu poplatku za rozvoj, jeho výpočtu, ako aj spresnenie možností použitia poplatku za rozvoj v § 11 aj na obstaranie nehnuteľností.  *Účinnosť zavedenia objektívnej zodpovednosti a efektívnosť jej fungovania (KA-029/2023),* [[online](https://www.nku.gov.sk/publikovanie-zoznamu-aktulnych-kontrol?p_p_id=kisdataPortlet&p_p_lifecycle=0&p_p_state=normal&p_p_mode=view&p_r_p_mvcRenderCommandName=detail&_kisdataPortlet_backURL=%2Fpublikovanie-zoznamu-aktulnych-kontrol%3Fp_p_id%3DkisdataPortlet%26p_p_lifecycle%3D1%26p_p_state%3Dnormal%26p_p_mode%3Dview%26_kisdataPortlet_javax.portlet.action%3Dsearch%26_kisdataPortlet_orderByCol%3Dzoradenie.keyword%26_kisdataPortlet_orderByType%3DDESC%26_kisdataPortlet_delta%3D60%26p_r_p_mvcRenderCommandName%3D%252F%26p_r_p_mvcRenderCommandName%3D%2F&_kisdataPortlet_entryId=97012)], [[online](https://www.nku.gov.sk/-/objektivnu-zodpovednost-nevyuzivame-dostatocne-za-ostatnych-11-rokov-sa-nic-zasadne-nezmenilo)]  Kontrola bola zameraná na preverenie dopadu inštitútu objektívnej zodpovednosti na bezpečnosť cestnej premávky, dodržiavanie pravidiel cestnej premávky vodičmi a systém fungovania pri jej využívaní PZ SR a obcou. Zavedenie inštitútu objektívnej zodpovednosti v podmienkach SR neprinieslo očakávané zvýšenie bezpečnosti každého účastníka cestnej premávky. V súčasnosti využívaný systém nie je z pohľadu NKÚ SR efektívny a ani po jedenástich rokoch nie je plne automatizovaný, čo má za dôsledok jeho nedostatočnú účinnosť.  NKÚ SR odporúčal Výboru NR SR pre obranu a bezpečnosť zaviazať ministra vnútra, aby predložili informáciu o  možných opatreniach na zvýšenie efektívnosti využívania objektívnej zodpovednosti, ktoré by výrazne prispeli k vyššej bezpečnosti cestnej prevádzky, k edukácii jej účastníkov a využíval sa ako významný protikorupčný nástroj.  *Zdravotnícke zariadenia – nemocnice zverené do správy VÚC (KA-030/2023),* [[online](https://www.nku.gov.sk/publikovanie-zoznamu-aktulnych-kontrol?p_p_id=kisdataPortlet&p_p_lifecycle=0&p_p_state=normal&p_p_mode=view&p_r_p_mvcRenderCommandName=detail&_kisdataPortlet_backURL=%2Fpublikovanie-zoznamu-aktulnych-kontrol%3Fp_p_id%3DkisdataPortlet%26p_p_lifecycle%3D1%26p_p_state%3Dnormal%26p_p_mode%3Dview%26_kisdataPortlet_javax.portlet.action%3Dsearch%26_kisdataPortlet_orderByCol%3Dzoradenie.keyword%26_kisdataPortlet_orderByType%3DDESC%26_kisdataPortlet_delta%3D60%26p_r_p_mvcRenderCommandName%3D%252F%26p_r_p_mvcRenderCommandName%3D%2F&_kisdataPortlet_entryId=97017)], [[online](https://www.nku.gov.sk/-/niektore-samospravne-kraje-stratili-kontrolu-nad-nemocnicami-stat-sa-o-ne-roky-nezaujima)]  Kontrola bola zameraná na hospodárenie s majetkom VÚC (delimitovaný majetok na plnenie preneseného výkonu štátnej správy v oblasti zdravotníctva). Kľúčovým nedostatkom je, že štát neriešil, ako si kraje plnia svoje povinnosti, ako zhodnocovali zverený majetok a či doň dostatočne investovali. MZ SR do týchto rozhodnutí nezasahovalo a ani neposkytlo žiadne finančné prostriedky na podporu investícií, pritom naďalej zostáva nositeľom a zodpovedným inštitútom výkonu prenesenej správy v oblasti zdravotníctva. Štát nenastavil systém financovania týchto ZZ dostatočne. Vzhľadom na rozdielne poskytovanie zdravotnej starostlivosti zo strany VÚC, NKÚ SR upozorňuje na opätovnú potrebu komplexne riešiť prenesený výkon štátnej správy v oblasti zdravotníctva, na ktorom sa samosprávne kraje podieľajú. NKÚ SR poukazuje aj na potrebu hľadať riešenia, aby sa zabránilo možným rizikám pri nestabilite poskytovania regionálnej zdravotnej starostlivosti v prípade ukončenia nájomných vzťahov. Zároveň tiež odporúča v zákone o majetku VÚC komplexne riešiť problematiku prevodu alebo prenájmu majetku VÚC z dôvodu hodného osobitného zreteľa, najmä aby bol jasný a nespochybniteľný proces prevodu, a aby cena zodpovedala kritériám a podmienkam verejného záujmu.  NKÚ SR odporúčal Výboru NR SR pre zdravotníctvo, aby zaviazal MZ SR k predloženiu koncepcie rozvoja a udržateľnosti siete nemocníc na úrovni VÚC a samospráv v kontexte zabezpečenia ústavnej zdravotníckej starostlivosti pre občanov.  *Vybrané položky príjmov obcí (KA-046/2023),* [[online](https://www.nku.gov.sk/publikovanie-zoznamu-aktulnych-kontrol?p_p_id=kisdataPortlet&p_p_lifecycle=0&p_p_state=normal&p_p_mode=view&p_r_p_mvcRenderCommandName=detail&_kisdataPortlet_backURL=%2Fpublikovanie-zoznamu-aktulnych-kontrol%3Fp_p_id%3DkisdataPortlet%26p_p_lifecycle%3D1%26p_p_state%3Dnormal%26p_p_mode%3Dview%26_kisdataPortlet_javax.portlet.action%3Dsearch%26_kisdataPortlet_orderByCol%3Dzoradenie.keyword%26_kisdataPortlet_orderByType%3DDESC%26_kisdataPortlet_delta%3D60%26p_r_p_mvcRenderCommandName%3D%252F%26p_r_p_mvcRenderCommandName%3D%2F&_kisdataPortlet_entryId=97067)] – v procese, neuzavretá  Kontrola bola zameraná na analýzu dosiahnutých príjmov obcí a na vybrané procesy, ktoré mestá realizovali v súvislosti so zabezpečením príjmov z dane z nehnuteľností a príjmov z prenájmu vlastných nehnuteľností. Pravidelný nárast sadzieb daní je pri súčasnom nastavení výpočtu daní z nehnuteľností hlavný spôsob ochrany týchto príjmov pred ich znehodnocovaním vplyvom inflácie. Proces vyrubovania daní z nehnuteľností je nastavený jednotne vo všetkých kontrolovaných mestách v súlade so zákonom o správe daní. Správne nastavenie a praktické fungovanie bolo preukázané nielen nízkym počtom podaných odvolaní, ale aj malou početnosťou kontrolných zistení NKÚ SR. Opakovane však bolo preukázané, že proces vymáhania nedoplatkov z miestnych daní je komplikovaný a málo efektívny z dôvodu vysokého počtu nedoplatkov s nízkou nominálnou hodnotou.  NKÚ SR odporúčal Výboru NR SR pre financie a rozpočet uložiť MF SR zváženie možnosti legislatívnej úpravy zákona o správe daní, cieľom ktorej bude zjednodušenie zániku nedoplatkov s nízkou nominálnou hodnotou a Výboru Národnej rady SR pre verejnú správu a regionálny rozvoj uložiť MV SR, aby v rámci legislatívnej úpravy zákona o obecnom zriadení doplnilo kompetenciu obecného zastupiteľstva prerokovať a vziať na vedomie zostavenú a audítorom overenú účtovnú závierku obce a konsolidovanú účtovnú závierku obce, ak sa zostavuje. |

1. T. j. na základe výsledkov, ktoré sa v metodike ESA 2010 za predchádzajúci rok predkladajú Eurostatu do 1. apríla bežného roka. Dôvodom je nevyhnutnosť vykonania auditov finančných výkazov a získanie definitívnych údajov o časovom rozlíšení daní a  poistných odvodov predovšetkým zo strany Finančného riaditeľstva SR, Sociálnej poisťovne a zdravotných poisťovní. [↑](#footnote-ref-1)
2. Napríklad tabuľka 6 na s. 11 v ŠZÚ 2022. [[online](https://www.nrsr.sk/web/Dynamic/DocumentPreview.aspx?DocID=530187)], tabuľka 4 na s. 11 v ŠZÚ 2021, tabuľka na s. 11 v ŠZÚ 2020, tabuľka na s. 10 v ŠZÚ 2019 atď. [↑](#footnote-ref-2)
3. ŠÚ SR – Revízia ukázala vyšší výkon ekonomiky SR, rast HDP v roku 2023 bol zrevidovaný z 1,1 % na 1,6 %. [[online](https://slovak.statistics.sk/wps/portal/ext/products/informationmessages/inf_sprava_detail/124a58f7-c979-4d3c-8232-e1e530c1462c/!ut/p/z1/rZPLcpswFIZfJVl4qdFB4uYl9iQYF3sKNo6tTUeRwVBsIEYl8dtXxNNpO1Mui7IRzLnoP__5wAzvMSt4k524zMqCn9X3gZnfAsuzZzPNAZj5FLzll816MX8mbmTgl78T7HX4BN7W-eqGS10D3cBMhZ0gCDb-bgfujjyDRzUX1lGkupl4hxlmopCVTPGhfK15iuocZUWCeC4noF7K60WpaYoY1dWVN7cJNHUsc3VqROeGnVhITK0p0o9UIJtQgmItNigITTeJaNtXIjviw6js-zg9etkYO-aus9AtH8D2XQM8ZxGF04BScOiQHfd66HgcGFffI5D1t39p_RqYYKgH6xW5NfFBibQ6E0LlYpPF7zgq2tWf8eb3Do3E0CjRASXH2ES6LgiaEm4jy0heBQGNUmHgBeDlkE-K6-z72xtzFHxlIeMPife_6JtALRVxAn1GCkVhdS2PP3J56-Ax55Kfy9PDH8GbSB8-w-1N5Lqar05qBi7TFu0S73tL7v50LVGzuv0ZxfhyCOI-c_7nr_lva0aVVpfoYtNblmUoD-33bZKeGz9ZPVFDnc7j408dWqZt/dz/d5/L2dBISEvZ0FBIS9nQSEh/)]. [↑](#footnote-ref-3)
4. NKÚ SR vypracúva stanovisko k návrhu ŠZÚ schváleného vládou SR a preto v tejto časti používame údaje z návrhu ŠZÚ spracované postupom ŠÚ SR (viď box 1). [↑](#footnote-ref-4)
5. Dodávatelia energií (platitelia DPH) sú v tomto prípade poberateľmi tzv. dotácií k cenám tovarov, ktoré vstupujú do základu dane. Základ dane regulovaných dodávok energií je zo zákona tvorený platbami odberateľov, v tomto prípade domácností, za dodávky energií a kompenzáciami k cenám energií, ktoré prijímajú dodávatelia energií od MH SR, očistené o DPH. Dotácia od MH SR sa následne nenachádza v makrozákladni, nakoľko tá obsahuje aj medzispotrebu vlády a dotácia má charakter transferu. [↑](#footnote-ref-5)
6. Výnos DP FO z podnikania za rok 2023 je zatiaľ odhad, pretože sa daňové priznania za rok 2023 podávajú v roku 2024. [↑](#footnote-ref-6)
7. NKÚ SR vypracúva stanovisko k návrhu ŠZÚ schváleného vládou SR a preto v tejto časti používame údaje z návrhu ŠZÚ spracované postupom ŠÚ SR (viď box 1). [↑](#footnote-ref-7)
8. NKÚ SR vypracúva stanovisko k návrhu ŠZÚ schváleného vládou SR a preto v tejto časti používame údaje z návrhu ŠZÚ spracované postupom ŠÚ SR (viď box 1). [↑](#footnote-ref-8)
9. Na základe dohody o poskytnutí stabilizačného príspevku sa zamestnanec zaviazal, že zotrvá v pracovnom pomere nepretržite počas troch rokov. Aj z toho dôvodu bude výdavok rozložený na obdobie rokov 2023 až 2025, pričom hotovostný výdavok sa realizoval v roku 2022. [↑](#footnote-ref-9)
10. MF SR – Správa o očakávanej skutočnosti za rok 2023 v porovnaní so schváleným RVS na rok 2023. [[online](https://www.mfsr.sk/sk/financie/verejne-financie/sprava-ocakavanej-skutocnosti/)]. [↑](#footnote-ref-10)
11. IMF – Slovak Republic: Technical Assistance Report-Implementing Public Expenditure Limits. [[online](https://www.imf.org/en/Publications/CR/Issues/2023/11/03/Slovak-Republic-Technical-Assistance-Report-Implementing-Public-Expenditure-Limits-541102)]. [↑](#footnote-ref-11)
12. Zákon 526/2022 Z. z. o štátnom rozpočte na rok 2023. [[online](https://www.slov-lex.sk/pravne-predpisy/SK/ZZ/2022/526/20230101#paragraf-7.odsek-1)]. [↑](#footnote-ref-12)
13. Paragraf 30aa, ods. (22) zákona 523/2004 Z. z. o rozpočtových pravidlách verejnej správy. [[online](https://www.slov-lex.sk/pravne-predpisy/SK/ZZ/2004/523/20240101#paragraf-30aa.odsek-22)]. [↑](#footnote-ref-13)
14. ŠÚ SR – Deficit a dlh verejných financií SR za rok 2023. [[online].](https://slovak.statistics.sk/wps/portal/ext/products/informationmessages/inf_sprava_detail/354e92f8-33c2-44e1-8870-0c7a183fe60f/!ut/p/z1/tVLNUsMgGHwWDzkSvgRSqDfa0f7YOtpa23Jx0kia2CbEBBPr00scL85oqwe5AMPussuCJV5hmYd1ug1NqvNwb_dr2Xm4ZSPe63kCoDchMBpfza-H_Ut_sAjw8iuAX88uYHQnbgazMfWABlge599jiWWUm8IkeK03VZigaofSPEbhzjhgF7rMrJs6V6gqyrA-OFBXyuzsTAKqun7MESGRjyhVHuKcAYKIhR4nsepA3MoXUfqI179CL0_lbePAD0OA5csPSH8ghpRNAPhkEMBIDBez7i0hIMgn4IjG2npgP3rwGF7WqWrwIm9fZo_nf4w4BDw-1YqtPX16fpbCdqNzo14NXv1HOfYev5z2p1ubIDRJK63x6ldUmyHdZG4TZS64zB4Txjj1abcTENIKi3xDuBUuVaxKVbovpf3OiTFFde6AA03TuFutt3vlRjpz4DtKoisb_CsSF9ki4-SAdvH0glC5OZC3iVqKs3cpcJbA/dz/d5/L2dBISEvZ0FBIS9nQSEh/) [↑](#footnote-ref-14)
15. Ústavný zákon 493/2011 Z. z. o rozpočtovej zodpovednosti, článok 12. [[online](https://www.slov-lex.sk/pravne-predpisy/SK/ZZ/2011/493/20150101#ustavnyclanok-12)]. [↑](#footnote-ref-15)
16. RRZ – Interaktívny vývoj hrubého dlhu a uplatňovaných sankcií. [[online](https://www.rrz.sk/dlhovabrzda/)]. [↑](#footnote-ref-16)
17. EK – Debt Sustainability Monitor 2023. [[online].](https://economy-finance.ec.europa.eu/publications/debt-sustainability-monitor-2023_en) [↑](#footnote-ref-17)
18. ARDAL – SR predala štátne dlhopisy so splatnosťou 10 rokov v hodnote 3 mld. eur s kupónom 3,75 % p. a. [[online].](https://www.ardal.sk/_img/Documents/O%20n%C3%A1s/Medialne%20spravy/Slovak%20Republic%20-%20Press%20Release%20February%202024%20Slovak_Final_clear.pdf) [↑](#footnote-ref-18)
19. ARDAL – SR predala dva štátne dlhopisy v celkovej hodnote 635 mil. CHF, 4-ročný v hodnote 325 mil. CHF a 10-ročný v hodnote 310 mil. CHF. [[online].](https://www.ardal.sk/_img/Documents/O%20n%C3%A1s/Medialne%20spravy/Slovak%20Republic%20-%20Press%20Release%20CHF%20Issuance%20SK.pdf) [↑](#footnote-ref-19)
20. Doteraz boli uhradené len administratívne poplatky a projektová dokumentácia vo výške 9,5 mil. eur, čo má v konečnom dôsledku pozitívny vplyv na schodok/dlh. Predmetom projektov, ktoré zabezpečuje NSPA je rekonštrukcia rolovacích dráh, vybudovanie nových rolovacích dráh a stojiska, rekonštrukcia skladu náhradných dielov – budovy č. 35 a 63, rekonštrukcia trafostanice, vybudovanie vstupu zo Sielnice, rekonštrukcia hangáru údržby, vybudovanie zariadenia pre umývanie lietadiel, rekonštrukcia budovy pre parkovanie pozemných podporných prostriedkov, vybudovanie zariadenia pre skladovanie a plnenie hydrazínu, vybudovanie dočasného skladu munície, rekonštrukcia dielní opráv pre pozemné podporné prostriedky a rekonštrukcia priestorov NATINAMDS. [↑](#footnote-ref-20)
21. Správa o výsledku kontroly – Plán rozvoja infraštruktúry MO SR. [↑](#footnote-ref-21)
22. NKÚ SR, 2023 – Správa o výsledku kontroly Príprava a realizácia investičných projektov národnej nemocnice Rázsochy a Univerzitnej nemocnice sv. Martina. [[online].](https://www.nku.gov.sk/documents/d/nku/sprava_nku_razsochy_martin) [↑](#footnote-ref-22)
23. NKÚ SR – (Ne)samostatne zárobkovo činné osoby. [[online](https://www.nku.gov.sk/documents/33855/34228/%28Ne%29samostatne%20z%C3%A1robkovo%20%C4%8Dinn%C3%A9%20osoby.pdf/283c5cc7-80fc-c823-30e4-7b5cea9507a2)]. [↑](#footnote-ref-23)
24. ÚHP – Hľadáme spoľahlivého zamestnanca. Podmienka: na živnosť. [[online](https://www.mfsr.sk/files/sk/financie/hodnota-za-peniaze/analyzy-uhp/fiktivni_zivnostnici_komentar-uhp_maj2024.pdf)]. [↑](#footnote-ref-24)
25. Podľa zákona č. 311/2001 Z. z. Zákonník práce § 1. [↑](#footnote-ref-25)
26. Podľa zákona č. 580/2004 Z. z. o zdravotnom poistení v znení neskorších predpisov. [↑](#footnote-ref-26)
27. ÚDZS – Všetky tri zdravotné poisťovne majú k 30. 9. 2023 dostatočnú likviditu, úrad vzhľadom na absenciu finančného dohľadu apeluje na zmeny [[online](https://www.udzs-sk.sk/blog/2023/11/10/vsetky-tri-zdravotne-poistovne-maju-k-30-9-2023-dostatocnu-likviditu-urad-vzhladom-na-absenciu-financneho-dohladu-apeluje-na-zmeny/#_ftn2)]. [↑](#footnote-ref-27)
28. [[online](https://www.slov-lex.sk/pravne-predpisy/SK/ZZ/2004/580/20240101.html#paragraf-38ezg.odsek-2)]. § 38ezg. [↑](#footnote-ref-28)
29. Návrh na poskytnutie návratných finančných výpomocí obciam a VÚC na kompenzáciu výpadku DPFO v roku 2020. [[online](https://rokovania.gov.sk/RVL/Material/25147/1)]. [↑](#footnote-ref-29)
30. Návrh na zníženie štátnych finančných aktív v správe MF SR. [[online](https://rokovania.gov.sk/RVL/Material/28733/1)]. [↑](#footnote-ref-30)
31. Predpokladáme jednoduché úročenie 3,75 p. a. na 20 mil. eur a 10 rokov (20 mil. x 0,0375 x 10 rokov = 7,5 mil. eur). [↑](#footnote-ref-31)
32. V prípade PO 2007 – 2013 bolo do roku 2015 potrebné dočerpať ročný záväzok za rok 2012 (pravidlo n+3) a súčasne ročný záväzok za rok 2013 (pravidlo n+2). Zdroj: Bod 1.2 tlačovej správy MF SR. [[online](https://www.mfsr.sk/files/sk/media/tlacove-spravy/cerpanie-sf-kf-k-31-12-2015/Cerpanie_SF_a_KF_tlacova_sprava_31-12-2015.pdf)]. [↑](#footnote-ref-32)
33. MIRRI SR – Informácia o implementácii EŠIF k 31. 12. 2023. [[online](https://mirri.gov.sk/wp-content/uploads/2018/11/Implementacia-ESIF-k-31.12.2023.pdf)]. [↑](#footnote-ref-33)
34. Tlačová správa MF SR. [[online](https://www.mfsr.sk/sk/media/tlacove-spravy/cerpanie-sf-kf-k-31-12-2023.html)]. [↑](#footnote-ref-34)
35. Dekomitment alebo nesplnený záväzok znamená, že sa nepodarilo vyčerpať dopredu stanovenú sumu peňazí na konkrétny rok, pri ktorom platí pravidlo n+3. Častým dôvodom prepadnutia prostriedkov je práve nestihnutie termínov na ich dočerpanie. [↑](#footnote-ref-35)
36. Tieto prostriedky ešte neboli schválené platobným orgánom MF SR. [↑](#footnote-ref-36)
37. Nákup osobných automobilov bol realizovaný v rámci komponentu Boj proti korupcii a praniu špinavých peňazí v investícii s názvom Nákup nových vozidiel (10 % vozového parku) – elektrických a hybridných vozidiel. Cieľom projektu bol nákup 705 elektrických a hybridných vozidiel pre policajný zbor a následná obmena vozového parku policajného zboru. [↑](#footnote-ref-37)
38. Prostriedky z POO je možné čerpať do roku 2026. [↑](#footnote-ref-38)
39. NKÚ SR, 2023 – Správa o výsledku kontroly 2022 Čistiarne odpadových vôd a odkanalizovanie SR. [[online].](https://www.nku.gov.sk/documents/33855/189570/96871-0-145.pdf/f5c91580-9285-16ea-c1e8-018d553ec715?t=1698021078870) [↑](#footnote-ref-39)
40. NKÚ SR, 2023 – Správa o výsledku kontroly 2022 Štátny program sanácie environmentálnych záťaží (2016 – 2021). [[online].](https://www.nku.gov.sk/documents/33855/590548/96864-0-145.pdf/3b9f4e3f-d187-df3f-8244-d4344fcad458?t=1699828908600) [↑](#footnote-ref-40)
41. NKÚ SR, 2023 – Správa o výsledku kontroly 2022 Obnova verejných budov. [[online].](https://www.nku.gov.sk/documents/33855/590548/feacdcee-92b2-4b20-9da1-1df68695dae7.pdf/ad6a1afd-f0d7-2fc6-38d5-0d0f4384f2c6?t=1699828838334) [↑](#footnote-ref-41)
42. Stanovisko NKÚ SR k Návrhu štátneho záverečného účtu SR za rok 2022. [online]. [↑](#footnote-ref-42)
43. Štandardne používané ukazovatele, ako napríklad odvrátiteľná úmrtnosť, očakávaná dĺžka života a pod. sú spravidla vykazované s väčším časovým odstupom, preto ich hodnoty za rok 2023 nie sú v čase spracovávania stanoviska dostupné. Hodnotenie výsledkov zdravotníctva v roku 2023 ilustrujeme preto cez menej často používané ukazovatele. [↑](#footnote-ref-43)
44. Ukazovateľ hovorí o mediánovom počte rokov, ktorý osoba v istom veku na základe dátach o úmrtnosti danej vekovej skupiny má ešte prežiť. Na účely tejto analýzy sme pracovali s vekovou hranicou menej ako 1 rok, teda ukazovateľ v podstate hovorí o očakávanej dĺžke života pri narodení. [↑](#footnote-ref-44)
45. MZ SR je po uplynutí obdobia podmienenej úhrady povinné v prípade podmienene zaradeného lieku začať konanie o tzv. vyrovnávacom rozdiele, t. j. posúdiť podľa § 21 zákona č. 363/2011 Z. z. (resp. podľa § 21 ods. 7 zákona č. 363/2011 Z. z. v znení účinnom do 31. 12. 2017), či reálna suma úhrad ZP za liek je vyššia ako v rozhodnutí o podmienenom zaradení lieku určená maximálna výška úhrady ZP. Ak je reálna suma vyššia, MZ SR je povinné rozhodnutím určiť výšku vyrovnávacieho rozdielu, ktorú je držiteľ registrácie tohto lieku povinný vrátiť ZP, výšku podielu ZP na vyrovnávacom rozdiele a lehotu jeho splatnosti. [↑](#footnote-ref-45)
46. Generické lieky a biologicky podobné lieky sú registrované lieky obsahujúce účinné látky, u ktorých skončila patentová ochrana. Uvedené lieky sú menej nákladné pre VZP, pretože do ceny týchto liekov nebolo potrebné zahrnúť výskum a vývoj účinných látok. [↑](#footnote-ref-46)
47. Orphany sú lieky určené pre diagnostiku, prevenciu alebo liečbu zriedkavých ochorení. [↑](#footnote-ref-47)
48. MZ SR – Kategorizácia liekov a úradné určenie cien liekov, ktoré nie sú zaradené v zozname kategorizovaných liekov. [[online](https://kategorizacia.mzsr.sk/Registration/Home/Lieky)]. [↑](#footnote-ref-48)
49. [[online](https://rokovania.gov.sk/RVL/Material/29477/1)]. [↑](#footnote-ref-49)
50. Vec C-412/23: Žaloba podaná dňa 5. júla 2023 – Európska komisia v. Slovenská republika. [[online](https://eur-lex.europa.eu/legal-content/sk/TXT/?uri=CELEX%3A62023CN0412)]. [↑](#footnote-ref-50)
51. Smernica Európskeho parlamentu a Rady 2011/7/EÚ zo 16. februára 2011 o boji proti oneskoreným platbám v obchodných transakciách. [[online](https://eur-lex.europa.eu/legal-content/SK/TXT/?uri=CELEX%3A32011L0007#d1e720-1-1)]. [↑](#footnote-ref-51)
52. Podľa údajov MZ SR k 31. 12. 2023. [↑](#footnote-ref-52)
53. Register účtovných závierok. [[online](https://www.registeruz.sk/cruz-public/domain/financialreport/show/9060848)]. (Poznámky k ÚZ 2023 - str. 8.). [↑](#footnote-ref-53)
54. CRZ – Dohoda o podmienkach oddlženia. [[online](https://crz.gov.sk/zmluva/8032241/)]. [↑](#footnote-ref-54)
55. Zákonom č. 65/2023 Z. z. s účinnosťou od 1. 5. 2023 došlo k rozšíreniu cieľovej skupiny pre poskytnutie dotácie na všetky deti v poslednom ročníku MŠ a na všetky deti v ZŠ, a podľa zákona č. 280/2023 Z. z. sa s účinnosťou od 1. 9. 2023 rozšírila cieľová skupina pre poskytovanie dotácie na podporu výchovy k stravovacím návykom dieťaťa, a to na deti navštevujúce 1. až 4. ročník 8-ročného gymnázia a deti v prvom ročníku päťročných SŠ, ktoré nastúpili po 8. ročníku ZŠ. [↑](#footnote-ref-55)
56. Sumy dotácie boli upravené: 1,40 eura na dieťa v MŠ, 2,10 eura na dieťa na I. stupni ZŠ, 2,30 eura na dieťa na II. stupni ZŠ. [↑](#footnote-ref-56)
57. Zákonom č. 397/2022 Z. z. o prídavku na dieťa sa s účinnosťou od 1. 1. 2023 upravila suma prídavku na dieťa na 60 eur a jednorazové zvýšenie prídavku na dieťa, ktoré prvýkrát nastúpilo do prvého ročníka ZŠ na 110 eur. [↑](#footnote-ref-57)
58. 13. dôchodok v tom čase predstavoval sociálnu dávku poskytovanú z rozpočtu MPSVR SR. Podľa zákona č. 296/2020 Z. z. o 13. dôchodku poberateľovi dôchodku vznikol jednorazový nárok na 13. dôchodok v roku 2023 v mesiaci december v sume 300 eur. V zmysle zákona č. 443/2023 Z. z. o 13. dôchodku sa v decembri 2023 všetkým poberateľom dôchodku mimoriadne vyplatil ďalší 13. dôchodok, a to v rovnakej sume 300 eur pre všetkých poberateľov. [↑](#footnote-ref-58)
59. EK v súvislosti so zmiernením negatívnych dôsledkov energetickej krízy umožnila realizovať opatrenia zo zdrojov národnej alokácie EŠIF na PO 2014 až 2020. [↑](#footnote-ref-59)
60. Rozvoj vysokého školstva. [↑](#footnote-ref-60)
61. Príklad zle nastaveného cieľa a merateľného ukazovateľa pre cieľ 7: Zabezpečiť realizáciu Štipendia Martina Filka. Merateľný ukazovateľ: Počet prihlásených záujemcov na Štipendium Martina Filka. Cieľová hodnota pre rok 2023: 15, skutočne dosiahnutá hodnota: 13. Z hľadiska celkového objemu prostriedkov alokovaných na vysokoškolské vzdelávanie ide na tento typ štipendia malá alokácia. Zároveň ministerstvo cez množstvo rozpočtovaných prostriedkov nedokáže ovplyvniť splnenie cieľa, keďže aj pri zvýšení alokácie sa môže prihlásiť menej účastníkov (a naopak). [↑](#footnote-ref-61)
62. Príklad zle nastaveného cieľa prostredníctvom logickej hodnoty (áno/nie) pre cieľ 52: Každoročne zabezpečiť finančné prostriedky na nákup učebníc pre všetky druhy a typy ZŠ a SŠ. Merateľný ukazovateľ: Nákup učebníc pre ZŠ a SŠ. Cieľová hodnota pre rok 2023: áno, skutočne dosiahnutá hodnota: N/A. Tento ukazovateľ je samo napĺňajúci sa, vzhľadom na rozpočtový proces stačí, aby ministerstvo alokovalo prostriedky na nákup učebníc a cieľ sa dá považovať za splnený bez ohľadu na to, aká hodnota sa za vynaložené prostriedky dosiahla. [↑](#footnote-ref-62)
63. Cieľ 16: Dosahovať úroveň skóre žiakov v medzinárodnej štúdii PISA (výsledky slovenských žiakov v oblasti matematickej, prírodovednej a čitateľskej gramotnosti), ktorú dosiahli v testovaní PISA v roku 2003 (trojročné cykly) a tiež porovnať úroveň skóre aktuálneho cyklu štúdie s plánovaným výkonom žiakov v danej oblasti. [↑](#footnote-ref-63)
64. Revízia výdavkov, kompetencií a personálnych kapacít vo výskume, vývoji a inováciách. [[online](https://www.mfsr.sk/files/archiv/33/Revizia-vydavkov-kompetencii-a-personalnych-kapacit-vo-vyskume-vyvoji-a-inovaciach.pdf)]. [↑](#footnote-ref-64)
65. Národná stratégia výskumu, vývoja a inovácií 2030. [[online](https://vaia.gov.sk/sk/narodna-strategia-vyskumu-vyvoja-a-inovacii-2/)]. [↑](#footnote-ref-65)
66. Égert a kol., 2023. Quantifying the effect of policies to promote educational performance on macroeconomic productivity. [[online](https://www.oecd.org/publications/quantifying-the-effect-of-policies-to-promote-educational-performance-on-macroeconomic-productivity-b00051cc-en.htm)]. [↑](#footnote-ref-66)
67. Programové vyhlásenie vlády SR 2023 - 2027. [[online](https://www.nrsr.sk/web/Dynamic/DocumentPreview.aspx?DocID=535376)]. [↑](#footnote-ref-67)
68. Programové vyhlásenie vlády SR na obdobie rokov 2021 - 2024. [[online](https://www.nrsr.sk/web/Dynamic/DocumentPreview.aspx?DocID=494677)]. [↑](#footnote-ref-68)
69. NKÚ SR – Stanovisko NKÚ SR k Návrhu Štátneho záverečného účtu SR za rok 2022. [[online](https://www.nku.gov.sk/documents/10157/164819/Stanovisko+NK%C3%9A+k+n%C3%A1vrhu+%C5%A0Z%C3%9A+za+rok+2022)]. [↑](#footnote-ref-69)
70. NKÚ SR – Stanovisko NKÚ SR k návrhu štátneho rozpočtu SR na rok 2024. [[online](https://www.nku.gov.sk/documents/33855/34216/Stanovisko_NK%C3%9A%20SR_k_n%C3%A1vrhu_%C5%A0R_na_rok_2024.pdf/ddc57946-088d-9f8f-07b4-284516341640)]. [↑](#footnote-ref-70)
71. V apríli 2024 ministerstvo navýšilo alokáciu výzvy z 82,6 mil. eur na 128,3 mil. eur. Cieľ 9 114 novovytvorených miest v MŠ je predmetom potenciálnej revízie. Ako dôvod sa uvádza nižšia reálna potreba. [[online](https://www.minedu.sk/rezort-skolstva-zvysuje-financie-na-budovanie-kapacit-materskych-a-zakladnych-skol/)]. [↑](#footnote-ref-71)
72. Celkové oprávnené výdavky. [↑](#footnote-ref-72)
73. Inštitút vzdelávacej politiky – Index dostupnosti materských škôl. [[online](https://www.minedu.sk/index-dostupnosti-materskych-skol/)]. [↑](#footnote-ref-73)
74. Dva schválené projekty sa týkajú obcí bez MŠ, preto im nevieme priradiť hodnotu indexu. Z tohto dôvodu nie sú zahrnuté do výpočtu. [↑](#footnote-ref-74)
75. Názov ministerstva sa zmenil od 1. 2. 2024. [↑](#footnote-ref-75)
76. To dá rozum, 2019. Analýza zistení o stave školstva na Slovensku. [[online](https://analyza.todarozum.sk/analyza-zisteni-o-stave-skolstva-na-slovensku.pdf)]. [↑](#footnote-ref-76)
77. *Komplexná modernizácia budov a internátov verejných a štátnych vysokých škôl* (výzva č. 4) a *Podpora pri strategickom rozvoji infraštruktúry vysokých škôl (konzorciá)* (výzva č. 5). [↑](#footnote-ref-77)
78. Hodnota nastavená k 15. 3. 2024. [↑](#footnote-ref-78)
79. Investičný plán Ministerstva školstva, vedy, výskumu a športu SR na roky 2023-2028. [[online](https://www.minedu.sk/data/att/802/26389.2933f5.xlsx)]. [↑](#footnote-ref-79)
80. Ide o súčty výdavkov projektov, ktorých názov obsahoval slovo „rekonštrukcia“, resp. „modernizácia“. Rekonštrukcie a modernizácie sa však mohli týkať aj projektov, ktoré tieto slová nemali explicitne v názve. Uvedené hodnoty sú teda spodnou hranicou výšky požiadaviek škôl. [↑](#footnote-ref-80)
81. Okrem rekonštrukcií a modernizácií ide napr. o revitalizácie, výstavby a budovanie rôznych objektov či nákupy technológií. Všetky zdroje financovania spolu. [↑](#footnote-ref-81)
82. Súčet 53 mil. eur alokovaných na výzvu č. 4 a 120 mil. eur alokovaných na výzvu č. 5. [↑](#footnote-ref-82)
83. SpringerNature od mája 2023, Elsevier od júna 2023 a IEEE od decembra 2023. [↑](#footnote-ref-83)
84. SpringerNature 29. 3. 2023, Elsevier 30. 9. 2023 a IEEE 3. 5. 2023. [↑](#footnote-ref-84)
85. IEEE Article Processing Charges. [[online](https://open.ieee.org/for-authors/article-processing-charges/)]. [↑](#footnote-ref-85)
86. Medzinárodné vydavateľstvá sú zahraničné organizácie fungujúce ako holding s rozdelenými centrami riadenia registrovanými v rôznych obchodných registroch jednotlivých krajín po celom svete. CVTI SR potrebuje veľakrát doložiť podrobné informácie z registrov o partneroch verejného sektora, ktoré v prípade takýchto konglomerátov trvá zabezpečiť aj viac ako jeden kalendárny rok, čo odrádza tieto subjekty od vstupu na slovenský trh. [↑](#footnote-ref-86)
87. Z pohľadu objemu publikačných poplatkov (APC – Article Processing Charges) za rok 2021. (Zdroj: CVTI SR. Analýza APC poplatkov vynakladaných slovenskými výskumnými inštitúciami na publikovanie zlatou cestou otvoreného prístupu za rok 2021. [[online](https://zenodo.org/records/7184268#.Y0UOSEzP2Uk)].) [↑](#footnote-ref-87)
88. MUMAP je verejne dostupná webová aplikácia NKÚ SR, ktorej obsahom sú rôzne údaje o mestách a obciach SR, vrátane údajov o hospodárení, čerpaní fondov EÚ, vykonaných kontrolách a zisteniach. [[online](http://mumap.nkusr.sk/)]. [↑](#footnote-ref-88)
89. NKÚ SR – Správy o výsledkoch kontrolnej činnosti NKÚ SR za roky 2022 a 2023. [[online](https://www.nku.gov.sk/dokumenty)]. Analýza rizík v udržateľnom smerovaní spoločnosti na základe výsledkov kontrolnej činnosti Najvyššieho kontrolného úradu. [[online](https://www.nku.gov.sk/aktuality/-/asset_publisher/OkVQsC5cs53F/content//narodni-kontrolori-ponukli-vlade-pohlad-na-rizika-spojene-s-udrzatelnym-smerovanim-spolocnosti)]. [↑](#footnote-ref-89)
90. EK – Správa o krajine 2023 – Slovensko. [[online](https://eur-lex.europa.eu/legal-content/SK/TXT/PDF/?uri=CELEX%3A52023SC0625&amp%3Bqid=1686127911343)]. [↑](#footnote-ref-90)
91. Nárast transferu bol spôsobený najmä zvýšenými požiadavkami na normatívne a nenormatívne výdavky pre školy a školské zariadenia v zmysle zákona č. 597/2003 Z. z., na financovanie jazykových kurzov cudzincov a podporu začlenenia detí a žiakov z Ukrajiny, na úhrady nákladov súvisiacich s ubytovaním odídencov, na kompenzácie poplatkov pre žiakov zo sociálne znevýhodneného prostredia a v hmotnej núdzi, na úhrady osobných výdavkov zdravotníckych pracovníkov, na financovanie pracovných miest pomocných vychovávateľov. Významný nárast tvorili aj kapitálové transfery použité najmä na odstránenie havarijných situácií na školách, dobudovávanie kapacít MŠ atď. [↑](#footnote-ref-91)
92. Nekonsolidovaný dlh: 53 % tvoria bankové úvery, 40 % pôžičky od ŠFRB, 3 % NFV. Úroveň NFV sa oproti roku 2022 výrazne znížila vďaka odpusteniu NFV poskytnutých na účely zmiernenia negatívneho dopadu pandémie COVID-19 v celkovej sume 99 748 tis. eur (box 5 v kapitole o 3.7). [↑](#footnote-ref-92)
93. Financovanie investičných projektov bolo sústredené najmä do oblasti vzdelávania a športu, na zlepšenie kvality života v regiónoch s dôrazom na životné prostredie, na modernizáciu zdravotníckej a vzdelávacej infraštruktúry, na zníženie energetickej náročnosti a zvýšenie energetickej účinnosti budov, zvyšovanie kapacity budov, obnovu bytového fondu, výstavbu a modernizáciu, resp. rekonštrukciu cestnej dopravy, ekologickej dopravy (budovanie cyklotrás), kultúrnych pamiatok a ďalšieho majetku obce, na rozšírenie kanalizácie a ČOV, na vybudovanie zberných dvorov, zhodnocovanie biologicky rozložiteľného odpadu aeróbnym alebo anaeróbnym spôsobom (kompostovaním, resp. spracovaním na bioplyn) a na vodozádržné opatrenia v intraviláne miest a obcí, na technickú vybavenosť v obciach evidovaných v Atlase rómskych komunít s prítomnosťou marginalizovaných rómskych komunít a projekty sociálnej inklúzie. [↑](#footnote-ref-93)
94. Nárast transferu bol spôsobený najmä zvýšenými požiadavkami na normatívne a nenormatívne výdavky pre školy v zriaďovateľskej pôsobnosti VÚC v zmysle zákona č. 597/2003 Z. z. na financovanie jazykových kurzov cudzincov a podporu začlenenia detí a žiakov z Ukrajiny, na úhrady nákladov súvisiacich s hromadným prílevom utečencov z Ukrajiny. [↑](#footnote-ref-94)
95. Nekonsolidovaný dlh: 65 % tvoria bankové úvery, 34 % NFV. NFV poskytnuté VÚC počas roka 2020 na účel zmiernenia negatívneho dopadu pandémie COVID-19 vo výške 52 074 tis. eur boli v plnej výške odpustené (box 5 v kapitole 3.7). [↑](#footnote-ref-95)
96. National Development Fund II., a.s. (NDF II.) je investičný fond, cez ktorý sa implementujú finančné nástroje z Európskych štrukturálnych a investičných fondov v programovom období 2014-2020. NDF II. je v správe spoločnosti Slovak Investment Holding (SIH). Investičná stratégia NDF II. vychádza z operačných programov, z ktorých boli do NDF II. investované finančné prostriedky a zo zmlúv o financovaní medzi riadiacimi/sprostredkovateľskými orgánmi, SIH a NDF II. Hlavným cieľom NDF II. je zlepšiť prístup k financovaniu pre projekty a inštitúcie pôsobiace v nasledovných oblastiach: Dopravná infraštruktúra, Energetická efektívnosť, Odpadové hospodárstvo, Sociálna ekonomika, Malé a stredné podniky. [↑](#footnote-ref-96)